
«Baja aasta pärast mais». Mängufilm Viktor 
Kingissepa viimastest elnpäevadest. (Stsena- 
rist Mati Unt, lavastaja Kaljo Kiisk; «Tallinn- 
film».) Pildil Peetri platsiks tagasi kujunda- 
tud Võidu väljak, keskel mulaaž Peeter 1 skulp- 
tuurist, mis seisis väljakul aastatel 1910 — 
1922. 


«Maraton». Portreefilm Hendrik .Allikust. 
(Stsenaristid Ene Hion, Andres Sööt, re 

ja operaator Andres Sööt; «Tallinnfilm 
Pildil (paremalt): Ene Hion, Hendrik Allik, 
helioperaator Silvi Pruul ja Andres Sööt. 


«Ratastoolitants». Tõsielufilm in- 
valiididest. (Stsenarist ja režissöör 
Hagi Sein; «Eesti Telefilm+.) Pildil: 
hetk invasportlaste veetreeningu 
filmimiselt. Operaator Derian Su- 
pin (vasakul) ja Hagi Šein. 


«Alternatiiv». .Tõsielufilm 
viinatõvest. (Stsenarist ja 
režissöör Vello Pohla; «Eesti 
Telefilm».) Pildil operaator 
Illis Vets kainestusmaja epi- 
soodi filmimisel. 


«Ühepuulootsik». = Tõsielu- 
film aastaringist Halliste ja 
Raudna jõe kallastel. (Stse- 
narist, režissöör ja operaator 
Mark Soosaar; «Tallinn- 
film».) Pildil Karusekose 
perenaine Lilli Liinson. 

Vastab Rein Maran 


Eesti Kinoliidu kongressi sõnavõtud mõjusid üleliidulisel filminduskongressil 
valitsenud õhkkonna kõrval vist üpris leebe sosinana? Mida uut võiks kongress 
tuua dokumentalistikasse? 

Meie kongress oli tõesti rahulik, palju vähem uuendustahteline. Kipun 
siiski arvama, et filmide saatust, loomise ja tootmise viise ei otsusta mitte 
Kinoliit, vaid Kinokomitee; seal, nende kabinettide vaikuses otsustatakse 
olulisemad asjad ning Kinoliit ainult võib, kui tal säärane funktsioon olema 
saab, mõjutada neid otsuseid. Suuremaid lootusi Moskva kongressist on 
vahest see, et eeldatavasti tõepoolest korraldatakse nii kinokomiteede — 
üleliidulise ja vabariiklike — kui ka kinoliitude funktsioonid, nii et kumbki 
hakkab tegelema sellega, milleks määratud. Kinokomitee peaks rohkem usal- 
dama Kinoliitu kui professionaalset kvoorumit ja ka filmistuudioid. 

Ma ei usu, et nii meie kui ka üleliiduline kongress toob mingeid väga 
kardinaalseid muudatusi dokumentalistikasse, sest ehkki kõigi žanride prob- 
leemid on valusad, on kõige suurem valu ikkagi mängufilmis. 


Nüüd siiski on ilmunud õige mitmeid teravaid kirjutisi dokumentalistika üldisest 
madalseisust. 


See on pigem järelkaja. Võib-olla ka sellest tingitud, et tolles kuumas 
õhkkonnas mängisid esimest rolli ikkagi mängufilmi tegijad ja hindajad 
ning ülejäänud ei mahtunud üldse lavale, pigem jäidki seina äärest vaataja- 
teks. Ei dokumentalistikat, populaarteaduslikku filmi ega nende prob- 
leeme tegelikult ei puudutatud, ainult möödaminnes ja küllalt kaugelt, ehkki 
põhjust oleks kui palju. Kõige suurem lootus võib olla see, et kõigepealt lei- 
takse nii dokumentaal- kui ka populaarteaduslike filmide näitamise võima- 
lused ja vaataja. 


See on Kinokomitee ja filmilevi poolt ju täiesti... 


-». täiesti korraldamata. Need on kaks žanrit, millel tegelikult puudub 
selge funktsioon. Seda vähest vaatamist, mis praegu, ei saa üldse pidade 
õigustuseks nende filmide tegemisele — kui vähegi majanduslikult mõelda. 
Nii dokumentaal- kui ka populaarteaduslik film elavad riigi toetusel ning 
kummagi võimalusi kulutuste tasategemiseks ei kasuta vastavad organid 
ära. See on sügav kriis. Kui ei oleks teleekraani, mis kõike sööb ja kuhu kõik 
ära mahub, võiks dokumentaal- ja populaarteaduslikke filme olla tunduval: 
vähem. Suhted televisioonigagi peaksid tihenema. Paljudes riikides kulutab 
televisioon loodusfilmidele väga olulise saatemahu. Nende filmide järele on 
tegelikult suur nälg. 

Muidugi, kujutlen veel, et igas linnas peaks olema väike kinosaal, kont, 
kus saaks neid filme kruttida, aga kardan, et see kino peab töötama kaua, 
enne kui võib teha usaldusväärseid kokkuvõtteid vaatajate suhtumisest. Ja 
kui niisugused kinod luua, on tarvis, et vaatajal tekiksid oma huvid, mis 
teda toovad sellesse tuttavasse kinosaali; läheb ka aega, enne kui filmide 
näitajatel tekivad kogemused, mida näidata. 


Võrreldes eelmise Eesti filmikongressi otsuseid äsjastega, leiame neist palju sama- 
suguseid nõudmisi, viis aastat tagasi otsustatu on endiselt teoks tegemata ... 
Sellel on nähtavasti mitu põhjust. 

Et need probleemid püsivad lahendamata, näitab, kas pole Kinoliidu 
juhatuse poolt volitatud sekretärid ja ka juhatus ise tõepoolest tahtnud asju 
ajada või polnud nad selleks võimelised või polnud üldised olud soodsad. 

Samal ajal nii eelmise kui ka selle kongressi otsustes oli probleeme, mille 
lahendamine ei kuulugi Kinoliidu pädevusse, nende otsustamise volitused on 
teistel asutustel: Keskkomiteel, Ministrite Nõukogul, üleliidulistel kõrge- 
matel organitel. Seni on püstitatud ülesandeid, mille täitmiseks pole eeldusi 
ega jõude. 


Kuid missugune olukord valitseb praegu meie loodusfilmis? 
Praegu toetub loodusfilm ainult üksikutele tegijatele. Üleliiduliselt. Kui 5 


neid ei oleks, poleks ka loodusfilme. Esialgu ei ole päris uut verd kusagil mär- 
gata. Juba pikka aega pole tulnud ühtegi uut inimest. 

Aeg, mis sünnitas need loodusfilmitegijad, üksikud läbimurdeentusias- 
tid — nimetan neid niimoodi —, algas kümmekond aastat tagasi. Nemad 
tahtsid teha, surusid filmindusasutustele oma tahte peale, võtsid enda kanda 
ropu koormuse, nuputasid ja tegutsesid ning sundisid ennast ja oma tööd 
tunnustama. Ma ei tea sellest reeglist ühtegi erandit. Kõik tuntud nimed, 
Ledin, Klimov, Beljalov, Lapatin, Abukevišius on sama tüüpi mehed, kõik 
nad on väga väikeste, kinniste gruppidega tegutsejad, väga ühes suunas 
minejad. Kuid enamasti pole neil üldse järgijaid — see on nii ränk töö, et 
ükski normaalne filmitegija selle peale ei lähe. Tegelikult on see elamise 
viis. 

Kümmekonna aasta jooksul on loodusfilm läbinud teatava arengutee ja 
jõudnud esialgsest vaatefilmist märksa edasi. Nüüd on juba tihti tegemist 
süvavaatlusega, mis nõuab paremat tehnikat, palju rohkem aega, märksa 
enam teadmisi. Nii palju kui ma tean, on kõik tegijad hädas ühe ja samaga: 
süvitsiminek nõuab nii palju uusi rakenduslikke vahendeid, et ühe-kahe 
läbilöögimehe võimetest ei jätku. 


Olete juba aastaid töötanud looduses. Kas vahel ei tule abidgi tahtmist mõneks 
ajaks linna asuda, et kuidagi kaasa aidata nende probleemide lahendamisele, 
mis filmitegemist takistavad, kuid millest siiani üle pole saadud? 

Filmitöö võtab praktiliselt kogu mu aja. Seninegi ühiskondlik tegevus 
EKL-is ja mujal on maksimum, mida võin endale lubada. Sellelaadse tege- 
vuse laiendamine toimuks juba lausa filmide taseme arvel, isiklikust elust 
rääkimatagi. 

Loodusfilmide loomine peaks tegelikult olema hoopis teisiti organisee- 
ritud. Kujunenud olukorras on ka tegijad ise suurel määral süüdi. Mina 
samuti. Võttes endale küllalt suure organisatoorse, tehnikaalase jm koor- 
muse, teeme oma asutustele asjad kuidagi liiga lihtsaks. Meist ei teatagi 
palju muud peale selle, et nõuame esialgu kõikvõimalikke vahendeid, mida 
me enamasti ei saa, siis organiseerime ise, lepime ise kokku ja kaome silma- 
piirilt, tuleme mõne aja pärast tagasi mingisuguse materjaliga ja sellest 
saab film. Kõigi teiste filmide probleemidega ollakse palju rohkem kursis. 
Kui ühel mängufilmil ei ole mingi asi omal kohal, tekib kohutav skandaal, 
telefonid kõlisevad, administraatorid sõimavad — asi aetakse sirgeks, kui 
valus see ka ei ole. Meie hädad ja katastroofid on tihti märksa raskemad, aga 
nendest ei tea mitte keegi, sest me ise likvideerime need vaikselt; kui püüak- 
simegi asju ajada traditsioonilisel viisil, läbi kabinettide, siis selleks ajaks, 
kui saaksime asja sirgeks, oleksime tekitanud mitmeid uusi katastroofe, 
oleksime õige filmimisaja maha maganud. Loodusfilmi juures on administ- 
ratiivsed jõud, kes peaksid meid toetama, äärmiselt nõrgad, vajadused aga 
väga spetsiifilised. Aga aeg on ammu niikaugel, et tänapäevase loodusfilmi 
tegemiseks peaks olema mingi baas või grupp, kes tegutseks pidevalt ja oleks 
eeskujulikult varustatud. Selle loomiseks ei ole praegu kahjuks ühegi stuu- 
dio juures mingeid lootusi ja vaevalt need nii pea tekivad. 

Aga et meie loodusfilm on kümne aastaga omandanud arvestatava maine, kas 

sellest pole tuge? 


Võiks olla. Aga eriti reaalne see pole. Kujutan ette, et «Tallinnfilmi» 
endine nukufilmimaja Randveres, kuigi see on veidi liiga tee ääres, võiks 
vabalt olla loodusfilmibaas. Aga samas ei ole see mõeldav, sest stuudio ei 
saa meile anda nii suurt koormust, et baas end ära majandaks. Üleliidulised 
plaanid ei võimalda. See oleks võimalik vahest «Tallinnfilmi», «Eesti Tele- 
filmi» ning Metsamajanduse ja Looduskaitse Ministeeriumi ühisettevõt- 
mg: A esimene režissööritöö «Okaslinnus», film sipelgatest, valmis 1971. aastal. See 

oli 1960. aastate teisel poolel hakatuse saanud tõusulaine algusaeg eesti dokumen- 

talistikas. Mis oli selle tõusu taga, mis seda soodustas? 


Tulin filmi täiesti autsaiderina. Astusin ÜRKI operaatoriteaduskonda 
kaugõppesse ajal, mil töötasin Teaduste Akadeemias. Filmimaailmas valit- 
sevate sisemiste liikumistega olin seotud üksnes teoreetiliselt, loetu kaudu. 
Peaaegu ühtegi filmitegijat ma siis ei tundnud. «Tallinnfilmi» tulin alles 

6 pärast kolmandat kursust, 1967. a. 


Tollel ajal oldi selleks muudatuste protsessiks ilmselt sisemiselt rohkem 
valmis. Olid ka täiesti konkreetsed isikud: mäletan, kui tulin «Tallinnfilmi», 
dikteerisid seal vaimset õhkkonda vanemast põlvkonnast Ülo Tambek, noo- 
rematest Andres Sööt ja kadunud Mati Kask. Oma esimesi samme tegi Peep 
Puks, olid ka Andrei Dobrovolski, kes praegu töötab Moskvas, Peeter 
Tooming. Olime sellal kõik väga tihedalt seotud. Üldmaksev oli küllalt ergas 
vaimsus, otsingulisus. See oli sisemiselt täiesti väljakujunenud inimeste 
kandepind, ainult filmitegemise mõttes olid nad noored ja alles hakkasid 
kujundama oma nägu. 

Film on selles mõttes rängemaid loomingualasid, et ta on väga sõltuv 
organisatoorsest tegevusest ja vahenditest ning seetõttu ka suunatav. Peab 
olema äärmiselt tugev inimene, et suuta, eriti esialgu, kaitsta oma algupära 
või et seda üldse leida. Või peab sattuma soodsasse pinnasesse. Mulle tundub, 
et siis olid noored filmi taotlejad eranditult väga tugevad inimesed. Pro- 
testi ja kisa oli palju. Läbimurre oli valuline, aga jõuline. Vastuhakk aasta- 
kümneid kestnud dokumentalistikale, mis oli ju kõike muud kui dokumenta- 
listika, oli väga tugev. Kas või «511 fotot Marsist» oli täielik avastus — 
korraga nähti ekraanil elu. Hariliku hurraatamise asemel. Väga tugevat 
mõju avaldas meile tšehhi mängufilmi «uus laine». Ka üht-teist põnevat 
kirjandust oli vene keeles ilmunud. Üldpinnas oli soodus. 


Ja stuudio juhtkond? 


Stuudio käskijad-keelajad olid vanemast põlvkonnast. Kuid nad olid jõud- 
nud sellesse soliidsesse ikka, mil on saavutatud mõningane kogemuslik tar- 
kus ja siit ka teatav leebus: organisatsioon töötab täpselt, võib endale lu- 
bada ootamatuid liigutusi. Tolleaegne direktor Danilovitš oli olnud stuudio 
eesotsas väga kaua, ta tundis asja ning aeg-ajalt lubas ka katsetusi. Ka aeg 
võimaldas seda. 


1960. aastate algul olevat Fred Jüssi teid esmakordselt kohanud Matsalu roostikus, 
roheliseks võõbatud fotoaparaat kaelas. Nii et alguses oli foto? 


Minu jaoks algas asi tõesti fotost. Olin vist 14-aastane, kui sain esimest 
korda kätte fotoaparaadi, see oli puust kastike «Baby Box». 

Fotol on lisaks sellele, et ta on seotud füüsika ja keemiaga, et ta on üks 
tehnikaharu, millesse võib ära uppuda, veel üks spetsiifiline ja minu arvates 
peamine omadus: ta õpetab nägema. 


Või vaatama? 


Vaatamine ja nägemine on väga tihedalt seotud. Foto õpetab ennekõike 
visuaalset kultuuri. Meie tavaline, igapäevane vaatamine on küllalt pelgas. 
Pilk jookseb asjadest üle suuresti üldistades, me vaatame, aga einäe. Ese- 
me, värvi, faktuuri, ka asjade funktsiooni ja nende suhete nägemist, süven- 
datud vaatamist õpetab see imelik riist, mida nimetatakse fotoaparaadiks, ta 
õpetab pidevalt vaatama ja nägema maailma üksikuid varjundeid, kas või 
värvi ja valguse suhet, mida inimene tavaliselt ei märka. Kujutavkunstni- 
kul on ilmselt mälu tähtsam kui päevapiltnikul, aga foto- ja filmikaamera 
puhul on kõik rohkem seotud tähelepanuga, võimega kohe, käesoleval het- 
kel näha ja tajuda. Pildistaja tundlikkus suureneb ja, olen seda ise teravalt 
tajunud: kui mõnda aega on fotoaparaadiga tegeldud, käid ringi ja fikseerid 
hetki, pildistad, ehkki kaamerat tegelikult käes ei ole. Minu jaoks avas maa- 
ilma fotoaparaat, ja kui oleks olnud mingi võimalus sellega tõsiselt edasi 
tegelda, vaevalt ma filmi oleksin tulnudki. 


See tulek tuli... 

Tulek tuli sellepärast, et fotograafias ei olnud võimalik eriti kaugele 
minna, tema tarbimissfäär on üsna kitsas ja ainuke, millega sel alal tegelda, 
on mingi taidlustöö, ka edasi õppida ei olnud kusagil võimalik. 


Niisiis, asusite õppima operaatoriks mitu aastat varem, kui tulite tööle filmistuu- 

diosse. 

Töötasin Teaduste Akadeemias teadusinfo, sisuliselt kino-fotolabori juha- 
tajana. See oli väga põnev aeg. Puutusin oma töö tõttu kokku puhtteadus- 
like, sealhulgas ka bioloogiaalaste filmivõtetega; teenindasime kõiki insti- 
tuute, nii palju kui keegi parajasti vajas. Siit tuligi sügavam huvi dünaa- 


milise pildi vastu. Tekkis mõte, et tuleb minna filmindust õppima. Olin siis 
TPI kaugüliõpilane, jätsin pooleli. 
See oli ka fotoga tegelemise kõrgaeg. 


Eestis üldse. 

Eestis üldse ja minu elus samuti. Huvi oli sellal üsna tõsine, pidasin en- 
nast pädevaks isegi teisi õpetama — mida vähem tead, seda rohkem õpetad. 
Taasloodi fotoklubi, 1966. sündis «Tallinnfilmi» mõjuväljas fotogrupp «Sto- 
dom» — väga huvitav liikumine. «Stodom» oligi vist esimene fotogrupp 
Eestis, rühmitus, kellel oli omaette otsingute platvorm. Seal olid Kalju Suur, 
Peeter Tooming, Andrei Dobrovolski, Boriss Mäemets, Tanja Dobrovolskaja, 
hiljem tuli juurde ka Peep Puks. See oli väga rikkalik aeg, minu jaoks kuju- 
nes sellest värvi avastamise periood. 


Akadeemias töötades puutusite ju põhiliselt kokku loodusteadlastega. Ja nemad 

olid ka juhendajad? 

Jah, Sven Onno, mõlemad Lingid, Kumari, Renno ja palju teisi. See oli 
minule uus maailm, mille nemad oma loodusetundmisega avasid. Hulkunud 
on ju looduses igaüks, aga see, mis vist otsustavalt mõjus, oli üks film, mida 
pidime tegema Ruth Lingi jaoks, kajakatest ja teistest merelindudest. 
Selleks oli ette nähtud terve 1963. aasta suvi. Panime — minu jaoks esimest 
korda elus — üles varjed. Tolle aja kohta oli meil üsna tugev teleobjektiiv, 
pildiotsija kaudu jälgisime lindude elu. Juhtus midagi väga naljakat, see 
võib nii räägituna isegi naiivselt mõjuda. Maailm oli ju ikka selline, nagu 
ta oli, ja linde olin näinud küllalt palju, niisama käinud, fotopüssiga sihti- 
nud. Nüüd aga muutusid ise järsku nähtamatuks ja sinu silmade ees hakkas 
arenema elu nii, nagu ta tavaliselt kulgeb. Sellel nägemisel oli hämmastav 
võlu, mida ma pole siiamaani unustanud ja mida otsin ka praegu. 

Inimene teab loodusest lausa uskumatult vähe, nii endast kui ka ümbrit- 
sevast. See teadmatus ei häiri teda üldse. Aga hetkest, kui see sind juba valu- 
liselt puudutab, pead endale üht-teist selgeks tegema. Et loodust filmis kuju- 
tada, on tarvis teda veidigi mõista. Ja reaalsus esitab kogu aeg küsimusi, 
millele ise vastust leida ei oska. Siis pöördudki nende poole, kellele looduse 
uurimine on töö. Ma ei kujuta ette filmitegemist ilma loodusteadlaste abita: 
olgu nende teadmised vahendatud raamatute kaudu või antud otseselt. 

Loodust võib ju filmis käsitleda väga erinevalt. Mäletan üht miinusmär- 
giga vapustust mingist Prantsuse filmist, väga ilusti tehtud mängufilm, 
seal esines terve hulk loomi: pardid, küülikud, kassid-koerad, rebane, rotid, 
hiired jt. Kõik olid hästi dresseeritud, selga olid neile pandud inimeste rõi- 
vad. Loomad jäljendasid inimesi, muidugi äärmiselt kohmakalt. See oli kohu- 
tav film, sest ta pidi inimesele tõestama tema üleolekut: kuivõrd elegant- 
sem oli tema ise samas situatsioonis! Tõesti, käsitades loodust kui objekti, 
võib tõestada ükskõik mida. Aga on ka nii, et lähema kokkupuute mõjul 
hakkad paratamatult mõtlema inimese ja looduse vahekorrast ning siis hak- 
kavad tekkima eetilised küsimused, need seavad väga kindlad piirid, mis 
lubavad rääkida üksnes tõtt. Selge, et tegemist on tõlgendatud, subjektiivse 
tõega, kuid ikkagi tõe poole püüdlemine saab väga oluliselt tegevuse sisuks. 

Tehniliselt loodud looduspilt televiisori ekraanil on konserv: jäädvustus 
mingist situatsioonist subjektiivsete lisanditega, mis sõltuvad tegijate 
tajust, tähelepanust ja tõlgendamisvõimest. Kuid see konserv on tänapäeval 
peaaegu ainuke, mille kaudu inimene saab ettekujutuse puutumatust loo- 
dusest. Järelikult on selle konservi valmistamisel tohutult oluline vastutus- 
tunne. Pidev noateral mäng: kas või eri aegade sobitamine, kuidas siduda 
kokku eri aegadel võetud kaadrid, nii et ekraanil tekiks mulje sündmuste 
loomulikust kulust ja et see mulje oleks tõene. Kohutavalt lihtne on siin kõike 
suvaliselt, hetkemulje järgi tõlgendada. 


Esiotsa töötasite operaatorina teiste režissööride käeall: «Kindlus meres», «Eduard 

Viiralt», «Leelo», «Veel kord kevadest», kontsertfilm «Uksed». Üsna pea hakkasite 

tegema filmi režissöörina ja jäitegi selle juurde. 

Seostan seda üleminekut kõige rohkem oma halva iseloomuga. 

Kui närvesööv iga selline võõra käe all töötamine ka polnud, on see mulle 
8 igal juhul meeletult andnud. Kõige põnevam oli töötada Ülo Tambekiga: 


«Viiralt» ja «Veel kord kevadest». Tambekil oli üsna ilusti mõttepotent- 
siaali, temaga tekkis tihe, vastastikku otsinguline koostöö. 


Tambek on praegu muidugi ülekohtuselt unustatud... 


Täiesti ülekohtuselt. Ta on kindlasti tolle aja eesti filmi kõige olulisemaid 
katalüsaatoreid, nii otsene — oma mõtetega —, kui ka oma tööde kaudu mõ- 
jutaja. Ta looming on väärt, et seda põhjalikult käsitleda. 

Tambeki «Viiralt» kujutas minule teetähist. Olin Viiraltit näinud üks- 
jagu: selleks ajaks olin teda reprodutseerinud kunstiajaloo ja veel mitme väl- 
jaande jaoks, olin läbi tuhninud Rõude kogu. Omateada oli mul Viiraltist 
väljakujunenud arusaam. Aga istudes Tambekiga Harju tänaval üleval 
«multis» ja vaadates Viiralti töid, ilmnes, et võib vaadata hoopis teistmoodi. 
Meie vaated erinesid esialgu üsna vihaselt ja «Viiralt» saigi teoks vaidlustes. 
Kunstiteaduslikule reprodutseerimisele oli detailiseerimine tollal peaaegu 
tabu. Meie püüdsime analüüsida seda, kuidas Viiraltit tegelikult vaatad, 
kuidas tema pildile lähened — filmi tehes pead ju analüüsima oma aistin- 
guid, mida tegelikult näed, mis seoses märkad täna just nimelt seda detaili. 
Niisuguste vaatluste analüüsi tulemustest oligi see film. 

Olin väga rõõmus, kui Reet Kasesalu pakkus mulle operaatoritööd filmis 
«Kindlus meres»: see oli ju mulle lähedane ja tuttav ala, sain esmakordselt 
rakendada oma kogemusi ja mõtteid suurel ekraanil. 

«Uksed» seevastu ei jätnud peaaegu mingit jälge. Ainult — mul ei olnud 
kunagi varem olnud vajadust sellisel määral töötada valgusega. See oli oma- 
moodi valguse õppimine. «Leelo» oli huvitav selle poolest, et seda tehti mees- 
konnaga: funktsioonide jaotamine ja erinevate nägemiste ühendamine. 


Enne Tambeki «Viiraltit» tegelesite kunstifotoga? 


Aktiivse päevapiltnikuna tegelesin paljude pildistamistega, sealhulgas 
kunstiajaloo töödega. Trehvasin kokku väga mitmete kunstiteadlastega, nii 
maalikunsti, tarbekunsti kui arhitektuuri alalt. Näidates mulle, mida on 
tarvis tabada, tegelesid nad paratamatult minu koolitamisega. Ja igaüks 
avas veidi põhjalikumalt mingi tahu meie kultuuris. Arhitektuurist hakka- 
sin üldse midagi taipama Villem Raami mõjul, kellega koos kõmpisime 
mööda vanu kirikuid ja kindlustusi, vahtisime vanu puuskulptuure ning see 
kõik hakkas minu jaoks elama tema teadmiste, sõnade ja silmade kaudu. 
Taas üks nägemise kool. 


Aga keda maalikunstnikest peate endale lähedaseks kui operaator? 

Meie kaasaegsetest meeldivad kõige rohkem Subbi ja Ohakas ja nimekaim 
Maran — viimastel on seesmiselt palju ühist, ehkki nad väliselt erinevad. 

Maailma kunstnikest Joan Mirö — tema sisemine süsteem ja rütmitunne. 


Ja kui kõnelda filmiklassikast? 


Kui rääkida dokumentalistidest, oli minu jaoks õpetajaks Joris Ivens. 
Instituudis avastasin dokumentaalfilmi tema kaudu, aga ei oska küll öelda, 
mismoodi hindaksin teda praegu. 

Dziga Vertovisse on mul veidi kahetine suhtumine. Tal oli kahtlemata 
oluline mõju, kuid alati on mind häirinud tema väga kunstlik konstrukt- 
sioon. 

Tõepoolest tõsiseks suunajaks visuaalse maailma kujundamisel oli aga 
Urussevski — pakkudes välja subjektiivse transformatsiooni äärmisi või- 
malusi, on ta kõige meisterlikum, omapärasem ja huvitavam oma tajumuste 
edasiandmisel, keda tean. Urussevski on ka väga lähedane kujutavale kuns- 
tile. 

Ta oli ju ka ise maalija. 

Mind on alati kergelt hämmastanud üks filmikriitika nõrkus. Film on 
visuaalse kultuuri osa, pildiline külg on ju määrava tähtsusega (televisioo- 
nis on asi keerukam, kujutis asetatakse seal mingisse makrostruktuuri) ja 
see läheneb samadele seaduspärasustele, mis omased kujutavale kunstile. 
Filmi pildikülg mõjub vaatajale samuti alateadvuse kaudu nagu kujutava 
kunsti vastuvõtulgi. Aga just selle osa analüüsimine meie filmikriitikas on 
üsna tagasihoidlikus seisus, operaatoritöö analüüsimisest ei saa üldse tõsi- 
selt rääkida. Siiamaani pole ma mõistnud, miks meie kriitika ja filmiteadus, 9 

kui viimane olemas on, ei kasuta ära kujutava kunsti ammu väljakujunenud 
analüüsivahendeid ning -süsteeme. Ja kui millestki on tõsine puudus, siis 
just analüüsivast filmikriitikast, mis oleks võrreldav näiteks luuleteoste 
analüüsiga. Filmikeelt ja mõtte liikumist on ju võimalik asjalikult lahata. 


1970. aastate algupoolel olite mitme mängufilmi operaator. 


Mind ei ole mängufilm kunagi eriti huvitanud. Sest kui filmitöö on üks- 
nes vaev, siis pole sel mõtet. Lõbu või huvi peab olema vaevaga kindlas vahe- 
korras, muidu paned pärast kolmandat filmi paela kaela. Reamängufilmis ei 
tasu see rutiinne vaevanägemine end ära, eriti kui tulemus on nii hädine, et 
pärast piinlik inimestele otsa vaadata. Olen läinud mängufilmi peale üksnes 
siis, kui tegevus on tõotanud midagi uut pakkuda. On olnud kogemuste mõt- 
tes väga huvitavaid töid: näiteks valdavalt öise tegevusega, tervenisti puhta 
heliga võetud film jt. 

Ka «Värvilised unenäod». 


On pööraselt kahju, et see nii tääkidega vastu võeti, «Unenägude» saa- 
tus oli kibe, esimene variant, klassikalises mõttes süžeetu film, ei läinud läbi, 
toimetaja pidi lahkuma ametist, sest kaitses seda, Jaan Tooming läks samuti 
ära ja Virve Aruoja lõpetas töö, tehes süžee enam-vähem tajutavaks. Aga 
algul pidi see olema puhtalt assotsiatiivne film. Lapse subjektiivne maailm, 
tema aistingute kett... Pärastise ümberlõikamisega muutus kogusumma 
kuidagi naiivseks, pealkirigi on kohatu. Siiski oli see omamoodi etapi- 
line film paljudele selle grupi liikmetele. Minule kui operaatorile pakkus see 
väga suuri vabadusi katsetusteks. 


Nüüd olete juba aastaid tegutsenud üsna rahulikult, ilma eksperimentideta. 


Pole sugugi kindel, kas see periood varsti läbi ei saa. Praegu on lihtsalt 
kujunenud üks teemadering, mis dikteerib ka vahendid ja väljenduslaadi. 
Eksperimenteerime samuti tohutult palju, aga seda tajuvad üksnes asjaosali- 
sed. Filmi vorm aga on viidud võimalikult tagasihoidlikuks. Eksperiment 
toimub filmitavaga ja on teist laadi. Teinekord jändame nädalate kaupa 
üheainsa kaadri kallal. Näiteks olin omateada läbi lugenud kogu kättesaa- 
dava kirjanduse herilastest, aga praegu teeme igal sammul avastusi ja tege- 
likult näitab nähtav, et varasem ettekujutus ei kannata mingit kriitikat. Nii, 
avastades uut maailma vaataja jaoks, avastame selle kõigepealt enda jaoks. 


Looduses kordub kõik tsükliti, kunst kordust ei sallivat? 

Nii olevat tõepoolest. Ainult et missugust ja mille kordamist? Korduvad 
ju armastuse lood filmist filmi, teosest teosesse ja see ei häiri kedagi. Loo- 
duses — elus kordub ikka jälle sünd, kasvamine, soo jätkamine ja surm. Ja 
samas on kõik kogu aeg uus ja kordumatu. Selle filmimine on kuratlikult 
huvitav, sest kõik kordub ju uut moodi. Seni,kuni suudan filmis seda kordu- 
vat kordumatust edasi anda, on kõik korras. Uudsus iseenesest ei ole ju ees- 
märk omaette. Minu jaoks oleks see pigem looduse kordumatu järjepidevus, 
ikka ja jälle korduv mitmekesisus. 

Loomade fotogeensusest kõnelda oleks vist puhas retoorika? 


See tähendab, kas neid saab või ei saa filmida, kas seda on raskem või 
kergem teha. Tänavu oli meil «Elulõime» jaoks vaja filmida halljänest, sel- 
gus, et see on peaaegu võimatu: halljänes on äärmiselt tundlik ja pelglik. 
Aga ebafotogeenilist olevust pole olemas, nagu ei ole elavas looduses sobi- 
matut ja inetut värvi või häält. 

Kuivõrd teie filmid teises keeles muutuvad? Paljudes on ju (põhiliselt helikujun- 

dusega) loodud eriline rahvuslik koloriit. Näiteks üleliiduline variant teie «Tagas- 

tatud väärtustest» ei lasknud küll uskuda, et autor on sama, kes tegi «Rabade 
vaikuses». Paiguti mõjus see täiesti hurraa-optimistlikult. 

«Tagastatud väärtused» on hoopis teist laadi film, teine seeria. Siia kuu- 
luvad «Looduse hääled», hormoonifilmid jt. Enamasti neist eestikeelset 
varianti ei tehtagi. Populaarteaduslik film on üleliiduline toodang ja peab 
vastama mingitele traditsioonilistele nõuetele, mille on välja kujundanud 
üleliiduline dokumentaal- ja populaarteaduslike filmide peavalitsus. 


“Okaslinnus» oli samuti populaarteaduslik film. 
Aga siis oli aeg teine, ka peavalitsuse juhtkond. Näiteks «Looduse hää- 


led», neli aastat pärast «Okaslinnust», oli katse täita üleliidulist teletelli- 
mist. Läksin teravalt konflikti «Ekraani» juhtametnikega, pärast seda ütle- 
sin nendega koostööst lahti. Vastuvõtmise käigus rikkusin ise filmi ära, et 
vahest siis ei võeta vastu. Kui Želnin (algul päriti ja kaheldi, kas tal ikka on 
voli üleliidulise vaataja ees kõnelda) rääkis toiduahelatest, küsis üks lugu- 
peetud asjamees: «Mis üleüldine söökla teil seal on, kõik söövad kõiki?! » 
Pidin teksti muutma, ja kui siis panin sisulise jutu asemele konnakontserdi 
ning Želnin ütleb: «Juba suur kirjanik Turgenev armastas konnasid kuu- 
lata», siis see läks läbi! Viisin asja absurdini ja see absurd kinnitati ära! 


Aga too populaarteaduslike filmide suhtes «esimene seeria»? Kuidas on nende 

tõlkimisega? 

Kõigepealt: miks on rahvuslik koloriit neis filmides tähtis. 

Looduse tundmine ja tunnetamine on kaks täiesti erinevat asja. Peame 
tahes-tahtmata tunnistama, et vaatamata elu raskusele olid meie esivane- 
mate suhted loodusega ja nende tunnetustase sügavamad kui meil. 
Tunnetus oli kompleksne. Praeguse hetke linnakultuur on nii loodus- kui 
ka inimvaenulik. Kuna esivanemate loodustunnetus oli puhtam, täpsem ja 
paljuski õigem, siis nähtavasti kanname oma mälus neid juuri ja mõnigi asi 
jõuab hoopis paremini pärale, kui on seotud mingite ürgsete toonidega. 

Olen kogu aeg kartnud ja kardan siiamaani nende rahvusliku kolorii- 
diga filmide tõlkimist. Püüan säilitada võimalikult palju. Iga rahva rikkus 
on kõigepealt tema kultuuri omapära, mitte korstnate või masinate hulk, 
mistal on, vaid see, mida ta endaga kaasas kannab ajaloost. 


Millised laadid praegu loodusfilmis eristuvad? 


Arenenud on see filmiliik kahes põhisuunas. Esimene on ikkagi vaate- 
film, kus tuntakse rõõmu ilusast loodusest ja selle elanikest, põgusate kom- 
mentaaridega. Teine on süvitsiminek, kas liigiti või veel kaugemale, liikide- 
vahelistesse suhetesse, viimane on nn ökoloogiline film. Selle teise suuna 
hea näide on kas või Klimovi film kaheksajalgadest — tutvustada ühe liigi 
elu ja rolli puhtvisuaalselt, võimaluse korral ka nende helimaailma. Sellel 
teel on kõige rohkem saavutanud ilmselt inglased ja hispaanlased. BBC-l 
on veel põhjalikult välja arendatud puhtalt ökoloogilise filmi sarjad, nagu 
näiteks Attenborough' «Elav planeet» või Suzuki «Maailm meie jaoks» — 
need on sünteesid vaatlus- ja loengfilmist. Kõigil neil filmidel on oma tele- 
spetsiifilised jooned, visuaalne ja elamuslik külg polegi sageli tähtis, sest 
televiisoris läheb see niikuinii kaotsi. Just selle poolest võib-olla nõukogude 
loodusfilmikoolkond, kui seda nii võib nimetada, erinebki näiteks inglise fil- 
midest, et püütakse rohkem rõhutada visuaalset ning emotsionaalset külge. 
Meiegi oleme läinud seda rada, pluss veel rahvusliku koloriidi toonitamine; 
selle poolest need filmid õieti teistest erinevadki. 


«See tüütu herilane» võttel. 

Ühes intervjuus mõni aasta tagasi ütlesite, et tahaksite teha filmi inimesest. Kui 

kaugel see mõte nüüd on? 

Üsna endisel paigal. Plaan oleks teostatav, kui saaksin selle teha lihtsalt 
amatöörfilmina. Praegu ei näe kummaski stuudios tellijat, kes oleks nõus 
vaatama inimest mõningase sarkasmi ja samas kaastundega. Kes oleks nõus 
laskma inimesel korraks tõsiselt peeglisse vaadata — oleme oma väärikuse 
pärast sedavõrd valvel, et ei pane tihti vääritust nagu tähelegi. Odavam ja 
hõlpsam ka. 

Niisugune film inimesest oleks väga vajalik. Esialgu ei oleks aga selleks 
mahtigi. 

Millest olete lähtunud filmitava valikul? 


Sageli olen valinud olevused, keda kõige rohkem vääriti mõistetakse ja 
kes seetõttu on ka kõige suuremas ohus. Tarbetu ja tüütu — nagu herilane, 
ühe praegu käsiloleva filmi tegelane. Või mõni tähelepandamatu, kuid olu- 
list rolli mängiv tegelane, keda tahaks enda jaoks uuesti avastada. Määrav 
võib olla ka looma haruldus — euroopa naarits. 

Mitmed asjaolud teevad valiku näiliselt juhuslikuks, kuigi kindel töö- 
kava on mitme aasta peale valmis. Oma korrektiive teeb filme planeeriv süs- 
teem: ettepanek ei ärata huvi kõrgemal pool. 

Paljude asjadeni käed lihtsalt ei ulatu. Olen ammu tahtnud teha filmi 
taimedest, kuid nende elu kujutamiseks oleks tarvis kümme korda tõhusa- 
maid abivahendeid, kui meil praegu kasutada on. Või tahaksin teha omaette 
filme karust, pääsukesest, ilvesest — eestlaste jaoks väga olulistest loodus- 
elanikest. Kuid see osutuks üle jõu käivaks avantüüriks. Tuleks mitmeks 
aastaks eralduda kuhugi kolkasse, elada kõrvuti kasvavate loomadega, har- 
jutada neid endaga, jälgida pidevalt nende käitumist. Jälle loodusfilmibaas! 
Enne ei saa filmi kavva võtta, kui pole täiesti selge, kuidas seda teha, kuidas 
üldse vastavat looma filmida. Oleme, eriti sel aastal, jõudnud teatava laeni, 
ja tekib küsimus: kas minna tagasi loodusvaatlusfilmi juurde, kus vahendid 
on küll keerukad, aga siiski käepärased ja tuttavad, või üritada veel kord eri- 
nevate asutuste vahelist koostööd, mis siiamaani ei ole õnnestunud? Näiteks 
võiks Metsamajanduse ja Looduskaitse Ministeeriumi abiga luua mõnele 
kaitsealale vastav keskus, kus süvavaatlused oleksid võimalikud. Praeguseni 
oleme ikka tülikate palujatena käinud siin ja seal, heast tahtest on meid ka 
aidatud, ilma selleta poleks üldse saanud midagi teha. 


Teie linnakorter asub Lasnamäel. Kas ei tule tahtmist teha filmi prussakatest: 
hea kodus talve ajal töötada? 


Võtaksin seda asja küll täiesti tõsiselt. Prussakad on väga huvitavad 
putukad; inimene on ise loonud neile soodsad elutingimused ning nüüd kuu- 
lutanud vastikuks ja kahjulikuks. Ma ei ole paraku juhtunud lugema ühtegi 
korralikku käsitlust nende kohta. Ja esialgu nad minu korteris veel ei ela... 


Teie filmides puudutatakse inimese ja looduse vahekorda tavaliselt üsna põgu- 
salt, mõne lausega. Publitsistlikust teravusest näikse nõukogude loodusfilmis 
üldse tublisti puudus olevat? 


See on kõigepealt veendumuse küsimus. Ja pealegi on film ikkagi väga 
kallis. Seejuures ei tehta filme eriti palju, loodusfilme aga hoopis vähe. 
Ma ei usu, et on tarvis raisata tuhandeid rublasid «Pikri» väärtusega 
loole, kui selle võib valmis saada mõnekümne rublaga. Publitsistlik teravus 
kuulugu publitsistikavahenditele, film on midagi suuremat. Milleks näidata 
kaamera vahendusel mingit salakütti või asutust, mis laseb sõnnikut lähi- 
masse järve? Tean, et vaataja võtab selle vastu üpris külmalt, see asutus aga 
saab vahest karistada viiekümnerublase trahviga. Kas on siis vaja kulutada 
nii suurt laengut? Film oma vahendite ja kulutuste poolest on liialt raske- 
kaaluline, et neid raisata niisuguste asjade peale, eriti kui veel tean, et liht- 
salt kedagi teist ei ole näitamas seda, mida mina praegu näitan. Usun, et see 
mõjub sügavamalt ja tõhusamalt. Usun, et looduse tunnetamine on loodus- 
hoiu alus ja eeldus. 


Ekraanil nähtav on ju lõpuks autori oma loodus? 


Mäletan «Värviliste unenägude» ajast, missuguse lustiga püüdsime luua 


lapse nägemuste maailma ja ega me seejuures nii väga teadnudki, mida laps 
tegelikult nägi. Lähtusime veendumusest, et mingi osa on igaühe teadvuses 
last, ja see andis julguse mängida... 

Mida rohkem edasi, seda enam püüan jääda reaalsuse näitamise teele. 
Vähem tehniliste vahendite abil moonutada, vähem üllatada selle moonuta- 
mise astmega, vaid kujutada asja ennast ning tema suhteid. Muidugi, tegija 
oma nägu jääb, aga see ei tohi esile karata, tegemine peab olema vaba enese 
taju imetlusest. 

Filmimisvahendid pakuksid ju ahvatlust näidata looduselanike maailma ka seest- 

poolt, nende pilgu läbi: kui põnev on kujutleda, mismoodi näeb hüpikämblik oma 

mitme silmaga ümbruskonda... 

Muidugi on subjektiivne kaamera kohutavalt võluv, see lisab elamuslik- 
kust. Kui veel filmi eriliselt töödelda, on see väga kerge ja libe spekulatiivne 
tee. 

Me ei tea ju siiamaani, kuidas näeb maailma viie silmaga putukas, kellel 
on kolm liht- ja kaks liitsilma. Mingeid katseid on tehtud, aga tegelikust 
nägemisest on need rekonstruktsioonid, mida mõnedes õpikutes välja paku- 
takse, väga kaugel. Milline on nende viie silma koondpilt ja putuka maailma- 
taju tervikuna, sellele ei osata vastata. Näiteks herilaste puhul võime 
praegu imetleda, kui palju ja kui täpselt nad näevad võrreldes meiega, aga 
seejuures me ei tea, missugusena nad näevad meid ja maailma. Teeme ainult 
oletusi nende käitumise järgi. Mängureegleid ei tohi segi ajada. Oma mõtete, 
tajude ja fantaasia maailma võib välja pakkuda ainult kui iseenda maailma. 


Näidates looma lähiplaanis, tuuakse esile tema individuaalsed jooned — alatead- 
likult mängib vaataja jaoks kaasa mängufilmist kätteõpitud suure plaani tõlgen- 
dus —, suures plaanis näidatav loom personifitseerub. Nii läheneb filmikujutis 
müüdile, lõpuks on see lihtsalt alguse võimalus mingile story'le... Suur plaan 
loodusfilmis on keeruline ja põnev probleem? 

Mõistan seda sõnaühendit kahte moodi. Otseses mõttes kui väga lähedale 


minekut ja ülekantud tähenduses kui peatumist ühel indiviidil väga põhja- 
likult. 


«See tüütu herilane» võttel, 
T. Talpsepa fotod 

Iga kord tuleb uuesti otsustada, kuidas lähivõtet kasutada ja kuidas seda 
üldse mõista: inimesest lähtuvast plaanide klassifikatsioonist ei piisa. Heri- 
lase suur plaan, st kaader, kus herilase nägu on kaadriraamiga sama pro- 
portsionaalses vahekorras nagu inimene suures plaanis, näiteks annab tege- 
likult kohutava moonutuse: näeme putukat sellisena, nagu me teda oma sil- 
maga kunagi näha ei saa ja nagu ta tegelikult ka välja ei näe. Selles suurus- 
järgus lisanduvad veel tehnilised teravuse-ebateravuse vahekorra problee- 
mid jne. Muide, niisugust lähivõtet teevad küllalt edukalt inglased Cambrid- 
ge'i loodusfilmikeskuses ja rootslane Nilssen oma imefilmides, nagu «Ini- 
mese sünd». 

Üldisemas tähenduses «suur plaan», ühele olevusele või ka liigile maksi- 
maalne lähenemine tekitab samuti arvukalt probleeme: kuidas suudad nii 
kaua püsida ühe looma kannul, et anda temast õiget pilti. Olen korduvalt 
kogenud, et iga olevus on omaette isiksus ja just selle indiviidi avamine on 
kõige põnevam. Isegi üksiku herilase käitumine on teistest erinev, olenevalt 
muidugi rollisuhetest. Siit jõuame uuel tasandil lähedale esivanemate loo- 
dustunnetusele, mida omamoodi väljendas V. Želnin «Looduse häältes», kui 
ta loomi sinatas. Viimane on õigustatud siis, kui oleme võimelised teiste 
hulgas ära tundma üksiku looma nagu oma koera. Ja nägema, et kõik hiinla- 
sed ei ole ühte nägu. 


Olite esimene fotograaf Eestis, kes pani välja täisnäituse värvifotodest (1972); 
värvikatsetused on olulised ka 1970. aastate keskpaiga filmides. Tollelt näituselt 
on meelde jäänud tähelepanu punase tooni suhtes, punane domineeris, hiljem on 
punane pöördelise tähendusega filmis «Rabade vaikuses» — rahvalaulu sõnadel 
«vennal veri punane» film nagu murdub kaheks, looduse omaelu asendub inimese 
tootva tegevuse näitamisega. Loodusfilmi dominantvärv on muidugi roheline... 
Need on mõlemad elu värvid, kumbki väljendab erineva elupooluse 
olemust. Üks on taimeriigi elu värv, sellele klorofüllivärvile tugineb tema 
vastand — punane, mis on valdavalt loomariigi värv. Ühtlasi on see 
hävingu värv. Nende kahe värvi dialektikal püsib kogu eluring. Filmiski 
hävivad rohelised toonid ajapikku, muutudes kiiresti «rebaseks», uued fil- 
mid on taas rohelised... 


1970. aastate algul ilmus teilt «Horisondis» sari kirjutisi «Värvifoto ABC»; vahest 

olete nüüd mõelnud ka loodusfilmitöö aabete lahtikirjutamisest? 

Kunagi vahetasime kaasoperaator Vallo Kepiga mõtteid sel teemal, et 
küll oleks tarvis õppida botaanikat. Vallo soovis siis, et murraks vähemalt 
jalaluu: oleks mahti asja juurde asuda. Filmitegemine võtab nii palju aega 
ja energiat, et kirjapanekuteks võimalust ei jää. Selge, et aastatega on meie 
grupp omandanud mingid kogemused, mida teistelgi oleks hea kasutada. 
Igaühel on küll oma lähenemine, kuid tehnoloogiliste võtete leiutamisel 
võiks ajakulu olla väiksem. Loodan, et veel leian selleks võimaluse — kui käsi 
juba väriseb ning silm hästi ei võta ja kui on veel vajadust selle järele. 


Teie viimasest fotonäitusest — «Hõimude hällimail» — on möödas kaheksa aastat. 
Millal võib oodata uut? 


Siingi mängib kaasa ajahäda. Kuid teiselt poolt ei ole ma veel selgeks saa- 
nud, kuidas peab välja nägema üks nüüdistasemel loodusfotonäitus. Avas- 
tuslikku fotot, millel ka loominguline väärtus, ei kipu praegused tehnilised 
vahendid hästi võimaldama,. Eriti pärast soomlaste Kari Soveri ja Hannu 
Hautala näitusi Tallinnas ei ole enam sugugi lihtne loodusfotoga välja tulla. 

Aga pildistamist ei ole ma jätnud, aparaat on peaaegu alati käepärast. 
Need on küll kaks kuradi vastandlikku jumalat, filmikaamera ja fotoaparaat 
tapavad teineteist. Praegu on esmaseks muutunud film, kuid see ei välista 
muutuse võimalust. Me ju kogu aeg muutume ajas. 


Usutlenud JAAK LÕHMUS 


Gerald Moore 


««Milleks peab ilmtingimata olema 
soolopianist?» lausus mulle kord üks 
Inglise muusikaelu suurkujusid 
Landon Ronald. «Maailm on neist 
üleküllastatud. Jää parem kontsert- 
meistriks: see on üks õnnestava- 
maid rolle muusikas. Pealegi tundub 
see sulle päris hästi sobivat.» Ma ei 
ole kunagi kahetsenud, et tema 
nõuannet kuulda võtsin.» Nii kirju- 
tab inglise muusik Gerald Moore 
(s 1899). Üle poole sajandi kest- 
nud muusikuteel ei astunud ta kor- 
dagi üles solistina, see-eest aga oli 
kõige kuulsamates kontserdisaalides 
ning heliplaadistuudiotes klaveri- 
partneriks niisugustele muusika- 
maailma tähtedele nagu Fjodor 
Šaljapin, Elena Gerhardt, Elisabeth 
Schumann, John McCormack, Kath- 
leen Ferrier, Elisabeth Schwarzkopf, 
Victoria de Los Angeles, Dietrich 
Fischer-Dieskau jpt. Rohkem küll 
lauljaile pühendunud, on ta esinenud ka koos Pablo Casalsi, Yehudi Menuhini, Ida 
Händeli ning mitmete teiste nimekate instrumentalistidega. Imetlusväärse muusiku- 
na, peenetundelise, partnerit maksimaalselt arvestava ansamblistina on Gerald Moo- 
re'ist mõnes mõttes saanud kontsertmeistritöö etalon. Tema elutöö on paljuski aida- 
nud kõigutada laialt levinud suhtumist kontsertmeistrisse kui muusikamaailma 
kõrvaltegelasse. Raamatu The Unashamed Accompanist saksakeelse väljaande ees- 
sõnas kirjutab Dietrich Fischer-Dieskau: «Enam ei ole klaveri taga mingi kahvatu 
vari, ta on oma partneriga igas mõttes võrdväärne. Gerald Moore esindab täiesti uut, 
ainulaadset kontsertmeistritüüpi.» Gerald Moore'i raamatud (peale mainitu veel 
Singer and Accompanist ja Am I Too Loud), kus ta oma ala tõelise eestvõitlejana kir- 
jeldab kontsertmeistritöö okkaid ja õisi ning meenutab koostööd kõige erinevamate 
muusikutega, võiksid olla käsiraamatuiks igale praktiseerivale kontsertmeistrile. 

Raamatu Am I Too Loud lõpulehekülgedel kirjutab ta: «Ma olen iseendalegi mõis- 
tatus. Nutta luristaval poisikesel, keda ema oli vägisi klaveri juurde tirinud, juhtusid 
tõepoolest mingid võimed olema! Kuidas küll? Meie peres polnud mitte keegi vähimal- 
gi määral musikaalne, ma ei vaadanud klaveri poole, enne kui mind selle juurde veeti. 
Olin kaugelt üle kahekümne, kui tundsin, et muusika on tõesti minu pärisosa. Et nii 
kahtlasest ja vähetõotavast algusest midagi head võis välja tulla, on küll veider. 
Music is my be-all and end-all. Nüüd ei kujuta ma ette, et oleksin võinud ka teistsu- 
gust elu elada. Aga mul on kahju, et see mulle varem selgeks ei saanud.» 


ANNELI UNT 


See ei ole kerge 


GERALD MOORE 


Kui ma saaksin, laseksin kõigil kehvadel kontsertmeistritel kirjutada iga 
päev sadu kordi sõnu «see ei ole kerge». Ma ei tea ainsatki Schuberti laulu, 
mida oleks kerge mängida, äratagu nii kategooriline väide pealegi paljudes 
kolleegides umbusku. Ma lihtsalt püüan protestihäälte koori ennetada. Võib 
ju öelda, et «Wanderers Nachtlied», «Nacht und Träume», «Thränenregen», 
«Litanei», «Du bist die Ruh», «Der Neugierige», kui nimetada juhuslikult 
pool tosinat hästi tuntud laulu, on hõlpsasti lehest mängitavad. Tahan aga 
rõhutada, et kontsertmeistri reputatsiooni loovad just sellised laulud, need 
nõuavad kaugelt rohkem mõttetööd ning hoolikust kui näiteks «Erlkönig». 
Kahtlemata on «Erlkönig» meistriteos, kõhedusttekitav väljakutse igale 
pianistile. Kuid kogu austuse juures — kui sa oled ta korra kätte saanud, siis 
ta sul ka käes on. See on nagu jalgrattasõit. Eeldades, et vorm on hea ja ka 
vaim on valmis, võib sellega toime tulla suurema hirmuta. Selle loo raskused 
on silmaga nähtavad, iga kontsertmeister teeb hoolega tööd, et neid ületada, 
täpselt nagu ta harjutab raskeid passaaže «Kreutzeri sonaadis». Kuid mingi 
hinna eest ei usuks ta, et «Wanderers Nachtlied» nõuaks üldse mingit ette- 
valmistusaega. «Harjutada «Wanderers Nachtlied'i»?», küsiks ta. «Milleks? 
Ma võin seda lehest mängida.» 

Ma ei kuulu nende hulka, kes peavad kontsertmeistri põhiliseks eelduseks 
võimet lehest lugeda. «Die Winterreise» kõiki laule võib vaevata noodist 
mängida, kuid oleks koletu arvata, et keegi võiks esimese pilguga haarata 
kõike, mis Schuberti neis lauludes peitub. Võid lugeda nooti niisama soravalt 
kui ajalehte, kuid see ei tee sinust veel kunstnikku — nagu hea stenograaf ei 
pruugi veel tark olla. 

Püüan seletada, miks mulle tundub, et «Wanderers Nachtlied» nõuab pal- 
ju eeltööd. See on aeglane laul, religioosse rahuga, klaverisaade on akordi- 
line. 

Goethe sõnad kirjeldavad ööd, vaikust mäetipul, «die Võglein schweigen», 
kõik on rahus. Ja siis — «warte nur, balde ruhest du auch». Laulu sisseju- 
hatus koosneb kaheksast või üheksast akordist, mille mängimiseks kulub 
vaid mõni sekund. Dünaamiliselt on see väike eelmäng tervenisti pianissi- 
mö's, kuid selle pianissimo sees peab toimuma imeväike kõlapaisutus ning 
järgnev kahanemine. See on nagu kurv, õieti kaar — algul tõusev, siis lan- 
gev, sujuvaim kurv, kus üks akord märkamatult teisega liitub. Vahe kõige 
pehmema ja kõige vähem pehmema akordi vahel on nõnda väike, et kui sa 
haripunktil murdosakesegi võrra piirist üle lähed, on kõik rikutud. Igal 
akordil, olgugi see seotud oma naabriga, on teisest erinev kaal, aga vahe on 
vaevalt udusule raskune. Sa kuulad end kriitilise kõrvaga. Algul annad 
igale akordile ühetaolise pehme rõhu, nii et ei oleks ei kõla tugevnemist ega 
vaibumist, kõik pianissimo's. Siis püüad teha lõpmata väikese crescendo ja 
diminuendo, mis annavad fraasile tõelise kuju ja tähenduse. Aga proport- 
sioonid ei ole õiged — sa oled üle doseerinud — ja sa alustad uuesti. Nüüd 
leiad, et akordid on mustad, pedaal vale, üks akord surub end teisele peale, 
selle asemel et sujuvalt liituda, ähmastumata. Sa harjutad. Kui õige pianis- 
simo on käes, avastad, et akordid on karakterita, nad on otsekui tinast ja 
kogu fraas elutu. Nüüd püüad väga delikaatselt anda parema käe ülemisele 
sõrmele veidi suuremat rõhku. Nüüd kõlab ülemine noot üle teiste, laulab 
selgelt alumiste nootide kohal. Seda on jällegi liiga palju ning proovid 
uuesti, jälgides, et kõik seesmised harmooniad ning bassi oktavid selgelt 
kuulda oleksid, et ülemine hääl heljuks teiste kohal imeõrnalt — keegi ei tai- 

16 pa, et sa seda veidi rõhutad. See on sinu saladus. 


Kui tehnika tähendaks üksnes vahendit, mille abil klaviatuuril sõrmevä- 
leduse vallas jahmatavaid vägitükke korda saata, siis on tänapäeval tuhan- 
deid parema tehnikaga, kui Schnabel iial kiidelda võis. Niisuguse «gümnas- 
tilise» mõõdupuu järgi pääsen ma vaevalt keskpäraste hulka: Anton Ru- 
binsteini staccatoharjutustes ei saa ma edasi paarist-kolmest esimesest tak- 
tist ning Balakirevi «Islameid» ära mängida ma ei loodagi. 

Kuid tehnika tähendab enamat kui ainult seda. Sinna kuulub kõla teki- 
tamine, mitte ainult ilusa kõla kuuldavale toomine, vaid kõlavärvide rik- 
kus, tehnikat on vaja mõjusa crescendo ja diminuendo teostamiseks, täpseks 
rallentando'ks ja accelerando'ks. Fraasi kujundamine — pianisti muusika- 
hariduse ning hea maitse kindlaim mõõdupuu — põhineb suuresti tehnikal. 
Endastmõistetavalt kuulub sinna juurde ka pedaliseering, pedaal on pia- 
nisti parim sõber. Kes ütleks, kus tehnika lõpeb või algab? 

Kui pealtnäha lihtne «Wanderers Nachtlied» nõuab — vähemalt minu 
arvates — nõnda palju mõttetööd, tähendab see, et kontsertmeistri enese- 
harimisele ja eksperimenteerimisele ei tule kunagi lõppu. Olen kindel, et 
leiaksin kergemini sada või enamgi pianisti, kes võivad meid pimestada 
mõne Beethoveni sonaadi Prestoga, kui ühe, kes meid Schuberti laulude maa- 
ilma sisse viia suudab. 

See ei ole kerge. 


koe ok 


Üks kõige segadusttekitavamaid küsimusi kontsertmeistri töös on kõla- 
vahekord, vokaali (või keelpilli) ja klaveri tasakaal. Kontsertmeister ei saa 
püstitada oma standardeid, ta ei saa öelda «see on minu forte ja see fortissi- 
mo; see on minu piano ja see pianissimo». Ta peab oma lauljat hoolega kuu- 
lama, kuni ta tunneb tema hääle võimalusi niisama hästi kui klaveri omi, et 
toetada lauljat maksimaalselt, kandes samal ajal hoolt, et klaver vokaali ei 
varjutaks. See polegi nii lihtne, kui meenutada, et kontserdil kuuleb üks 
isik lauljat märksa halvemini kui ülejäänud saalisistujad, ja see üks istub 
klaveri taga. Laulja on näoga saali poole, kontsertmeistri kõrvus on laval 
kõlavahekord vale, see peabki vale olema, et ta saali kostaks õigena. Mõnes 
võimsas laulus, nagu Schuberti «Die Allmacht», kuulen ma oma orellike 
akordide tagant vaid laulja sosinat, kuigi ta laulab täiel häälel. 

Pianisti jaoks on üsna suur vahe, kas ta mängib lauljaga või mõne instru- 
mentalistiga. Lauljaga koos esinedes on kontsertmeister vastutav klaveri ja 
vokaali õige kõlavahekorra eest. Ideaalis peaksid klaver ja vokaal kõlama 
ühe tugevusega. (On muidugi erandeid, kuid üldjuhul see reegel kehtib.) 
Instrumentaalsonaatides aga on situatsioon pianisti jaoks veidi teine, kõla- 
vahekord ei sõltu ainuüksi temast, vaid mõlemast mängijast: ei pea end kogu 
aeg helitugevuselt teisega võrdsustama, ühes kohas tahab helilooja, et viiul 
domineeriks ning klaver tagasi tõmbuks, teisal peab viiul klaveri esiplaanile 
laskma. Mul on üks kurb kogemus Brahmsi e-moll Sonaadiga. Ühes kohas ei 
olnud klaveri kaunist meloodiat (dolce) üldsegi kuulda, kuna tšellist mängis 
oma korduvaid bassinoote hirmus kõvasti. Kas ma oleksin pidanud end vägi- 
si kuuldavaks tegema ja kogu fraasi forte's mängima? Kui ma siiski jään 
truuks helilooja juhistele, mängides piano's oma partneri pöörase forte kõr- 
val, võin järgmisel päeval kindlasti ajalehest lugeda: «Klaver ei toetanud 
solisti piisavalt.» 


kook 


Kontsertmeistri kunst on suuresti isekuseta kunst, tema aeg möödub teisi 
kuulates, teisi arvestades. Soolopianist on täielik individualist. Kammer- 
muusika aga nõuab lähedust, üksteisemõistmist, tõelist koostööd. Püsivas 
ansamblis ei ole selle saavutamine raske, kuid kontsertmeistril, kes üheainsa 
hooaja jooksul töötab paljude solistidega, võib see probleemiks olla. Ja siiski 
leian oma kolleegi tundmaõppimise muusika kaudu olevat oma töö võluva- 
maid külgi. Kogenud kontsertmeister taipab ka esimeses proovis üsna kähku, 
kas tal on tegemist tõsise muusiku või pinnapealse kuulsuseihaldajaga. Ta 
märkab ka üht-teist partneri karakterist — on ta ennast täis või tagasihoid- 
lik, tahumatu või peen, on ta erutuv ja närviline või rahulik ja ennast- 
ohjeldav? Kuum või külm? Need tähelepanekud mõjustavad laulja —kont- 
sertmeistri ansambli harmooniat täpselt samuti nagu tehnilised üksikasjad. 17 


Mis saab siis, kui kontserdil laulja närvilisuse, harjumuse või ei-tea-veel- 
mille mõjul teeb vea, mida sa proovis pidevalt parandasid? Vastus saab olla 
ainult üks! The singer is always right in the night. Iga hea kontsertmeister 
on elupäästja palju enamatel juhtudel, kui see välja paistab. 


Elisabeth Schwarzkopfist: 

On ütlemata ebaõiglane, et keegi võib korraga paista nõnda hurmav ja 
laulda nii kaunilt. Kuid kui tema välimus on jumalast antud, siis tunnustus, 
mis on tema kunstile osaks saanud, on tulnud väsimatu tööga. Võin kindlalt 
väita, et pole kohanud suurema töövõimega lauljat kui Elisabeth Schwarz- 
kopf. Ma ei mõtle töö all mitte üksnes vaimset pingutust — tööd, mis kulub 
ooperirolli loomisele, mõttekontsentratsiooni, mida on vaja näiteks Wolfi 
Goethe-laulude interpreteerimiseks, — ei, ta üllatab mind rohkem sellega, et 
harjutab tundide kaupa täie häälega. Peab olema imetlusväärselt füüsilist 
jõudu ja ka ebatavaline häälematerjal, et sellele vastu pidada. 

Alles hiljuti pidin esinema koos mulle tundmatu lauljaga ning ma kuul- 
sin tema tegelikku häält esimest korda alles kontserdil — kõigis meie proo- 
vides oli ta laulnud mezza voce. Paljud lauljad hoiavad end sel viisil kartu- 
sest häält liiga väsitada. Kuid Elisabeth ei hoia midagi tagasi. Kontserdi 
päeval on ta vahel harjutanud koos minuga kaks tundi või enamgi, ja jumal 
ise teab, kui palju ta selsamal päeval veel üksi laulnud on. Tehnilistel puudu- 
jääkidel ei ole tema kunstis kohta, ta teeb täpselt selgeks, kuidas iga vokaal, 
iga toon kõlama peab, iga noodi jaoks on tal n-ö kindel kanal. Ja nii on ta 
õieti ainus laulja maailmas, kes suudab laulda — olgu siin vaid üks näide — 
kolmanda Mignoni laulu esimest fraasi «macht mich auf ewig wieder jung» 
täpselt nii, nagu Wolf selle kirjutanud on. Helilooja on siin halastamatu ol- 
nud: fraas algab kõrgel Ges-G-F forte's, langeb oktavi võrra alla diminuen- 
do'ga ning hüppab jälle oktavi üles piano's. See nõuab virtuoosi tehnikat. 
Tõesti, ma olen kuulnud lauljaid, kes kõik noodid korralikult ära laulavad, 
aga nad ei ole võimelised järgima helilooja nõuet järkjärgulise diminuendo 
kohta ning võtavad viimase noodi kriiskavas ja mõttetus forte's. Need aga, 
kes püüavad truult kuuletuda Wolfi dünaamikale, jõuavad tolle viimase 
kõrge ja vaikse noodini niisuguse lämmatava, kähiseva tooniga, et ebamu- 
gav on nii lauljal kui ka kuulajal. Schwarzkopf teeb seda kõike täiuslikult. 
Lauljad on hirmul, et selline enesele pealesunnitud moodus muudkui korrata 
ja korrata röövib laulult spontaansuse. Kuid ometi on see ainus viis, kuidas 
Wolfi laule vallata ja vist seepärast on Schwarzkopf naislauljaist parim 
Wolfi esitaja. / — — — / 

Ooperis on lauljal toeks suur orkester, iga väike ebatäpsus ei paista nii ker- 
gesti välja kui ainult klaveriga lauldes. Ooperis on grimm ja kostüüm. Siin. 
laulja liigub ja — me vähemalt loodame nii — näitleb. Seistes klaveri tiiva 
juures on ta aga palju piiratum, iga liigutus on siin tabu. Siin maksab vaid 
hääl. Loomulikult elab laulja esitatavat läbi, tema näol peegelduvad laulu 
meeleolud. Schuberti «Metshaldjas» on soniv laps, teda rahustav isa ja vii- 
rastuslik vaim, kõik erineva häälega. Muidugi muutub koos sellega veidi ka 
laulja füsiognoomia, kuid ta ei tohi teha mingeid liigutusi. Helde taevas, ma 
mäletan üht lauljat, kelle ülakeha liikus galopirütmis, nagu oleks ta ise 
hobuse seljas. See oli äärmiselt naljakas, aga Schubertist küll väga kaugel. 
Nagu ka see pole mingi Schumann, kui lauljanna ainiti oma vasakut kätt 
silmitseb, lauldes «Du Ring an meinem Finger». Miks küll lauluõpetajad ei 
õpi Elisabeth Schwarzkopfist? Küsin seda tõelise murega, sest olen kohanud 
paljusid pedagooge, kelle õpilased püüavad tõepärasust saavutada käte laiu- 
tamise ja pea keerutamisega. Tõepoolest, sellelt suurepäraselt näitlejan- 
nalt on õppida, ooperilaval ületamatult donna Elviralt, krahvinna Almavi- 
valt, Marssaliproualt, kes kontserdisaalis ei tee peaaegu ühtki žesti. Vaid 
hääl, meisterlik diktsioon ja elavad meeleoluvarjundid näol. 


Victoria de Los Angelesest: 

Olin harjunud saksa ja austria lauljatega, imepärane oli näha, kuivõrd 
erines Victoria Schuberti-tõlgendus nende omast. Paljud neist on täis nii 
suurt aukartust, et mõtlevad ja muretsevad igasuguse sädeluse ja päikese- 
paiste Schubertist minema. Victoria nii ei teinud. Ta avas Schubertile oma 

Kui ma esimest korda mängisin koos Victoriaga hispaania laule, olin täis 
samasugust kartlikku ootust nagu tema, lauldes saksa laule esmakordselt 
Berliini ja Müncheni publikule. Tundsin hispaania laule, Granadost, Manuel 
de Fallat, Joaguin Nini küll üsna hästi, kuid olin neid esitanud koos laulja- 
tega, kes polnud Victoria suurusjärgust. Meie, Ausländer, kaldume nägema 
hispaania muusikas mõistatust, mida varjab müstika loor. Teeme sellest 
vahendi, et esile tuua temperamentset ekstravagantsust, eredaid, karjuvaid 
värvipritsmeid koos liialdatud rütmimoonutustega — seda kõike and- 
maks mingit autentsuse hõngu. Kuid see on kindel möödalask. Victoria de 
Los Angeles, Pablo Casals, Andršs Segovia ei esita oma rahvuslikku muu- 
sikat niisuguse mõttetu ohjeldamatusega, nende interpretatsioon on peen, 
hästi korrastatud, poeetiline, vähimagi vihjeta maitsetusele. Et ma olen võit- 
nud Victoria usalduse hispaania laulude mängimisel, on suuresti tema enese 
juhatuste teene. Ja seda, et olen võinud esitada neid koos temaga kõikjal 
Hispaanias, võtan kui suurimat komplimenti. 

Need laulud on sündinud tantsust. Kui Victoria laulab «Granadinat», 
võib aimata zapateado tormakaid samme, «Malaguenas» ja «Jotas» kastan- 
jettide klõpsatusi ning tärinat, peaaegu kõigis lauludes nostalgilist kitarri- 
kõla. Üks meeleolu võib välkkiirelt haihtuda, tundeküllane raugus otse- 
kui lennult pöörduda metsikuks energiaks, millele vajaliku tulisuse ja me- 
hisuse andmine võtab sult kogu füüsilise jõu. Laulja ja mängija reageering 
neile meeleolumuutustele peab olema niisama kiire kui tantsijanna sforzan- 
do kontsalöök. /— — —/ 

Kuulnud oma elu jooksul sadu ja sadu meeldivaid hääli, võin kõhkluseta 
öelda, et kõla puhtuse poolest köidab Victoria mind kõigist enam. Ma ei suu- 
da kuulata tema Mimid kuiva silmaga. Ja kui ta laulab «Adiõs Granadat> 
kitarri saatel Patio de los Arrayanees'es Alhambras, panevad tema fla- 
menco juveelid — täiuslikult sobitatud pärlikee — mul hinge kinni, kuigi 
olen teda kuulnud seda laulmas väga palju kordi. 


Dietrich Fischer-Dieskaust: 

Ta on igapidi suur: füüsiliselt, intellektuaalselt, muusikaliselt, aukar- 
tust äratava olekuga nagu Šaljapingi, kuigi tema käitumist iseloomustab 
tagasihoidlikkus. Tagasihoidlikkus, mis tuleneb oma võimete alateadlikust 
tajumisest, ees ootava töö suurusest, vastutusekoormast, mille kasvav kuul- 
sus ja kõrged ideaalid üha raskemaks teevad. Ta oli jõudnud laulda vaid ühe 
fraasi, kui ma mõistsin — minu ees on meister. 

Võib ju küsida, mis tunne oli minu eas, veerand sajandit Fischer-Dies- 
kaust vanemana, suurte kogemustega leida end musitseerimas koos mehega, 
kes oma üleloomuliku kunstiga mulle säravaid ilmutusi sünnitas. Ma pole 
sellest kunagi numbrit teinud, minu elukutse igavesi rõõme on seegi, et alati 
on midagi õppida. Vanus ei mängi siin mingit rolli, ja kui keegi paotab ust 
ning heidab tuntud asjadele uusi kiiri, võtan ma tänuga vastu värskendava 
valgustuse. Dietrich Fischer-Dieskau on viinud mind sügavamale Schuberti, 
Schumanni, Brahmsi ja Wolfi maailma, kui ma kunagi varem olin olnud. 

Mis on tema kunsti valgusallikas? Mis on see saladus, mis võimaldab tal 
ülima loomulikkusega meieni tuua kõik, mida ta iganes kätte võtab? 

On vähe öelda, et tema hääl on imeline, et tal on võrratu tehnika, mis laseb 
tal teha, mida iganes tahab. On vähe öelda, et tema diktsioon on veatu, see 
on sõna ja muusika täiuslik ühendus. Temperament? Seda on küllaga. Kirg- 
lik muusikaarmastus? Muidugi. Kuid neid voorusi on teistelgi suurtel laul- 
jatel. Et osutada Fischer-Dieskau üleolekule, eraldada teda kõigist teistest, 
ütlen vaid ühe sõna — rütm. See on muusika südameveri. Olen oma noorus- 
aastaist kirjutades meenutanud, kuidas John McCormack ja John Coates 
püüdsid nii palju kui võimalik kasutada loomulikku kõnerütmi, ei olnud 
aheldatud metronoomi mehaanilise tiksumise külge ega rõhutanud taktide 
algusi. Fischer-Dieskau läheb veelgi edasi. Tema rütmi vabadust ja elastsust 
ei mõjuta mitte ainult sõnad, mida ta laulab, vaid ka ülipeen muusikatunne- 
tus. Ta mõistab, mida helilooja on tundnud, ja on võimeline seda edasi andma 
nii mõjusalt, et see südamesse tungib. Otse öeldes: ma ei oska kujutleda üht- 
ki laulu, mida Fischer-Dieskau laulaks algusest lõpuni rangelt ühes tempos. 
Wolfi «Harfenspieleri» esimeses laulus lähen ma metronoomiga vastuollu 
juba esimeses taktis, kus kolmas ja neljas löök nõuavad veidi enam aega kui 19 


kaks esimest. Teine takt kujuneb esimese sarnaseks. Kolmas takt jõuab jär- 
jest üles liikudes neljandasse — need mõlemad on kiiremas tempos, viies 
jälle aeglane. Nii kujundab oma laule Fischer-Dieskau. Vorm dikteerib ena- 
masti ise valguse ja varju, mis on vajalik, et anda fraasile tähendus ja kõne- 
kus — siin tugevam pintslilöök, siin õrnem. Karkass on rüütatud värvi 
ja emotsiooniga. Paljad luud saavad enesele ümber elastse, elusa koe. 

Rütm on muusika hing, on öelnud Paderewski, ja Dietrich Fischer- 
Dieskau tajub selle kõikvõimsust paremini kui keegi teine. 


Raamatust «Am I Too Loud» 
lühendatult tõlkinud ANNELI UNT 


Kaarel Karm: 
«Kunstis ma ei poolda kompromisse» 


W. Shakespeare, «Hamlet», 1945. Hamlet — Kaarel Karm, Horatio — Felix Moor. 


Kirjastusel «Eesti Raamat» ja ENSV Teatriühingul on kavas 
välja anda raamat, mis jutustab NSV Liidu rahvakunstniku Kaa- 
rel Karmi suurrollidest. Koostajaks ja küsitlejaks Inna Taarna, 
põhivestleja ja hinnangute andja aga Karm ise — oma isikupä- 
rase mõtte- ja ütlemislaadi kaudu, Üleskirjutused pärinevad aas- 
tatest 1975—1978. Meistri 80. sünniaastapäevaks valitud katken- 
did ongi pärit tulevase raamatu intrigeerivatelt lehekülgedelt. 


Kaarel Karm «vana vEstonia»» seltskonnas koos 
Netty Pinnaga (u 1933—1934). 


A. Kallas, «Mare ja ta poeg», 1935. Imani — Kaa- 
rel Karm, Ema — Liina Reiman. 

T.: Kas sinus pole kunagi pahameelt 
tekitanud asjaolu, et sul tuli teatris nii 
kaua oma olemasolu tõestada? 

K.: Ei. Ma olen õnnelik mees, et ma 
nägin neid, kes algasid ja tegid «Estonia» 
teatrit. 

T.: Kassa ka praegu veel pead end es- 
toonlaseks? 

K.: Vanaks estoonlaseks. Ants Lauteri 
estoonlaseks. Siis oli veel teater väga kir- 
ju, kui ma sinna tulin. Lauter lõi teatri. 
Tugeva, distsiplineeritud kollektiivi 
J— — —! Distsipliin on kõige alus. Mui- 
de, vanad tegelased olid algul väga ti- 
gedad, isegi solvunud. Mõistsid seda alles 
viie-kuue aasta pärast. 

T.: Lauter pidi äärmiselt järjekindel 
olema? 

K.: Jah. Aastate pärast ütles ta mulle 
kord: «Trupp on nüüd olemas, aga sõpru 
mul enam ei ole.» 

T.: Estoonlased olid oma trupi üle 
väga uhked? 

K.: Neil oli selleks õigus. Mitte ainult 
distsipliini pärast. Nad olid ka tugevad 
töömehed. Isiksused. / — — —/ Paul Pin- 
na oli peajagu kõigist pikem. Näitlejaid 
oli palju, aga Pinna oli kunstnik. 
Mulle meeldis tema juures kõik, isegi 
vead. Vaatasin ta peale nagu väikese ju- 
mala peale. Niisugust näitlejat praegu ei 
ole ega tule niipea. Teater oli talle iseene- 
sestmõistetav asi. Ta ei arutanud selle 
ümber. Talle oli kõik klaar. Truppi ta ei 
mõjutanud: ta oli omaette mees — ise. 

/— — —! Teatrisse tööle tuldi rõõmu- 
ga. Tore oli-hommikuti neid mehi vaada- 
ta. Üks sädelevam kui teine. Ja nii palju 
naeru, nalja... Mul oli komme igal hom- 
mikul lillepoest läbi tulla ja nelk nööp- 
auku kinnitada. 


* 


T.: 1937. a usaldas A. Lauter sulle 
Demetriuse osa Shakespeare'i «Suveöö 
unenäos». 

K.: See oli mu viies töö Shakes- 
peare'iga. Kaalukamad olid vast Orsino 
ja Bassanio. /— — —/ Kuid mulle on 
alati lähedasemad olnud Shakespeare'i 
tragöödiad. Kuigi sel ajal ei julgenud 
ma neist unistadagi. Tiivad ei kandnud. 
Olin rahul sellegagi, mida mulle usalda- 
ti. / — — —/ Iga uus töö sellise võimsa 
autoriga lähendas mind tema mõttemaa- 
ilmale, arendas meisterlikkust. 

Ji 

T.: Kas sa mäletad oma Hamletit? 

K.: Mäletad? ... See pole õige sõna. 
Minu Hamlet on osa minust. / — — —/ 
Kõik minu kangelased on minus. Ma 
enam ei teagi, kes ma olen. /— — — —/ 


T.: Tööd Hamletiga alustasid oku- 
patsiooniaja lõpul? 

K.: Nii see oli. Koos Liina Reimaniga. 
Tegime temaga mõned proovid. Põhili- 
selt töötasin monoloogidega. Liina veel 
pahandas, et mul on osa valmis. 

T.: Valmis? 

K.: Kas ta just valmis oli, aga ma tu- 
lin esimesse proovi, tekst peas. 

T.: See pole sul kombeks. 

K.: Hamleti puhul oli. 

T.: Hamleti proovidel oli kolm pikka 
katkestust. Oli see kahjuks või kasuks? 

K.: Praegu mõtlen, et kasuks. Kand- 
sin teda kaua endas. Ja Hamlet on seda 
väärt. 

T.: Kas tutvusid tööprotsessis paljude 
materjalidega? 

K.: Lugesin peamiselt tol ajal olemas- 
olevaid eestikeelseid materjale. 

T.: «Keelest ja Kirjandusest»?' 

K.: Jah. 

T.: Kas A. Särev tutvustas sind ka 
A. W. Verity (Cambridge University 
Press) analüüsiga?* 

K.: Tutvustas küll, kuid ma lugesin 
rohkem näitlejatest, kes olid Hamletit 
mänginud. 

T.: Aga Belinskit? 

K.: Teda küll. 

T.: Seega tutvusid ka Motšalovi Ham- 
letiga? 

K.: Jah. 

T.: Kellega veel vene Hamletitest? 

K.: Katšaloviga. Juhtusin kuulama 
raadiost ta mõningaid monolooge. Need 
ei meeldinud mulle. 

T.: Aga Dudnikovi, Hidojatovi, Polja- 
kovi, Moltšanovi, Vageršjani Hamletid? 

K.: Kuulen neid nimesid esmakord- 
selt. 

: Altermann? 

: Teda ma pidin tundma. 

: Lauteri ja Põderi Hamletid? 

: Ma ei näinud neid. 

e Inglased? 

: E. Kean ja H. Irving. 

-: Kas sa Gielgudi ja Olivier* 30. 
aastate Hamletitest ei teadnud midagi? 

K.: Kahjuks ei. 

T.: Prantslaste selle aja Hamletitest? 

K.: Ka mitte. See-eest aga saksa lava- 
de Hamleteid küll. Moissi, Bassermann, 
Matkowsky, Kainz. Kainzi lugesin kõige 
rohkem. Ta imponeeris mulle. 

T.: Sulle on ju inglaste mängulaad 
rohkem imponeerinud? 


slalstalstals 


' M. Teder, William Shakespeare ja tema «Ham- 
let». «Keel ja Kirjandus» nr 23, Tartu, K.-Ü Loo- 
dus, 1935. 
* «Hamleti» kommentaarid. I1, Tln, 
ter», 1945. 


«Estonia» tea- 


K.: Jaa... Ma ei osanud ilmselt ma- 
terjale otsida ning lõpuks leidsin, et kõik 
tuleb tööga, sest kõik, mis vaja, on ju 
kaante vahel. 

T.: Kodus töötasid palju? 

K.: Palju. Isegi öösel. 

T.: Sinu Hamleti iga? 

K.: Minu vanus tingis 30-aastase 
Hamleti mängimist. 

T.: Kas sul tekkis küsimus Hamleti 
pessimismist? 


K.: Ei... Kuigi juba enne teose al- 
gust on toimunud Hamleti mõningate 
ideaalide purunemine... Ei, seda ei saa 
pessimismiks nimetada, pigem on see hin- 
gevalu. 


T.: Kas sinu Hamletil kui inimesel oli 
puudusi? 

K.: Nagu kõigil. Hamlet kõneleb ise 
sellest. 


T.: Ja uhkus? 

K.: Uhke oli ta küll. Seda tunnetame 
tema teistest üleolekust. Ent uhkuse ja 
uhkuse vahel on vahe. Võiks ehk öelda 
Napoleoni sõnadega: «Mind võib tappa, 
aga mind ei tohi solvata!» 

T.: Viha? 

K.: See pole viha, see on armastus ini- 
mese vastu. 

T.: Karakter? 

K.: Tugev. Temas on kõik tugev — 
armastus, vihkamine, mure... Ta on ka 
plahvatuslik natuur. Kirglik, tuline, äge. 
Kiirelt reageeriv... 

T.: Tundlikkus? 


K.: See on tal eriti suur... Ühesõna- 
ga — aus inimene, kuigi tal õrnus va- 
heldub julmusega, delikaatsus — jäme- 
dusega. 

T.: Mõttesügavus? 

K.: Iseenesestmõistetav. Tal on ju 
laialdased vaimsed huvid. Rikkalik fan- 
taasia. Kunstikalduvus, armastus teatri 
vastu. 

T.: Kas Hamleti mõttelaadi võib pi- 
dada filosoofiliseks? 

K.: Ma pole nii tark. Igatahes asub ta 
kõrgemal oma ajastu keskmisest inime- 
sest. Kuidas ta analüüsib elu! 


T.: Kas sinu Hamletil oli kahtlusi, 
kõhklusi? 

K.: Kõike oli. Hamleti mõte on ju pi- 
devas otsingus. 

T.: Tegelesid sa Hamleti hullumeel- 
suse probleemiga? 

K.: Ma ei omistanud sellele mingit 
tähelepanu. Hamlet on terve inimene. 

T.: Kas hullus pole mitte Hamleti 
mask? 

K.: Ei. Teistele tegelastele see lihtsalt 
tundub nii. 

T.: Tundis ta isa vaimu ees hirmu? 

K.: Sel ajal oli vaimudega suhtlemine 
loomulik nähtus, seda õpetati isegi üli- 
koolides, Tolle aja inimeste ettekujutus 
vaimudest oli täiesti realistlik. 


T.: Võiks ehk ka nii öelda, et isa vaim 
- on Hamleti enda rahutu südametunnis- 
tus? 

K.: Mina küll nii ei mõtelnud. Vaim 
oli minule vaim. 

T.: Surma probleemid Hamletis? 

K.: Ma ütleksin, need on elu ja sur- 
ma probleemid. 

T.: Armastas sinu Hamlet Opheliat? 

K.: Naised on Hamleti puhul teisejär- 
gulised. 

T.: Kas sinu Hamlet otsis Horatiolt 
tuge? 

K.: Keegi ei saa teist püsti hoida, kui 
see ise ei seisa. 

T.: Miks sa ei tapnud kuningat, kui ta 
palvetas? . 

K.: Mees ei tapa meest selja tagant. 
Ei! See on keerulisem. 

T.: / — — —/ Mida kätkeb endas «ol- 
la või mitte olla»? 

K.: See on tegutsemise küsimus. 
Aga... tegutseda tuleb õigesti. 


T.: Kas sinu Hamlet oli võitleja? 

K.: Ta oli inimene. 

T:: Mida sinu Hamlet otsis? 

K.: Tõde. 

T.: Mida ta kaitses? 

K.: Inimlikke väärtusi. 

T.: Kus toimus sinu Hamleti kulmi- 
natsioon? 

K.: «Hiirelõksu» stseenis. 


T.: Millised küsimused vaevasid sind 
kõige rohkem Hamleti rolli lahendamise 
juures? 

K.: Mind ei vaevanud miski. Töö selle- 
ga oli lõbu, rõõm. 

T.: Sinu Hamletil oli palju prostsee- 
niumil mängitud stseene, otsest kontakti 
publikuga. Kas see oli publitsistika taot- 
lus? 

K.: Pole sellele mõelnud. Lõpetasin 
küll paljud monoloogid ja pildi lõpud ot- 
se publikusse. 

T.: Kas lavakujundus rahuldas sind? 

K.: Jah. Vahetused toimusid kiirelt 
ja mänguruuni oli küllaldaselt. 

T.: H. Mandri kõneles, et Hamleti 
kostüümi mõtlesid sa ise välja? 

K.: Minu mõtted ühtisid Natalie Mei 
mõtetega. Ma palusin temalt ainult 
üheksa meetri pikkust tükki villast kan- 
gast, mida kasutasin keebi asemel,/ 

T.: Kas sinu ja lavastaja A. Särevi 
mõtted ühtusid Hamleti osa lahendami- 

K.: Ei. Särevile ei meeldinud minu 
jõulisus, teravus ja ägedus. Minu tempe- 
rament. Et ma mõningaid kohti mängisin 
publiku peale. Eriti suuri vastuväiteid 
kutsus esile «hiirelõksu» stseen. Särev 
ei tahtnud, et ma nii pingsalt jälgisin 
kuningat, rääkimata minu rõõmuhõis- 
kest stseeni lõpus. Ta sundis ennast tuge- 
vasti peale, aga ma ei täitnud tema kor- 
raldusi. 

T.: Siis oli ju raske töötada? 

K.: Ei. A. Lauter kui peanäitejuht 
vabastas mind kord nädalas proovist, 
sest leidis, et mul on osa valmis ja see se- 
gab teiste tööd, ning ütles Särevile: 
«Jäta ta rahule. Las ta teeb, kuidas ise 
tahab!» 

T.: Sulle ei sobinud siis A. Särevi la- 
vastajakontseptsioon, mis ilmus «Sirbis 
ja Vasaras»? 

K.: Lugesin seda alles üks päev enne 
esietendust. Pealegi ma ei tea, mis on 
patt, rääkimata patu mõjust süüdlastele 
ja süütutele. 

T.: Aga lavastaja kärbetega jäid ra- 
hule? 

K.: Seda küll. Isegi väga. 

T.: Niisiis töötasid põhiliselt üksi? 

K.: Kuidas üksi?! Et Hamleti kuju 
lahendus oli minu oma, ei tähenda veel, 
et ma töötasin üksi. Mind ümbritsesid 
ju teised näitlejad. 

T.: Kas partnerid rahuldasid sind? 

K.: Selles lavastuses küll. Aga üldse 
ma leian, et tuleb töötada olemasoleva 
kollektiiviga ja leppida näitejuhi osade- 
jaotusega. 

T.: Kriitikud heitsid ette «Hamleti» 
lavastuse ansambli nõrkust. 

K.: Kriitikuid pole võimalik alati us- 
kuda. Peaosalised — A. Lauter, H. Laur, 
M. Luts, R. Nuude — need olid ju tolle- 
aegse eesti teatri tippnäitlejad. Norida 
oleks võinud ehk ainult väiksemate osa- 
täitjate kallal, ent seegi on küsitav. Näit- 
lejat mängis R. Tarmo, Fortinbrasi 
H. Mandri ja hauakaevajat A. Randviir. 
Need olid kõik näitlejad, kes oskasid ise- 
seisvalt töötada. Kas praegu oleks sellist 
koosseisu välja panna?! 

T.: Oled 1945. a «Hamleti» lavastuse 
patrioot. 

K.: Seda kohe kindlasti! 

T.: Millega põhjendad «Hamleti» selle 
lavastuse erakordset menu? 

K.: Nähtavasti oli aeg selline. Tundub 
ehk liialdusena, aga ka minu Hamlet. 

T.: A. Särev ja A. Lauter heitsid sulle 
aastaid hiljem ette, et sa polnud küllalda- 
selt «prints». 

K.: Ma olen moonaka pojapoeg. 

T.: Kuidas sa seletaksid näitleja kaas- 
aegsust? 


K.: Ma olen tänases ühiskonnas. Elan 
praegu. Minu suust tulevad rolli sõnad 
kõlavad kaasaegselt. 

T.: Kontrolletendusel oli ka E. Vill- 
mer. 

K.: Ja P. Pinna. See oli mulle suureks 
auks. P. Pinna ütles pärast etendust: 
«Minu sõber Theo* oli hea, aga sina oled 
parem.» 

T.: Kas nii võib üldse võrrelda? 

K.: Ma ei võtnudki Pinna sõnu võrdlu- 
sena. Mul oli lihtsalt hea meel, et ta jäi 
mu tööga rahule. 

T.: Esietendus oli siis sulle suureks 
rahulduseks? 

K.: Oli küll. Ma kuulun sellesse näit- 
lejate põlvkonda, kellele Shakespeare'i 
teoste mängimine on auasi. Meie hindame 
näitleja suurust Shakespeare'i rollide 
järgi. 

T.: Kas midagi ei jäänud vajaka? 

K.: Mul oli kahju, et ma olen nii väi- 
kese rahva poeg. Kunstnikul peaks olema 
suur tagamaa. 

T.: See oli tore, et sa jõudsid Hamleti 
ära oodata. 

K.: Ma ei oodanud Hamletit. Ta ise as- 
tus mu ellu ja jäigi mu ellu. Hamlet — 
see oli mu täismehe töö. Hamleti kuju 
jäädvustus kõige massilisemalt inimeste 
südametesse. 

T.: Kas Hamleti loomiseks on vaja 
erilist meisterlikkust? 

K.: Selle rolli looja peab olema 
meister, see on meistri roll. 


K.: Cyrano valmis mul puhkusel ol- 
les, maal — 24 päeva jooksul. Mängisin 
teises koosseisus. Laval sain mõned proo- 
vid. 

T.: Sa ei tulnud oma ülesandega toi- 
me. 

K.: Cyrano kuulub minu huvitava- 
mate rollide hulka! 

T.: Aga arvustused? 

K.: 7??? Minule mõistmatu nähtus. 
Teadsin, mida tegin. 

T.: Milline oli Sinu Cyrano? 

K.: Vabamõtleja, otsekohene... 

T.: Vaimukas, aus... 

K.: Ka vapper, ennastsalgav — val- 
mis võitluseks armastuse ja õig- 
luse eest. /— — —/ Cyrano kuju lä- 
bib allakriipsutatud poeetilisus. Talle on 
karakteerne lüüriline alge, romantilisus, 
kontrastid, lavalise tegevuse dünaamika. 
Cyrano on mõõgakangelane, kaardiväe 
kadett,.. 


3 Theodor Altermann 


T.: «Ta aju sama terav kui ta 
mõõk...»* 

K.: Just... Rostand on kerge, elava, 
teravmeelse, hoogsa värsi hiilgav meis- 
ter. Näiteks nina monoloog, mis lõpeb 
tekstiga: 


Vaat see on umbes see, mis võinuksite 
mulle 
Te ütelda, kui kriipsuvõrdki vaimutulle 
Teil küüniks taip. Kuid teie teadmised on 
null 
Ja teie vaim — see koosneb ainsast sõnast 
1011? 


T.: Siiski, millega sa põhjendaksid 
eitavaid arvustusi? 

K.: Ajaga. Näitlejaile heideti ette lii- 
kumist, tööd žestiga, hääle värvimist. .. 
Kunst lihtsustati ära. Valitses skeem. 
Mina aga ei pidanud õigeks oma esteeti- 


* C. Rostand Cyrano de Bergerac. /M. Underi 
tõlge./ Tln., «Estonia» teater, 1947. 
> Sealsamas. 


E. Rostand, «Cyrano de Bergerac», 1947. Cyra- 


no — Kaarel Karm, Roxane — Leida Aru. 

W. Shakespeare, «Othello», 1949. Othello — Kaa- 
rel Karm, Jago — Ants Eskola. 


lis-kunstilisi vaateid muuta. Aeg näitas, 
et ma tegin õigesti. 

T.: Jaa... Othello? 

K.: Seda ma ei tahaks meenutada. 

T.: Miks? 

K.: See oli mu ainus töö, mille ümber 
oli nii palju õiendamist. Töö oli ka raske, 
sest lava oli meie käes ainult öösiti. Prae- 
gu ei kujutaks seda ettegi, kuidas see 
üldse võimalik oli. Meie närvid olid kül- 
laldaselt pingul, aga A. Särev lubas veel 
mustadesse proovidesse arvustaja. Koos 
nad siis mõistatasid. Minule oli see mee- 
tod vastuvõtmatu. Ma ei tahtnud, et 
mind segatakse. Tahtsin ise osa lahen- 
dada. Viskasin kõik üleliigsed proovist 
välja. Olin ehk liiga jultunud, kuid kuns- 
tis ma ei poolda kompromisse. 

T.: Võib-olla sinu Othello ei olnud 
tõesti nii tulemusrikas kui Hamlet? 

«* Võib-olla. Aga ta oli minu 
Othello! Milleks oli vaja mulle toppida 
Ostuževi lahendust? 

T.: Sa kõneled oma rollidest nii, nagu“ 
sul poleks kunagi olnud raskusi nende 
loomisel. 

K.: Mida sa nimetad raskuseks? 

T.: Otsingut. 

K.: Otsingu raskus ongi loomisrõõm. 


Mida raskem seda huvitavam. Elus ei saa 
midagi ilma pingutuseta. Kas puid raiu- 
da või heina niita on kerge? Isegi armas- 
tada pole alati kerge ja ometi on see 
rõõm. Ainult et rõõm tuleb kätte või- 
delda ja võideldes tuleb teada, mida 
satahad. Sa pead suutma dramatur- 
gilise materjali endale allutada. Selle la- 
valiseks looma. Jah, tihti sünnib see ka 
võitluses iseendaga, paljude loobumiste 
hinnaga. Aga ikkagi on see rõõmukül- 
lane pingutus. 

T.: Kaitsed kõiki oma rolle. 

K.: Kuidas siis teisiti? Need on minu 
rollid. Kui ma neid ei kaitseks, siis oleks 
mul ükskõik — mul on ju olnud kindel 
veendumus neid luues. Teised võivad hil- 
jem teisiti teha, ega minu Hamlet, Cyra- 
no, Othello pole mingi monopol. Püüa 
mõista, need on minu omad, nendes 
on minu mõtted, minu arusaamad 
elust, minu hing... 

T.: Sattusid järjekordselt lavastajaga 
vastuollu. 

K.: Kõigepealt, kui räägime A. Säre- 
vist, tuleb meeles pidada, et Särev polnud 
eesti teatris juhuslik inimene, läbijalu- 
taja. Ta pühendas eesti teatrile terve oma 
elu. Särevit kui lavastajat iseloomustas 
hea dramaturgia valik. Ja tema instse- 
neeringud! Tema oskus valida osatäit» 
jaid! Särevile võlgneme ka tänu «Esto- 
nia» meesnäitlejate kaadri säilitamise 
eest. Ta aitas meil pääseda viimasest 
Hitleri mobilisatsioonist! 

Mis puutub vastuollu, siis tuleks seda 
teisiti mõista. Koostöös juhtub mõndagi. 
Looming nagu elugi pole sirge maantee. 
Vahel, nagu slaalomiski, sõidad märgist 
mööda, kukud või kaotad hoopis raja. Ke- 
da selles süüdistada? Igatahes meie Säre- 
viga pidasime alati teineteisest lugu. 


T.: Aasta 1955. «Antonius ja Kleo- 
patra». Ja jälle vaidlused? 

K.: Mina nagu Palusalugi Berliini 
olümpial ei võinud rahulduda punkti- 
võiduga. Ma pidin saavutama seljavõidu. 

T.: Mis võit siis oli Antonius? 

K.: Kui nüüd neisse aastatesse tagasi 
vaadata, siis punktivõit. Kahjuks. 

T.: Kas kunstis saab üldse olla võitu? 

K.: Teater pole muidugi sport. Taht- 
sin vaid öelda, et minu puhul ei kasuta- 
tud kunagi «meeldivaid vabandusi». 

T.: Milles oli viga? 

K.: Kontrolletendusele järgnenud 
arutelul esitas Priit Põldroos küsimuse: 
«Miks on teose pealkiri «Antonius ja 
Kleopatra» ?» Nüüd ma mõtlen, et tal oli 
õigus. Antoniuse ja Kleopatra armastus 
oli meil liiga «kuninglik». 


T.: Lavastus sai kõrge hinnangu osa- 
liseks nii Tallinnas, Moskvas kui ka 
Riias. 

K.: Jah. Kõike tuleb vaadata ajas. Me 
kipume vahel seda unustama. Käivitub 
tihti subjektiivne faktor. Grupi mentali- 
teet. Vaadatakse ennast ja oma sõpru 
teatriajaloos, aga mitte eesti teatrilugu 
ja saavutusi. 

T.: Sa ei kaitsegi oma Antoniust nagu 
Othellot? 

K.: Millegipärast oli Othello minu 
ainukene roll, mille puhul jäi mul okas 
hinge. 

T.: Oli ta sulle südamelähedasem? 

K.: Aeg oli valulisem. Olime salvata- 
vamad. 


-k 


K.: Kui 1. Tammur tegi mulle ettepa- 
neku esineda Lenini osas N. Pogodini näi- 
dendis «Kolmas, pateetiline», siis algul 
ma üldse ei mõelnudki selle ettepaneku 
vastuvõtmisele. Kuid mulle ei andnud ra- 
hu küsimus: milliseid eeldusi näeb näite- 
juht minus selle ülimalt vastutusrikka 
osa täitmiseks? 

T.: Ja sa alustasid tööd? 

K.: Jah. Tegime seda kolmekesi: 
A. Eskola, R. Tarmo ja mina. Meil kõigil 
tuli end jäädvustada fotodele Lenini rol- 
lis, mis siis läbisid kõik vastavad instant- 
sid ja alles pärast seda kinnitati üks 
meist rollile ning lubati asuda tegeliku 
proovitöö juurde. 


T.: Ettevalmistusaeg oli lühike? 

K.: See ei häirinud mind. Segas aga 
asjaolu, et teater oli ringreisil ja proo- 
videl puudusid suuremalt osalt õiged 
partnerid. 

T.: Kuidas nii? 

K.: Reisil olevaid näitlejaid, kes pidid 
rolle kehastama, asendasid konservatoo- 
riumi 1 lennu üliõpilased. Tihti tuli töö- 
tada ainult tooliga ja etteütlejaga, kes 
kõneles partneri teksti. 

T.: Milliste raskustega puutusid sa 
kokku Lenini kuju loomisel? 

K.: Vastutuse koormaga. 
Polnud ma ju enam nooruk, kes julgeb 
vette hüpata, mõtlemata selle sügavu- 
sele. Ja ometigi... ükski roll (välja ar- 
vatud Hamlet) pole mulle end nii kergelt 
kätte andnud kui see. 

Kodus oli mul palju Lenini fotosid. 
Terve tema elu oli fotode näol mu 
laual. Nende pikaajaline silmitsemine pa- 
ni tööle mu kujutluse. Nägin teda liiku- 
mas, žestikuleerimas, kõnelemas... Mui- 
de, Lenini välist kuju pole ma eraldi har- 
jutanud. Kõik see kasvas proovide käi- 
gus ühel ajal seesmiste väärtuste järk- 
järgulise avamisega. Lenini kõnerütmi, 
meloodia omandamine ei valmistanud 
mulle mingeid raskusi. Ainult oma häält 


W. Shakespeare, «Antonius ja Kleopatra», 1955. 
(Lavastaja 1. Tammur, kunstnik Eldor Renter.) 
Antonius — Kaarel Karm, Kleopatra — Aino 
Talvi. 


F. Schiller, «Don Carlos», 1958. Philipp II — Kaa- 
rel Karm, Carlos — Heino Mandri. 


pidin ma kõrgemaks tõstma, sest minul 
on ta baritonaalne, Leninil aga — teno- 
raalne. 

T.: Töötasid ka teiste materjalidega? 

K.: Muidugi. Kirjandusest kuni filmi- 
deni. Ent kõige rohkem kasu oli siiski 
dokumentaalfilmidest ja fotodest. 

T.: Kas misanstseeniline täpsus oli 
sulle vajalik selle rolli loomisel? 

K.: Ei. Võisin selle kuju puhul töötada 
täielikus improvisatoorses olukorras. 

T.: Aga Lenini mõttemaailm? 

K.: Sa küsid sama rumalalt nagu kee- 
gi Draamateatris: «Kas Karm saab Leni- 
nit mängida? Kas ta mõtleb nagu 
Lenin?» See on sellele 20. sajandi suur- 
kujule isegi solvav. Näitleja saab mängi- 
da ainult oma mõtteid, oma kujutlust ja 
oma arusaamist sellest vaimugeeniusest. 
Ja kui ma mõtleksin nagu Lenin, siis ma 
poleks väikese eesti teatri näitleja! 


* 


K.: Seoses W. Shakespeare'i 400. sün- 
niaastapäevaga ma valmistasin ühte ka- 
va «Estonia» kontserdisaali jaoks. Teat- 
ril soikus töö «Hamleti» uuslavastusega 
ja mulle pakuti oma kavaga tähistada 
Shakespeare'i juubelit teatrilaval. Režis- 


28 sööriks soovitati võtta A. Särev. See 


mind ei rahuldanud. Teatrikunstis olid 
alanud uued suunad, hakkas muutuma 
mängulaad ja ma vajasin noort silma, 
kes vaataks üle minu endiste aastate töö 
värske, kaasaegse pilguga. Valisin Mikk 
Mikiveri. 

T.: Miks? 

K.: Intuitsioon. Midagi oli selles noor- 
mehes, mis mulle imponeeris. 

T.: Mikk oli tollal väga kinnine. 

K.: See mulle meeldiski. 

T.: Nägid temas loomingulist potent- 
siaali? 

K.: Ma ei näinud midagi, ma tunne- 
tasin. 

T.: Kunstinõukogu muigas sinu vali- 
ku üle. 

K.: Minu üle muiati ka siis, kui ma 
teatriteed alustasin. / — — —/ Mikiver 
ületas mu ootused. Ma lausa jahmusin. 
Tema Shakespeare'i tundmine, erudit- 
sioon vallutasid mu täielikult. Minule, 
vanale käblikule, kujunes see noor mees 
avastuseks. 

T.: Mikule oli see esimeseks iseseis- 
vaks lavastuseks. 

K.: Jah. Teater õnnitles teda esieten- 
duse päeval saatmisega väljasõidueten- 
dusele! 

T.: Nii et esietendusel ei viibinudki 
lavastajat? 

K.: Ei. 

T.: Õhtu koosnes peamiselt sinu endis- 
test rollidest: Hamlet, Othello, Petruchio, 
Antonius. Uueks oli ainult Richard IIL. 
Miks Richard III? 

K.: Tollal ma oleksin tahtnud mängi- 
da tervet Richardit. 

T.: Miks sa siis ei mänginud? 

K.: Ma ei ole kunagi määranud teatri 
repertuaari ja valinud rolle. 

T.: Sinu arvamus «Kihnu Jõnnist»? 

K.: Nii nagu ma pidasin Juhanist lu- 
gu, nii ma pidasin ka tema näidenditest 
lugu. Mulle meeldis tema loomingu hel- 
gus. Tema kodu ja kodumaa austus, mis 
ei olnud pealiskaudne, vaid sügav, juur- 
tega meie mullas. Tema loodud inimka- 
rakterite eriline soojus. Ja veel — mulle 
on alati tähtis ja vajalik olnud näidendi 
keel. Smuulil oli see lausa vaimustav. 
Kui kujunditerikas. Kui värvikas. Selles- 
se võis lausa armuda. 

T.: Geldakse, et Smuuli näidendid ei 
ole kergesti mängitavad? 

K.: Ma ütleksin, nad ei ole kergesti la- 
vastatavad. Aga mängida ta kujusid on 
hea. Nad on väga isikupärased ja mitme- 
tahulised. Ning neil on üks valu süda- 
mes, kas või pisikene, aga on. 


T.: Smuul ei pidanud kinni lavasea- 
dustest. 

K.: Mis on lavaseadused? Nad ju muu- 
tuvad. /— ——/ 


T.: «Jõnnile» heideti ette žanrilise 


ühtsuse puudumist. 

K.: Näitleja seisukohast on just huvi- 
tav see Smuuli laadide vaheldus. Milli- 
ne võimalus mängimiseks. Kuid põhili- 
selt Juhan kirjutas ju «lavatüki laulu- 
dega», võiksime öelda: «rahvatüki laulu- 
dega». Näitlejale ütleb see palju. 


T.: ... Miks sa kahtlesid Jõnni rolli 
vastuvõtmises? 

K.: Tundsin ilmselt muret sellepärast, 
et Juhanit mitte alt vedada. Jõnni kuju 
oli tal väga elav. Täiuslik. Siin oleks või- 
nud teater sellele kergelt alla jääda. Aga 


J. Smuul, «Kihnu Jõnn», 1964. Antti — Mikk 
Mikiver, Mihkel — Helmut Vaag, seljaga: Jaan — 
Ervin Abel, Mathilde — Linda Rummo, Jõnn — 
Kaarel Karm. 


seda ei tohtinud sündida. Juba ainuüksi 
Juhani pärast. 

T.: Kartsid vastutust? 

K.: Minu eas ei sobi riskida. Pidin 
selles veendunud olema. Ja see otsusta- 
mine võttis mul aega. 

T.: Lõpuks otsustasid. 

K.: ... mees peab olema suurem kui 
tema saatus. 

T.: Mida ütleksid lavastaja Panso 
kohta? 

K.: Ta andis mulle tookord elu tagasi. 

T.: Vaatamata teie eelnenud aastate 
arusaamatustele? 

K.: Teatris maksab üks seadus — 
töö. Töö, mis kannab vilja. Ega ma 
muidu uksest väljavisatuna aknast ta- 
gasi tulnud. /— — —/ 

T.: Kuidas siis kulges töö režissuuri 
kõrghariduse saanud näitejuhiga, kes oli 
äsja naasnud Draamateatrisse? 

K.: Töötasime nagu üks mees. Pida- 
sime mõlemad kalliks Juhani mõttemaa- 
ilma, tema sõnajõudu. 

Pansot peeti üsna terava ütlemisega 
meheks. Kuulsin kord ise, kui ta ütles 
ühele näitlejale: «Mine pensionile, siis 
saad ehk ka osaga hakkama nagu Karm.» 
Minuga pole Panso kunagi selliselt käitu- 
nud. Isegi siis, kui tal oli selleks ilmne 
vajadus. Vastupidi, ta kohtles mind alati 
väga heatahtlikult. Räägitakse ka, et ta 
pidas peamiselt lugu targast näitlejast. 
Ma mõtlen, et seda «tarkust» on valesti 
mõistetud. Arvan, et Panso mõtles elu- 
tarkust, elukutse tarkust, sest teadmis- 
telt, juba kas või oma stuudiumi tõt- 
tu oli ta ju minust võrratult kõrgemal 
seisev. Ja ometigi me arutasime temaga 
kõiki töösse puutuvaid probleeme võrd- 
väärsetena. Ma ei ole kunagi tundnud te- 
ma üleolekut. Minu jaoks oli ta veidi lap- 
selik natuur. Ikka oleks tal nagu üks jalg 
õhus olnud. Unistaja. Minu arvates ta 
isegi nägi oma kujutluses alati rohkem, 
kui laval momendil teostati. Ent samas 
raudse loogika, terava pilgu ja terviku 
tunnetusega lavastaja. Rääkimata tema 
probleemiasetuse või mõtteavamise osku- 
sest. /— — —/ 

T.: Räägime siis raskustest. 

K.: Raskusi valmistas proovide vähe- 
sus, sest töötasin duublis R. Nuudega. 
Poolitasime isegi peaproovid. Sain umbes 
15 proovi. Jõnni mängimiseks on seda 
vähe. /— — —/ 

T.: Oli hõredavõitu tunne? 

K.: Siin võis Panso ütelda, et teda 
aitasid kolm asja: tema pea, tema julgus 
ja tema meeskond. 

T.: Aga sina? 

K.: Üle hulga aja tundsin ennast kol- 


30 lektiivi täisväärtusliku liikmena. Tunne- 


tasin kõikide «Kihnu Jõnni» osatäitjate 
poolehoidu, nende täisverelist partner- 
lust nii proovides kui ka etendustel. Töö- 
tasime heatujuliselt, hoogsalt, täie pin- 
gega. Olin nagu tõeline kapten laevas 
(ainult ilma paberiteta). 


T.: Sa oled ju suuremalt osalt olnud 
linnapoiss? 

K.: Seda küll, aga ma arvan, et ma. 
olen rohkem maapoiss. Kuigi olen linnas 
sündinud, linnas koolis käinud. Pean oma 
juuri maal olevaiks. Kevaditi ma tunnen 
erilist vajadust maaleminekuks ja kui 
mul on mingeid raskusi, siis ka kisub 
mind koju. 

T.: Koju? 

K.: Minule on kodu Vihula. See an- 
naks mulle nagu uut jõudu. Ei, ära mõtle, 
see pole mingi moodne haigus. Olen pea- 
aegu kõik oma elu suved veetnud maal. 
Algul kohustusest vanemaid aidata, hil- 
jem harjumusest. Maal olen ma teine ini- 
mene. Võiks ehk öelda, et töö köitis mind 
maa külge. Ma pole seal kunagi olnud 
Londoni suvitaja. 

T.: Kas nende juurte tõttu läksidki 
küsima Pearu rolli? 

K.: Ei. Ma tahtsin lõpetada oma elu- 
tee Tammsaarega. Aga sellest küsimisest 
polnud kasu. Panso ütles, et ta ongi mõ- 
telnud mind Pearuna. 

T.: Sa ei kahelnud ega kartnud? 

K.: Milles? Mida? 

T.: Eesti laval oli olnud huvitavaid 
ja meeldejäävaid Pearusid. 

K.: Ma tahtsin jätta mälestuse o m a 
Pearust. 

T.: Kuidas sa küll nii kindel said olla? 

K.: Pearu puhul sain. Panso oli süga- 
valt rahvuslik lavastaja. Ta tunnetas 
meie rahva hinge ja tema probleeme. 

Olen alati lugu pidanud kuju skulp- 
tuursest joonisest, kostüümi kandmise 
oskusest, käte plastikast. See kõik kuu- 
lub minu arvates kutseoskuse juurde. 
Arbenini kostüümis ei saa liikuda nagu 
Pearu pükstes. Arbenin seisab ja istub 
teisiti kui mõni tänapäeva mees, kes 
jookseb püksata ringi magamistoas. 


Mänguvahendite valik oleneb autori 
stiilist, lavastuse žanrist. Minu jaoks on 
«Maskeraad» romantiline tragöödia. Sel- 
lest ka mängulaad — emotsionaalne tõs- 
tetus, tegevuse dünaamilisus, tunde eks- 
pressioon, kibe iroonia, hoogne žest jne. 


Vanas teatris oli arvamine, et ühed 
näitlejad on peaosade mängijad ja teised 
episoodide jaoks. Praegu paneb see meid 
muigama. Aga selle taga seisis üks tõde. 
Peaosa mängija pidi alati vedama tüki,la- 
vastuse nn peajoont. Arvan, et just see 
peajoone vedamine, selle vedamise sta- 
biilsus etendustel ongi minu näitlejana- 
tuuri teinud nii vastuvõetavaks palju- 
dele lavastajatele. 


Ed 


Stampi ei maksaks ära segada teat- 
raalsusega. Oli küll aeg, mil see oli sõi- 
musõna. Kuid teater pole elu. Teater on 
teater. Ja on olemas ka teatraalne tõde. 
Stamp aga tähendab enda kordamist, 
sisseharjunud vormivõtete kasutamist. 
Mina küll ei mäleta, et mul oleks tulnud 
kusagil selliselt kaarte mängida kui 
«Maskeraadis» ? 


* 


Ma arvan, et see, mida ma näen elus, 
kuidas ma elu tunnetan, kuidas hindan 
ühte või teist fakti, kuidas näen elu ine- 
tust või ilu — mis on mu püüdlused ja 
unistused, mida pean õigeks või valeks, et 


Hetk 
proovilt, 1972. Pearu — Kaarel Karm ja lavastaja 
Voldemar Panso. 


Tammsaare—Panso «Inimese ja inimese» 


see ongi see, mis teeb minu loodud kujud 
ideelisteks. Kui tahate, ka filosoofilis- 
teks, aga selles valdkonnas olen ma võ- 
hik. 

Olen eluaeg vihanud melodramatismi 
ja sentimentalismi, nii elus kui ka laval. 
Seisan kahe jalaga tugevalt maakama- 
ral. Selles mõttes olen vist liigagi eesti 
näitleja. 

* 


Kannatuste mängimine on tõesti laial- 
daselt levinud. Naljakas. Momendil, mil 
lavadel on nii vähe emotsionaalsust. 
Näitlejatel puuduks nagu karguse heli. 
Traagika asendatakse sentimentaalsu- 
sega. Pansol näib õigus olevat, et see tu- 
leneb aktiivsuse puudumisest. Mängitak- 
se nagu iseendale, enda sisse /— — —|. 
Võib-olla ei olda kindel oma mõttejõule. 
Mingi sisemine passiivsus on maad võt- 
nud. Või on pedagoogikas mingi viga? 
Aga kõigil ju seda viga ei ole! Jumal seda 
teab. 

Pikkade tööaastate jooksul oli mul 
rolle, mida pidin endale meeldivaks te- 
gema. Oli ka loomulikult neid, mis liht- 
- salt ebaõnnestusid või elasid oma la- 
vaelu väiksemate-suuremate puudujää- 
kidega ... Aga ma ei tea ühtegi rolli, 
mida ma oleksin teostanud külma nina- 
ga. Etendamiskunst ei ole minu maailm. 
Olen ikka end muserdanud, igat minu 
etendust on saatnud mingi eriline eru- 
tus. Ei, ma ei tea, mida tähendab teh- 
nikaga mängida. Veel vähem seda, kui- 
das tehnikaga katta vigu... Kui aga 
tehnika all mõista näitlejameisterlik- 
kust, siis on ju see kõigepealt oskus avada 
rolliinimese olemus. 


ki 


T.: Mängulaad on palju muutunud. 

K.: Terve teatrikunst on muutunud. 

T.: Kas see pole sulle raskusi tekita- 
nud? 

K.: Kui sammud eluga kaasas, siis 
kõik tuleb iseenesest, endale märkama- 
tult. Ikkagi ei eita see ümberkehastu- 
mist. Olen selle tuline pooldaja. Ainult et 
nüüd see toimub palju sügavamalt. Nii 
nagu Panso ütles: «Teatrikunst liigub si- 
semise täpsuse suunas.» Siia sobiks üks 
näide. Kui ma tegin oma televisioonifil- 
mi, siis seda vaadates üks kriitik ütles: 
«Sa mängid filmis oma vanu rolle hoopis 
teisiti kui vanasti laval.» Nägin sedasa- 
ma filmi kaks aastat hiljem. /See oli saa- 
nud suure kiituse osaliseks oma uudsuse 
poolest./ Jube. Tuleks ära hävitada. Kus- 
tutada. Näed, näitekunst muutub täna- 
päeval imekiirelt. 


T.: Mida sa arvad teatri noorusest? 

K.: Näitlejate haridus on tänapäeval 
võrreldamatu minu algaastatega. /Ma ei 
räägi eranditest./ Ja minu arust pole 
nende materjalilgi viga. Viga on nõudlik- 
kuses. Üleliigses poputamises ja mõtle- 
matus kiituses. Sellise haridusega näitle- 
ja peaks oma loomingus olema palju ise- 
seisvam, mitte sörkima lavastaja sabas, 
vaid olema kaaslooja. Kui saaks luua 
sellise konkurentsi — ma mõtlen heas 
mõttes —, nagu kodanlikul ajal oli, see 
paneks kõik paika. Küll siis elu selek- 
teeriks ise välja mugavad olesklejad ja 
*«palgatöötajad», kellele on vajalik ainult 
teatri silt. Lavakunstikateedris tuleks 
aga rohkem õpetada töössesuhtumist ja 
lugupidamist oma elukutse vastu. Muidu 
võtame küll sisse «hirmus andekaid», 
aga lõpetades suurem osa neist «hirmus 

hakata peale arutamise teatrikunsti üm- 
ber. Vähem sõnu ja rohkem tööd. 

T.: Kas ei saaks optimistlikumalt? 

K.: See noor, kes on valinud endale 
selle raske elukutse tõsiselt tah- 
tes saada rahvanäitlejaks /ma 
ei mõtle tiitlit/, see ka saab selleks. 
A. Üksküla, M. Mikiver — nad on ju ka 
lavakunstikateedrist! Ei, meie ei tohiks 
kurta. Meil on päris palju töövõimelisi 
noori. Ma arvan ainult, et teatrite koos- 
seisud on üle paisutatud. Neid võiks vä- 
hendada vähemalt poole võrra. Ja usu 
mind, teater muutuks huvitavamaks, va- 
banedes seejuures suurest hulgast saa- 
matutest näitlejatest. 

T.: Mida võid kõnelda mõttekaaslu- 
sest? 

K.: Ma ei oska selle all mõista üksikut 
režissööri või mõningaid partnereid. 
Mulle tundub see praegu olevat rohkem 
moesõna. A. Säreviga ei olnud mul min- 
git mõttekaaslust ja ometigi tegin tema- 
ga ühed oma parematest rollidest. Ka 
kõige parema — Hamleti. Ei olnud mul 
seda ka L. Kalmetiga, aga kõigis tema 
lavastustes olid mul ilusad tööd — Ha- 
kon, Philipp II, Vetšerinkin. A. Eskolaga 
oleme täiesti erinevad natuurid, ent mul 
ei ole vist kellegagi laval parem olnud 
kui Antsuga. Mõttekaaslus on mul olnud 
ainult 1. Tammuri ja V. Pansoga ja se- 
dagi mitte kõigi nende lavastuste pu- 
hul. Võin öelda, ma ei mõista vist seda 
mõistet: olen kasvanud teatris, kus mää- 
ratud rollide täitmine oli kohustuslik ja 
ei kuulunud arutamisele. Kes küsis seal 
mõttekaaslusest? Ja üldse, rohkem kui 
mõttekaaslus huvitas mind teatri ühine 
hingus. Selle teatri ühine hingus, kus 
ma töötan. 

T.: Oled sa kunagi tegelnud sellise 
mõistega nagu loominguvabadus? 

K.: Ma pole nii keerulisi mõtteid oma 
peas veeretanud. Aga ma saan aru küll, 
kuhu sa sihid. Jutustan sulle ühe teise 
loo. Kunstide Valitsuses oli kunagi ins- 
pektor teatrite alal. Tema nimi oli Me- 
silane. T. Kuusik laulis kord Igori aariat 
ja seesama Mesilane keelas tal selle esi- 
tuse, sest seal lauldakse vabadusest. 
Varsti see Mesilane vallandati ja ta läks 
tööle Pärnu Kalakombinaati. Ent sealgi 
ei vedanud tal. Sealt vallandati ta joomi- 


-se pärast. T. Kuusik laulab aga senini 


Igori aariat. Ühe madala laubaga 
ametniku tegutsemist ei saa ju tõstatada 
loominguvabaduse probleemiks. Mind ei 
ole keegi seganud. Aga et mõned sellised 
ametnikud pole minu loomingust aru 
saanud... sellest ei ole ma teinud min- 
git küsimust. Aeg on ise kõik paika pan- 
nud. 

Rao Heidmets. Võtab looduselt. Segatehnika, 1986 


Rühmitus TFSR. Kollane submarine. 1986. 

Minu nõrkus on avada ja avastada 
INTERVJUU GRIGORI LORTHKHIPHANIDZEGA 


Teie kui näitejuht ja filmirežissöör, kes 
te olete Gruusia Teatriühingu presiidiumi 
esimees, NSV Liidu rahvakunstnik, NSV 
Liidu riikliku preemia ja Šotha Rusthaveli 
ning Kote Mardžanišvili nimeliste pree- 
miate laureaat — mida tähendavad nii- 
suguse pärjatud mehe jaoks kool, õpetajad? 
Tunnen uhkust oma õpetajate üle. 
Mulle on see põhimõtteliselt tähtis, et 
võin just nimelt uhkust tunda, mitte aga 
peita end õpetajate laiade selgade taha. 
See kohustab olema nõudlik enese vastu, 
kui seisan Tbilisi Teatriinstituudis oma 
üliõpilaste ees, ja soojendab südant, kui 
meenutan oma õpetajaid. Kõigepealt 
tollal veel noort Georgi Tovstonogovit 
(ta oli minu esimene õpetaja ja mina tema 
esimene õpilane), aga seejärel Maria Kne- 
belit ja Aleksei Popovi, kelle juures õppi- 
sin Moskvas. Nagu näete, tegime Volde- 
mar Pansoga läbi ühe ja sama kooli, kui- 
gi jõudsime sinna eri teid mööda. 


Räägime nüüd teie tööst teatris. Te alus- 
tasite ju kui teatrilavastaja, kelle nime on 


Grigori Lorthkhiphanidze 


harjutud seostama meie maa ühe parima 

teatri, Kote Mardžanišvili nim Akadeemi- 

lise Teatriga... 

-.» Kus ma alustasin ja kust mul tuli 
lahkuda kolm korda. Jah, fortuuna ar- 
mastab teatris käänulisi teid ja selliseid 
kollisioone, mida dramaturgid võivad 
üksnes kadestada. 1967. aastal, kui ma 
lahkusin sellest teatrist teist korda, lah- 
kus koos minuga 21 inimest. Muide, ära- 
minejate hulgas oli ka Othar Megvinetu- 
hutsesi, praegune NSV Liidu rahva- 
kunstnik ja Mardžanišvili-nim teatri uh- 
kus. Kuna me lahkusime organiseeritult, 
tuli ka organiseeritult midagi ette võtta. 
Nii me lõimegi uue teatri Rusthavi lin- 
nas, kus lavastasin minu jaoks printsi- 
piaalse tähtsusega E. Rostand'i «Cyrano 
de Bergeraci» ja V. Korostõljovi teose 
suurest gruusia kunstnikust N. Pirosma- 
nist «Sada aastat hiljem». Töötasin Rust- 
havis, kuni mind juba traditsiooniliselt 
kutsuti Madžanišvili-nim teatrisse taga- 
si — peanäitejuhiks. Pärast ma muidugi 
traditsiooniliselt jälle lahkusin ja nüüd 
on lavastajast saanud teatritegelane. See 
minu uus tööpõld jätab mulle küllalda- 
selt aega unistamiseks. Nii on sündinud 
ka unistus organiseerida minu juhtida 
usaldatud Teatriühingu juures vaba tea- 
ter. Vaba, st olla mitte kammitsetud ala- 
lise koosseisudega, sinna võiks kut- 
suda eri teatrite näitlejaid ja noori la- 
vastajaid, pakkuda võimalust debüüdiks 
noortele dramaturgidele. Mul kord on juba 
selline nõrkus — avada ja avastada. Ava- 
da teatreid, avastada dramaturge, lavasta- 
jaid ja näitlejaid. Näiteks tõin ma teatri 
juurde meie suurepärase kirjaniku No- 
dar Dumbadze. Tema päikeseliste ro- 
maanide esimesed dramatiseeringud kir- 
jutasin ise ja nüüdseks olen «Mina, va- 
naema, Tliko ja Illarioni» ja «Ma näen 
päikest» lavastanud Mardžanišvili-nim 
teatris ja teistelgi lavadel, sealhulgas ka 
Moskva teatrites. Meie suurepärase la- 


N. Dumbadze «Ma 
näen päikest» Rusth- 
avi teatris. 


vastaja Medeia Kutšuhidze jaoks leidsin, 
nagu mulle tundub, temaga ühes rütmis 
hingava dramaturgi — Lali Roseba. 
Näitlejatest ma parem ei räägi — hoidku 
selle eest, kui unustad kedagi mainida. 
Pärast leiavad nad ka eesti ajakirjas üles, 
et nende nimi puudub. 


Ja millisena te näete seda vaba tuleviku- 
teatrit? 


Eelkõige rahvuslikuna, rahvalikuna. 
Olen sügavalt veendunud, et üksnes see 
kunst, mille juured on seotud rahvaga, 
saab tänapäeval olla huvitav ja tähen- 


duslik. Tänase argielu tempo ja infor- 
matsiooniuputus sunnivad meid orientee- 
ruma mingile šabloonile, aritmeetilisele 
keskmisele. Linnad on kaotamas rahvus- 
liku kuuluvusega määratletud korduma- 
tut omapära ja elukorraldust. Raske on 
eristada tbilisilast moskvalasest ja mosk- 
valast Minski elanikust. Mulle tundub, et 
muu hulgas on kunstil ka kaitsefunkt- 
sioon: mitte lubada inimesel eemalduda 
oma rahvast, hoida elujõulisena tradit- 
sioone, hoiatada juuretuse ohu eest. 
Tšõngõz Ajtmatovi romaanis «Ja sajan- 
dist on pikem päev» on Mankurdi ja Ka- 

ranari teema minu jaoks tähtsam kos- 
modroomist, ning eks ole just sügavalt 
rahvuslik elutarkus tinginud Garcia 
Märgueze müüdiloomingu kolossaalse 
edu. Kui rääkida teatrist, siis selle rah- 
vuslikku kuuluvust ei määra tingimata 
rahvuslik või veel enam folkloorne dra- 
maturgia. Toon kõige värvikama näite — 
Robert Sturua lavastused 8. Rusthaveli 
nim teatris, eelkõige pean silmas W. Sha- 
kespeare'i «Richard III-t» ja B. Brechti 
«Kaukaasia kriidiringi». Need on gruu- 
sia lavastused, sest neis elavad gruusia 
teatri traditsioonid, ja ehkki Sturua la- 
vastused toetuvad eelkõige kirjandusli- 
kule materjalile, on need sündinud gruu- 
sia lavastaja nägemusest. Mulle tundub, 
et probleemide (ja lavastuste) lahenda- 
misel aluseks võetav orienteerumine 
«üldinimlikkusele», millega meie teatrid 
väga tihti patustavad, ei ole internatsio- 
naalsuse, vaid pigem vahepealsuse ja 
maitsetuse sünonüümiks... 


Nagu rahvusvaheliseks suhtlemiseks loo- 
dud esperanto, mis oma tehislikkuse tõt- 
tu on jäänud surnud keeleks? 

Täpselt! Internatsionalismi puu saab 
võrsuda ainult rahvuslikest juurtest. 
Et mitte olla pateetiline, meenutan oma 
sõnade kinnituseks ühte lõbusat juhtu- 
mit. Me mängisime Dumbadze kõige 


gruusialikumat, meie rahvuslikust kolo- 
riidist läbiimbunud lugu «Mina, vana- 
ema, Iliko ja Illarion». Saalis istus kü- 
kes pärast 


laline, prantsuse näitleja, 


etendust lausa tormas näitlejate juurde 
hüüdes: «See on ju minu vanaema! Kus 
te teda nägite? Ma tundsin ta ära!» Ka 
Tbilisis 1985. aasta sügisel toimunud 
noorsoolavastuste festivalil äratasid kõi- 
ge suuremat tähelepanu Jakuutia teatri 
lavastus, T. Ajtmatovi «Kirju koer, kes 
jookseb mere kaldal» ja V, Bõkavi «Hä- 
da märk» Valgevene Vene Draamateat- 
rilt, sügavalt rahvalikud lavastused.* 


Lugupeetud Giga, teie, kolmekümneaas- 
tase staažiga teatrilavastaja, pöördusite 
äkki kino poole. Miks siis? Kas töö teat- 
ris — ma ei pea silmas mitte Mardžanišvi- 

li nim teatrit, vaid teatrit üldse — ei pak- 

kunud enam rahuldust ...? 

Selles on süüdi Tšabua Amiredžibi, 
kes kirjutas oma romaani «Datha Tut- 
hašia» kangelased minu jaoks lausa näh- 
tavaks. Mis parata, kui romaan on mit- 
meseerialine mitte ainult mahult, vaid 
ka, see on kõige olulisem, oma struktuu- 
rilt: selles on selgelt eristatavad mitu 
osa oma sõlmituste, kulminatsioonide ja 
lahendustega, mille käigus toimub järje- 
kordne pööre peategelase Datha Tutha- 
šia maailmakäsituses. Selline lavastus ol- 
nuks teatris võimatu ja ma siirdusin võt- 
teplatsile, kus aastatel 1975—1978 tegin 
filmi «Kaldad». Datha rolli valisin oma 
ammuse mõttekaaslase Othar Megvine- 
tuhutsesi. Ühte tema peamist ja vaielda- 


* Vt ka TMK 1986 nr 4. 


Giga Lorthkhiphanidze proovil. 


matult kõige targemat vastast krahv 
Szegedyt mängis Jüri Järvet, minu prae- 
gune kolleeg Eesti Teatriühingus, näit- 
leja, keda suure ande ja isikliku võlu 
pärast õrnalt armastan. Tal oli väga kee- 
ruline roll. Szegedy, tark ja aus inimene, 
asetas kunagi ekslikult võrdusmärgi sõ- 
nade «kodumaa» ja «riik» vahele, mää- 
rates sellega end kahtlema ja hingepiinu 
tundma. Sest see võrdsustamine osutus 
neis tingimustes ebaõigeks, tõukas 
Szegedy talle endalegi vastikutele tegu- 
dele ja viis lõpuks sandarmikarjäärini. 
Samal ajal pole krahv kaugeltki sandarm 
selle sõna üldlevinud tähenduses, pigem 
on ta kohusetunnet valesti mõistnud ini- 
mene. Minu arvates tuli Järvet osaga 
suurepäraselt toime, saavutades austust, 
isegi kaastunnet oma tegelaskuju vastu. 
Ma ei taha kronoloogiast rangelt kinni 
pidada ja loetleda kõiki oma filme, kuid 
ühel neist siiski veel peatuksin. See on 
«Püha leping», film, millega ma täitsin 
oma kodanikumissiooni. Selles seriaalis 
püüdsime näidata ulatuslikku lõiku oma 
ajaloost ja neid põhjusi, miks Gruusia 
andis Giorgijevski traktaadi sõlmimise- 
ga omariikluse vabatahtlikult üle Ve- 
nemaale. Vene riigi ajalugu on mahukas 
ja keeruline, iga tema lehekülg väärib 
terast tähelepanu, seda enam, et selle le- 
hekülje kirjutas meie oma rahvas. 


da seejärel põikasite kaasaega. Interv- 
juus ajakirjale «Iskusstvo Kino» rääki- 
site, et alustasite tööd A. Tšhaidze stsenaa- 
riumi järgi filmiga «Meie väikeses lin- 
nas» ... 


Selle töö me pühendasime NLKP 
XXVII kongressile. Film räägib sotsiaal- 
setest, poliitilistest ja majanduslikest ni- 
hetest meie vabariigis, igaühe vastutu- 
sest ühises ürituses. Kuigi filmi võib lu- 
geda poliitiliseks, on ta lahendatud kam- 
merlike vahenditega. Keskne tegelaskuju 
on ühe väikese Gruusia linnakese partei 
linnakomitee esimene sekretär, kes peab 
päevast päeva lahendama riiklikke prob- 
leeme koos lähedaste sõprade ja tuttava- 
tega sõbramehelikus, isegi perekondlikus 
ringis. Selles olukorras põrkuvad polaar- 
sed vaated tegelikkusele, sõprusele saa- 
vad iga päev osaks katsumused. Minu 
isiklikus elus on sõprusel keskne koht, 
hindan kõrgelt oma väga püsiva sõprade 
ringi arvamust. Nimelt sellepärast tegin 
sõprusest meie filmi ühe peategelase. 


7. Korostõljovi «Sada aastat hiljem» Rusthavi 
teatris. Nikolai ! — Othar Megvinetuhutsesi. 


».» Aastad lähevad. Seljataga on juba 
palju lavastusi koduses Tbilisis, Rustha- 
vis, Moskvas, Vilniuses, mitu filmi. Oma 
kunstnikuteel olen kohtunud suurepäras- 
te näitlejatega, nagu Akaki Vasadze ja 
Sergo Zakhariadze, olen õpetanud tore- 
daid noori. Kuid mul pole vähimatki soo- 
vi teha isegi mitte vahekokkuvõtteid. 
Minu töö ja ühiskondlik tegevus viivad 
mind pidevalt kokku selliste probleemi- 
dega, mida võib lahendada erinevate va- 
henditega. Olles kunstitegelane, lavasta- 
ja, püüan neid lahendada vahenditega, 
mida mina valdan. 


Vahendanud MARINA OTSAKOVSKAJA 

Miljard Kilk. Väikekodanlased on väljunud tänavatele. Õli, 1986 
Hardi Volmer. Reis läbi Soome (Uku Husguarna). Segatehnika, 1986 


Priit Pärn. Maailma esimese tendava monumendi makett. 1986. 


Mati Kütt. Värviteleviisor. Segatehnika, 1986. 


Noore Hamleti võitlus saatanaga 


EANS H. LUIK 


W. Shakespeare, «HAMLET+. TR Konservatooriumi lavakunstikateedri 13. lennu (II kursuse) õppe- 
lavastus. Lavastaja K. Komissarov, kunstnik J. Vaus. Esietendus Dominiiklaste kloostris 5. juunil 1986. 


Kahepäine kuningas Claudius — Mart Nurk ja Artur Talvik, kuninganna Gertrud — Epp Eespäev. Guil- 
denstern ja Rosencrantz — Andres Noormets ja Allan Noormets. 


«Hamleti» etendust sai oodatud lausa kanna- 
tamatult, sest teatrinoored moodustavad ik 
kagi mingi konkreetse ringkonna, ja kui kuu- 
led, et selles ringkonnas on lavastus hääks 
kiidetud, siis on ka teada, et sealt saalist nal- 
jalt elamuseta ei pääse. Ometi tundus üllatav, 
et just vana, pikk ja keeruline «Hamlet* on 
lavakate kolmeteistkümnenda lennu värske 
vaimsuse roaks langenud. Nii-öelda vormilised 
näitajad, nagu etendamine ilma vaheaegadeta 
ja paari peaosalise ilmumine kahes isikus 


40 näitasid küll, et «roaks langenud» võiks olla 


see õige väljend. Eesti teatripildi kontekstis 
võikski kujundlikult öelda, et kui paar vii- 
mast «Hamleti» lavastust ei tulnud publiku 
maitse järgi, siis oli ülim aeg see tükk kas või 
noorele vaatajale suupäraseks teha (Karmi ja 
Eskolat näinutele ei suudeta vist küll enam mi- 
dagi pakkuda) — siis ei jääks vähemalt peale- 
kasvus muljet, et Willyl on elu peateos eba- 
õnnestunud. 

Etenduse algus lausa jahmatas oma äkilise 
esteetikaga. Laval oli korraga terve heavy- 
keskkond, millest võis tõsiselt karta, et see 


meie vanameelsele lavale ei jõuagi. Jaak Vau- 
si ekspressiivse kujunduse peaasjaks on suur 
ja räme kotkatiibadega moodustis, justkui 
kuningas Claudiuse kurja kuningriigi ikonos- 
taas. See tipneb miilitsavilkuriga, mis läheb 
hästi kokku kõrvaltegelaste riietusega: hoki- 
ja mootorrattakiivrid, käe- ja põlvekaitsed, 
ketid ja randmerihmad. Selliselt riietatuna il- 
muvad lavale Taani kuningriigi sõjamehed, 
küttes kohemaid üles erutava vägivallaatmos- 
fääri. Mõnel augustiõhtul toetas seda ebameel- 
divat värinat Dominiiklaste klooster oma 
jõnkide müüridega — need on lavastuses osa- 
valt «tegevusse» kistud. Etenduse esteetiliselt 
värsket osa kroonis Claudiuse kohalemarss, 
kes saabus kahes isikus, julmal jõnksleval 
sammul, puna-must-valgena, vitaalsena, kahe- 
päise ja kiilaspäisena, nii et karju appi. Ku- 
ninga žest oli kohati üleolevalt lohakas (kui 
kõneleb parempoolne pea*), kohati jõuliselt 
täpne (mis puutub vasakpoolsesse peasse). 
Claudiuse vahel (jah, «vahel», sest teda on 
kaks!) kõigub traagiliselt tardunud maskis 
Gertrud. Nõnda on loodud suurepärane kurju- 
se metafoor. Võiks lisada, et ühiskondlik- 
poliitilise kurjuse metafoor. Heavy-stiilis saa- 
temuusika najal organiseerib kuningas Clau- 
dius lavaruumi nõnda mõjuvõimsalt, et tekib 
otsekohe kahtlus, kas Hamlet oma positiiv- 
suses siin lavalise mõju mõttes mitte alla ei 
jää. 

Esialgu tundub, et ei jää, sest Hamletit- 
ki on kaks — nais- ja mees-Hamlet. Mees- 
Hamlet võtab kuidagi võimust, vähemalt 
esialgu, ja nais-Hamleti osaks saab protesti- 
vaimu süstimine sellesse ühisesse lavakujju. 
Protestivaimu saab küllalt kõvasti, see nais- 
Hamlet suisa purskab nördimust «jälgi kii- 
ma» ja «vohava rämpsu» üle. Väga armas. 

Kui Hamleti sekundandiks selles võitluses 
saab Horatio, siis võime tõdeda, et prints saab 
ustava toe ning peegli, mille ees oma otsusta- 
vat meelt sättida. Just nõnda tundub oma 
rolli teostavat Horatio osatäitja. Kuid kunin- 
gas Claudius saab siin ilmse eelise, sest lavale 
ilmub Polonius, see soodne libetis, nagu neid 
võimumängudeks sadade kaupa vaja läheb. 
Polonius kenitleb ja poeb, ja paneb nagu 
muuseas oma monoloogid kindlalt elama. Ja 
seda stabiilselt, läbi mitme etenduse, kuna 
aga teised peaosalised oma mängu muuda- 
vad: kuningas Claudiuse parempoolne pea 
õpib vasakpoolselt võimukust, mees-Hamlet 
aga muutub hilisemates etendustes kahjuks 
ebalevamaks, nagu imbuks tema teadvusse 
üha juurde seda koormavat tarkust. Üsnagi 
isikupärane on küll see vaikne otsustavus, 
millega prints laskub ühiskondlik-poliitilise 
tegevuse mülkasse. Mõnes mõtiskelus võib ta 
olla üsna veenev, teisal jälle hakkab segama 


* Minu poolt vaadates. — Autor. 


kusagilt laenatud kramplikkuse tilgake, mis 
tekitab tõelise kahtluse Hamleti kättemaksu- 
võimelisuses. Võib-olla on vara ennustada, 
kuid mees-Hamleti osatäitja tundub olevat 
kammerlik tüüp, kellel on tugev «väli» väi- 
keses ruumis. Kinnituseks võib jälgida, kui 
hästi tal õnnestub stseen rändnäitetrupi inst- 
rueerimisega, mis mängitakse maha otse lava 
äärel. 

«Hamleti» lavastus lavakunstikateedrilt 
kubiseb mitmetest tänapäevastest nüketest ja 
torgetest. On poose ja pila, on miilitsasireeni, 
deodoranti ja õllepurke. Kuna lavastajaks on 
Kalju Komissarov, siis leidub lavastuse stii- 
liühtses tervikus kindlasti ka üleviskamine 
või paar; Komissarov ei oleks tema ise, kui ta 
ei harrastaks etteantud esteetikast väljamurd- 
mist. Seekord tundub «üle viskavat» väike 
estraadlik stseenike hullunud Opheliaga, kes 
publikut lõbustades võtab üles rea populaar- 
seid laulujuppe. Odav. Märksa etemalt ühtib 
stiiliga vitaalne hauakaevaja, kes mullasüga- 
vuses pealuudele (konkreetselt aga gaasimas- 
kidele) Isaak Dunajevski «Entusiastide mars- 
si» laulab. 


Kaks Hamletit — Toomas Vooglaid ja Merle Jää- 
ger. 


Kuninga palvetamisstseen. Hamlet — Merle Jääger, Toomas Vooglaid 


Kui veel rääkida lavastusest kui tervikust, 
siis nimetaksin enda juurde jäädes lavastuse 
tugevaimaks kujuks ja kujundiks fanaatilist 
Claudiust oma jõhkras kahepäisuses. Mul on 
tunne, et just millegi selletaolisena võiks noor- 
tehulga teadvuses peegelduda paheline võim, 
mille tekkimisest ja olemusest «altpoolt+ vaa- 


dates ülevaadet ei saa. Näib ka, et just täna- - 


päevase seose äratundmisest saavad mängides 
hoogu lavaüliõpilased. Veelgi juurde seda 
hoogu, sõbrad! 

Ühel või teisel kombel muutus korrumpee- 
runud võimu teema meie teatrites möödu- 
nud hooajal ju vägagi viljeldavaks, aga rää- 
kida meie ühiskonna nuripalgest «Hamleti» 
abil — selleks on vaja olla Komissarov. Oota- 
matu, vägivaldne, andekas. Ja mitte ainult. 
Andmaks nii tihedalt tänapäeva Heavy ja 
punki voogudest kasvavat kogukujundit, peab 
lavastaja olema avanud oma kõrva noore 
põlvkonna häälele, kartmata, et noored selles- 
se mürki valavad. Avaliolek, see on saavutus. 
«Hamleti» värske lavastuse loojad tegid üsna 
head kunsti sellestsamast materjalist, millest 
seni oli tehtud teravaid sõnu. (Teravate sõna- 

rini «Seoses üleminekuga teisele tööle», 
V. Udami «Vastutus», A. Buravski «Räägi», 
M. SŠatrovi «Südametunnistuse diktatuur» 
(kahte viimast mängitakse Moskvas). 

Lavastuse keskpaika täidavad mitu suurt 
dialoogi ja monoloogi. Küllalt ehe oma para- 
doksaalsuses oli nais-Hamleti ja Gertrudi 
vestlus. Hoolimata stseeni klassikalisusest ja 
Hamleti meessoolisusest, ei saanud vaataja 
oma teadvusest välja tõrjuda teistki plaani — 
kommetega noor naine ahastamas allakäinud 
eaka naise pärast. Gertrudi näo liikumatus 
sai siin kuidagi eriti traagilise tähenduse, 
sest korraks seal siiski liigatas miski! Gert- 
rudi puhul oli tegelikult pidevalt huvitav 
jälgida, kuidas noor osatäitja oskab just oma 
liikumatusest trumbi teha. 

Omajagu pähkliks said Hamleti mitmed 
monoloogid, sest kahe osatäitja vahel toimu- 
des kujunesid need loomulikult dialoogideks. 
Küll andis juurelda, miks nais-Hamketi suhu 
on just ühed ja mees-Hamleti suhu teised sõ- 
nad pandud. Kuid midagi üle selle seaduspä- 
rasuse, millest algul juttu tegime, ei õnnestu- 
nud sedastada. Nimelt et nais-Hamleti ülesan- 
deks on mängida emotsioone («nõrkus — oled 

Üks faas duellistseenist. Claudius(ed) — Mart Nurk, Artur Talvik. 


naine!») ja mees-Hamlet esitab peategelase 
kaalutlevat mõistust. Üsna intrigeeriv pooli- 
tamine, seda enam, et mõned lõigud kõlavad 
ka kahest suust. Ainsaks oluliseks tagasilöö- 
giks asja juures on see, et kumbki pool saab 
omaette liiga selgeks. Osaliselt on printsi kuju 
liigses selguses süüdi ka teksti kärpimine, mi- 
da mees-Hamlet omakorda proovib kompensee- 
rida «paljutähenduslike» ilmetega. Ei tea. Ta- 
valiselt saabuvat Hamleti-elamus ju ikkagi 
peategelase vastuoksuse ja keerulisuse läbi, 
kas maksab sellest mõnust niisama loobuda. 
Samas oli küllaltki sümpaatne nais-Hamletis 
ära tunda kübekest seda punk-protesti, mis 
näiteks lossi lammutamise asemel suudaks 
vaid lossiesise prügiurni purustada. Midagi 
selles on, kas pole? 

Etenduse lõpul aga pakub lavastaja Kalju 
Komissarov juba omalt poolt hästi ehedat 
eneseparoodiat. Kui terve etenduse saateks on 
muusikalised fraasid «Deep Purple'i» plaadilt 
«Perfect Strangers», siis lõpus lastakse kõigi 
küsimuste vastuseks kõlada Bob Dylani vanal 
laulul «The Answer is Blowing in the Wind» 
(«Vastust teab vaid tuul»), mille vaimukus 


P. Lauritsa fotod 


seisneb seigas, et tuul võis vastust teada 
vahest kuuekümnendate aastate lõpul, puhan- 
guti ehk veel ka seitsmekümnendate kesk- 
paigas. Kuid nüüd, mil «hauakamber, kus sa 
lamasid, on rasked marmorlõuad avanud ning 
heitnud välja sind», nagu poeg isale ütleb? 
Milline õrritav luisang, loota tuulelt vastust, 
kui tuul ei mäleta enam küsimustki... 

Hamlet, jumal tänatud, pole naiivne. Ta 
adub väga selgesti, et on võitlusse astunud 
saatana endaga, ja ta otsib (õigusega) kõik- 
jalt vanatühja varju. Kui hästi püüame, siis 
näeme, et Hamlet kahtlustab patus oma isagi. 
Vähemalt eesti tõlkes. Stseenis palvetava 
Claudiusega (vt ka fotot) on Willy andnud 
Hamletile niisuguse teksti: 


. Kui tema tappis 
mu isa, oli meelas too, täis roogi, 
ja kõik ta patud vohasid kui mai, 
ning kuis ta arve seis on, teab vaid taevas, 
ent selle järgi, mis on teada meil, 
on see tal ränk... 


Teisal kahtlustab Hamlet, kas ta isa vaim 
polnud mitte ümberkehastunud saatan. Õige, 

Lavastaja ja kateedrijuhataja Kalju Komissarov 
ning üliõpilane Toomas Vooglaid proovil. 


K. Orro foto 


prints, nii võime julgelt oma lähiminevikku 
kahtlustada õudseimaiski pattudes, sest tege- 
likkus oli hullem veel... Ja olles mainevikus 
teritanud pilku, pöörame selle tänapäeva... 
Nüüd kahvatab saatan. Lavastuses võime ko- 
guni kahel korral jälgida, kuis Claudius lausa 
kahaneb, kui puutub kokku taeva mõistega. 
Uks kord on siis, kui ta pattu andeks paludes 
tunneb, et «taevas sõnu mõtteta ei taha». 
Teiseks löögiks saatanale saab Hamleti soovi- 
tus: otsi Poloniust taevast! Tõesti, saatana ja 
lunastaja liin on lavastuses sees, ja tervitagem 
lavastaja mõtteviisi, mis annab saatanale 
ühiskondliku pahe kuju. Selles on konkreet- 
sust. 

Lavastuse lõpupool on liigestest lahti. 
Neetud rist. Alguspoole teostuslikele üllatus- 
tele ei lisandu uusi, turgutavat vaheaega on 
otsustatud mitte teha. See kõik aga pole pin- 
gelanguse tõeliseks põhjuseks. Asi om hoopis 
selles, et lavastust vedav ja organiseeriv kur- 
juse leer hakkab raugema, nagu oleks kukk 
kolmandat korda kirenud. Püütakse siis fors- 
seerida kõrvalliine ja sooritatakse ergasta- 
vaid hüppeid teise stiili (rändtrupi traagiline 
pantomiim, hauakaevajate intermeedium). Põ- 
hiliini esteetika ent on uinunud, ja ei ärkagi 
enam. Kuid sellekski puhuks nägi Willy omal 
ajal üht-teist ette ning paigutas näidendi fi- 
naali lavastajate maiuspala, duelli, millest 
nüüdki kõhe vaatemäng tehakse. Siis nad su- 
revad. Aga läheb edasi. Surnud ärkavad, 
Hamletid kordavad krestomaatilisi lausumisi 
valjusti üle, Dylan laulab. Setib tunne, kas 

kunsti kätte saamata. Teksti traagiline tar- 
kus jäänuks nagu poolele teele. 

Suurt pole enam jäänud öelda. Olnuks 
väiklane mitte reeta rõõmsat ehmatust selle 
üle, kui vastuvõtlik Komissarov siiski suutis 
olla värske voo suhtes. Mäletatavasti esines 
ta mõnedes eelmistes töödes andeka hagejana 
ammulõpetatud kohtuasjus («Meie juhtum», 
«Nii me võidame», «Vennad Lautensackid»), 
Kuningas Claudiuse ja noore Hamlet-poisi 
juhtum on meie kõigi silme all tõusnud märk- 
sa suuremal määral «meie juhtumiks», kui 
seda oli Andres Lapeteuse oma. 

Nüüd pole enam midagi jäänud öelda. Ent 
öelgem siiski. Täiendavalt. Vaimustatud vaa- 
tajad ei saa kavalehelt välja lugeda, milline 
näitleja millist rolli etendas. Üliõpilaste ni- 
med on lihtsalt järjestikku ära toodud. Mil- 
leks niisugune umbmäärasus, ja just selle õn- 
nestunud lavastuse puhul? Mitmete sama 
suurte või väiksemate lava- ja filmirollide ta- 
ha on sellesama lennu üliõpilaste nimesid ju 
julgelt välja kirjutatud, näiteks «Sajandist on 
pikem päev», «Uka-uka», «Nii me võidame», 
+... käopesa», «Naerata ometi» jt. Ilmselt on 
kollektiivne anonüümsus lavakatel omamoodi 
ebajärjekindlaks tavaks, kuid tahaksin pak- 
kuda asemele teist tava, mille kohaselt tegija 
oma loomingu eest varakult ja nimeliselt vas- 
tutab. Nagu sünnib näiteks ajakirjandusüli- 
õpilastega. «Hamleti» kavalehe koostajaile ol- 
gu siinkohal üks umbne nali vastu heidetud ja 
nenditud, et töös käesoleva artikli trükkitoi- 
metamisel osalesid Vallo Raun, Reet Neimar, 
Hans H. Luik, Margot Visnap, Mai Einer, Hel- 
ju Tüksammel... 


Kontsert kostüümides või 


«Ma mõtlen, et ooper huvitab ehk neid 
inimesi, kellel on täitunud viies aasta- 
kümme. Mulle meeldib palju enam käia 
kontsertidel, kuulata elavat muusikat, 
mis vastab minu ettekujutusele elust ja 
kunstist. Aga ooper — see pole meie 
jaoks...» 

«Leningradi ooperiteatrites ma ei käi. 
[— — —I] Mulle tundub, et inimesel, kes 
armastab maailma ooperikunsti šedööv- 
reid, pole meie tänases ooperiteatris 
midagi teha...»' 


Pole saladus, et tänane ooperiteater 
on ohtlik tsoon ääretus teatriprobleemide 
valdkonnas. Väljavõtted kahe noore le- 
ningradlase kirjadest kõlavad lausa süü- 
distusena. Ooper, mis on alati olnud kõige 
enam rahvahulki haarav ja demokraatlik 
žanr, elab tänapäeval kahtlemata üle 
vaatajate huvi vähenemist. Sellisele 
järeldusele tulid ka need ooperiteatri 
praktikud, kes-osalesid «Sovetskaja Kul- 
tura» veergudel 1984. aasta veebruarist 
juunini ilmunud diskussioonis «Ooper ja 
kaasaeg».* 

Kui tähelepanelikult lugeda viimastel 
aastatel «Sovetskaja Kulturas» pakutud 
ooperiteemalisi materjale, selgub, et 
ooperiteatri ja publiku, teatri ja kriitika 
suhted on kujunenud võrdlemisi dramaa- 
tiliseks. Sealjuures kõik, mis on seotud 
ooperiklassika lavastamisega, kutsub 
esile häirivaid mõtteid. Aga on ju klas- 
sika iga ooperiteatri repertuaari aluseks. 

Ooperiklassikast räägitakse tänapäe- 
val kui võimalusest taastada teatri ja 
publiku elav side, klassikas kõlavad ju 
ka meie kaasaegsed probleemid. Ometi 
kipuvad vaatajad just pärast klassika- 
etenduste vaatamist ooperiteatrile selga 
keerama. 

Puudub ka ooperiteatri ja kriitika 
teineteisemõistmine. Viimasel ajal püüd- 
levad lavastajad üha tuntavamalt stereo- 


3 Tloiinem 8 onepy. «Cmena» 1985, N: 70, c. 4. 
«CoBETCKAR KyAibTypa» 1984, Ne 25, 28, 31, 37, 41, 
43, 47, 50, 58, 63, 70, 73, 74. 


ooper? 


MARINA KORNAKOVA 


tüübist kõrvalekalduva, iseseisva klassi- 
katõlgenduse poole. Selles veenab meid 
ka diskussioonist «Ooper ja kaasaeg» 
osavõtja ütlus: «Ooper pole muuseumi- 
eksponaat, vaid elav, tõlgenduslikele 
muutustele aldis kunst.»* Kuid toime- 
tusepoolne artikkel, mis diskussiooni 
kokku võtab, kutsub just üles klassikat 
võimalikult «muuseumlikult» .lahen- 
dama.* Silma jääb põhjendamata ette- 
heide: «Mussorgski ooperi «Boriss Godu- 
nov» nii arvutud erinevad tõlgendused 
hakkavad häirima.» Konkreetseid näi- 
teid artikli autor ei too. Nähtavasti on 
A. Dašitševat ärritanud klassika ise- 
seisva interpreteerimise fakt ise. 

Millest siis mure, kui teatrid pööravad 
piisavalt tähelepanu ooperiklassikale, 
kui lavastaja osatähtsus on märgatavalt 
tugevnenud? Missugused on lavastaja 
töösuhted partituuriga lavastuse valmi- 
mise ajal? Kuidas panna paika tänapäeva 
ooperikriitikas puuduvad hindamiskri- 
teeriumid? 

«Ooper on teater, mis on väljendunud 
muusikas,»? nii määrab žanri olemuse 
B. Pokrovski. Ooperi lavastusliku inter- 
pretatsiooni mõte seisab partituuri teksti 
tõlkimises kvalitatiivselt uude, lavalisse 
keelde, etenduse kõiki eri elemente ühen- 
davasse süsteemi. Alles siis, kui vaataja 
saab ooperietendusest tervikliku ela- 
muse, selle asemel et vaimustuda järge- 
mööda muusikast, laulmisest, dekorat- 
sioonidest, lakkab ooper olemast muusi- 
kaline vaatemäng, kontsert kostüümides. 
Rääkida klassikalise ooperi interpretee- 
rimisest, lavastuse muusikaliste ja visu- 
aalsete kujundite vastastikusest mõjust 
polegi nii lihtne: tänapäeval annavad 
lavastused selliseks aruteluks põhjust 


? Onepa H MB. «COBETCKAR Kkyribrypa» 1984, Nt 47, 
C. 5. 

+A. HamnnueBsa. Onepa MH COoBpeMeHHOCTE. 
«CoseTekaga kynbrypa»> 1984, Ne 73, c. 5. 

5 B.A.Iloxposcrnii. 06 ormepnož pe:knccype. 
M., 1973, c. 30. 

üsnagi harva. B. Pokrovski mõtted oope- 
rirežissuurist kujutavad endast ideaalset 
kontseptsiooni, mis on üsna kaugel iga- 
päevasest praktikast. 


Et vaadelda konkreetsemalt lavalist 
sünteesi praeguses ooperiteatris, kirjel- 
daksin lähemalt «Boriss Godunovi», 
«Padaemanda» ja «Jevgeni Onegini» 
uuemaid lavastusi. 


Tšaikovski «Padaemandat» mängi- 
takse praegu kahel Leningradi laval — 
Kirovi-nim teatris (lavastaja ja dirigent 
J. Temirkanov, esietendus 1984) ja Väike- 
ses Ooperi- ja Balletiteatris (S. Gauda- 
sinski, V. Kožin, 1982). Eriti sageli on 
viimasel ajal lavale toodud «Boriss Godu- 
nov». Lähema vaatluse alla võtaksin 
lavastused RAT «Estonias» (A. Mikk, 
E. Klas, 1980, uus redaktsioon 1985), 
Z. Paliašvili nim Tbilisi Ooperi- ja Bal- 
letiteatris (A. Petrov, D. Kahhidze, 1983), 
Riia Ooperi- ja Balletiteatris (R. Tihho- 
mirov, V. Sinaiski, 1981), aga ka vana, 
kuid tänaseni säilitatud Kirovi-nim 
teatri lavastuse (A. Sokolov, V. Kalent- 
jev). Juttu tuleb ka «Jevgeni Oneginist» 
RAT «Estonias» (N. Kuningas, V. Pähn, 
1986). 


Ooperi tee partituurist lavani on väga 
keeruline. Tõlkimisel lavakeelde peab 
sündima uus kvaliteet, mida me parti- 
tuurist ei leia — lavaline süntees. Parti- 
tuur kujutab endast paljuski sünteesi 
vastandit: siin näib kõrvuti eksisteeri- 
vat üksteisele vasturääkivaid algeid, mis 
ei haaku harmoonilisse ühendusse. Näi- 
teks libreto ja muusika: konkreetne, kir- 
jeldav (kõik, mis on seotud sõnaga, 8.0 
libretoga) — ja tinglik, üldistatud, 
abstraktne (muusika). G. Strehler mär- 
kis: «Mulle näib võimatu kehastada teda 
(ooperit — M. K.) võrdselt täiuslikult 
muusikas ja vaatemängus, muusikas ja 
teatris. Ühelt poolt on ta omakasupüüd- 
matult abstraktne, nagu eeldab muusika, 
teiselt poolt omakasupüüdlikult konk- 
reetne ja sihiteadlik kui näidend, mis 
kehastab süžeelist intriigi.»* Algne, 
partituurist pärinev «tüli» muusika ja 
sõna vahel, nende dünaamilised, konf- 
liktsed suhted — see pole üksnes har- 
moonilise ühenduse, vaid ka kontrast- 
suse, vastastikuse aktiivse mõju eeldu- 
seks. Ainult sellisel juhul sünnib uus 


kvaliteet, mis on sünteesi paratamatuks * 
46 tingimuseks. 


Ooperiklassikast rääkides on võimatu 
kõrvale kalduda hulgast harjumuspäras- 
test visuaalsetest assotsiatsioonidest. Võ- 
tame «Boriss Godunovi» partituuri: kõik 
remargid on väga täpsed, siin on misan- 
stseenide, isegi detailide kirjeldused. Ja 
nii, säilitades tähttähelise truuduse libre- 


+ole, püstitavad lavastajad eri teatrites 


Novodevitšje kloostri, Uspenski, Arhan- 
gelski, Vassili Blažennõi kirikud sarna- 
selt nagu kaks tilka vett. Aga stseenis 
Kromõ all on laval tingimata suur känd, 
et Jurodivõi sinna istuda saaks. Kiievi 
(kunstnik V. Stepanov) ja Riia teatri 
(kunstnik A. Lapinš) lavastustes repro- 
dutseerib lava maaliline lahendus kõiki 
neid detaile, mis libretos ette kirjutatud. 
Lavakujunduse dekoratiivne ja efektne 
stiil määrab nende lavastuste atmo- 
sfääri: luksuslik-pompoosne «Boriss Go- 
dunovis» Kiievi laval, kunstlikkus, eba- 
ehtsus Riia etendustel. Jõulised eredad 
pintslilöögid, Mussorgski ooperikujun- 
dite freskolik, stiihiline võimsus, traagi- 
line karmus ja keskendatus — see kõik 
on aga puudu. Muusikast tulenevad ku- 
jundid on visuaalsete poolt kõrvale tõrju- 
tud: silmade ees on papist kloostriseinad, 
õlivärviga maalitud kirikud, vineerist 
kõrtsiinterjöör ... Hoopis midagi muud 
näeme Tbilisi ja Tallinna teatrite laval 
(kunstnikud vastavalt V. Firer ja V. Le- 
venthal—M. Sokolova). Tallinna lavas- 
tuse aluseks paistavad olevat Šaljapini 
sõnad: «Mussorgski on muidugi realist, 
kuid tema jõud ei seisa mitte selles, 
et tema muusika on realistlik, vaid 
selles, et Mussorgski realism on m uu- 
sika selle sõna kõige vapustavamas 
tähenduses. Selle realismi nagu eesriide 
taga on pihtimuste, tunnete maailm, 
millega realistlik vaatenurk kuidagi ei 
sobi.» Etenduse metafoorne, üldistatud, 
assotsiatsiooniderikas keel avab ooperi 
kujundite mitmetähenduslikkuse, nende 
omavaheliste suhete paljuse. Väljendus- 
vahendite konkretiseeritus ja lakoonili- 
sus rõhutab tallinlaste valitud esmare- 
daktsiooni (seda varianti polnud seni 
veel kusagil lavastatud) erilist dünaa- 
milisust, uudsusega hämmastavat, «silu- 
mata» orkestratsiooni. Lavastus on 
keskendunud Borissi tragöödiale: Poola 
vaatus ja stseen Kromõ all puuduvad. 
Harjumatu kujundisüsteem tegi aga krii- 


* 1.Crpenep.Tearp ni moneit. M., 1984, c. 164. 

tikud valvsaks. N. Akulova peab kõige 
vaieldavamaks kunstnikutööd, mis ei 
vastavat täpselt ajastule.” 

Tbilisi lavastuses puudub samuti olus- 
tiku ülemäärane detailiseerimine. Lakoo- 
niline, metafoorne stsenograafiline stiil 
üldistab, tõstab olustikust kõrgemale 
selle igitähtsa, üldinimliku alge, mida 
etenduse loojad pidasid Mussorgski oope- 
ris kõige tähtsamaks. (Võib-olla see- 
pärast õnnestuski nii Tbilisi kui ka Tal- 
linna lavastuses vältida rahvastseenide 
olustikulisust ja Borissi kujus melodra- 
maatilisust — seda, mis hukutab Lenin- 
gradi ja eriti Riia etenduse.) Ooperi muu- 
sika, rikastatud harjumatu visuaalse 
poolusega, kõlab Tbilisi etenduses lausa 
uut moodi. Põhiliseks kujunduselemen- 
diks on vabalt rippuvatest, omavahel 
ühendatud paeltest-niitidest võrku eri- 
nevatele kõrgustele põimitud vene ki- 
rikute kuplid. Sügavmust foon rõhutab 
nende piirjooni. Kunstnik V. Firer on 
suutnud selle kujundi täita mitmetähen- 
dusliku metafoorse mõttega: Kremli 
kirikute kuplid kui võimu sümbol ja 
kellad kui süümepiinades vaevleva tsaar 
Borissi sümbol. Aga mässulises segadu- 
ses Kromõ all, keset hirmsat prassimise 
kaost, helisevad lava kohal kiikuvad kup- 
lid ja kellad lausa kaasa omas, leinalises 
muusikas, mis hõljub uljaspeade koori 
kohal, vihjates Mussorgski poolt mässule 
antud eetilise hinnangu mitmekihilisu- 
sele. 

Kuidas seletada, et lavastused, mis täp- 
selt järgivad libreto remarke, jäävad 
ometi ooperi muusikast kaugele? Ja 
vastupidi: kui rikutakse libreto kirja- 
tähte, võime paremini mõista muusikat? 
Kuulata tänu sellele, mida me näeme? 
Kas mitte seepärast pole paljud lavastu- 
sed sarnased nagu kaks tilka vett, et 
visuaalsete kujundite aluseks võtavad 
lavastajad libreto, aga mitte muusika? 
Ja seesama vastuolu, mis hakkab silma 
partituurist, tapab lavastuse: ühetähen- 
duslikkus, visuaalse kujundi konkreetsus 
ja naturalistlikkus katavad kinni kõla- 
lise mitmetähenduslikkuse, on vastuolus 
tema tingliku olemusega. Sel juhul pole 
vaataja-kuulaja võimeline võrdselt, vas- 
tastikuses seoses tunnetama nähtavat ja 
kuulatavat. Kui aga konkreetsed kihis- 

tused on tõlgitud tinglikuks, tekib laval 
sünteesi võimalus. 0Interpretatsiooni 
mõte ongi tõlkimine ühest keelest teise, 
Libreto kopeerimine laval viib illustra- 
tiivsuseni ja sellises lavastuses on lavas- 
taja kasutu. Vaatemänguline poolus on 
tähtis igas etenduses, ainult et ühel juhul 
ta rikastab, laiendab assotsiatiivseid 
seoseid, teisel — viib primitiivsuseni. 
Ooper, nagu draama, ei saa läbi süžee- 
ta, siingi on tähtsad lavasituatsiooni 
karakter, sõnade mõte. Kuid see väline, 
sündmuste loogika — libreto loogika — 
saab etendustes enamasti võitu muusika- 
lise dramaturgia loogikast ja allutab 
enesele ka dramaatilise tegevuse, eten- 
duse vaatelise külje. Nii elustub laval 
ooperi süžeeline faabula, mis on vaid 
muusikaga illustreeritud. Tihti, püüdes 
ooperit teha enam «lavaliseks», töötab 
lavastaja ta ümber, lähtudes libreto loo- 
gikast. Tuntud libretist J. Dimitrin asen- 
dab täiesti avameelselt ooperirežissuuri 
küsimuse ooperilibreto küsimusega, kin- 
nitades, et ainult klassikaliste ooperite 
libretode möödalaskmistes peitubki põh- 
jus, miks vaatajate huvi ooperi vastu on 
vähenenud. Terves artiklis, mis on pü- 
hendatud ooperi lavaelule, ei leidu sõna 
«lavastaja». J. Dimitrin samastab libreto 
dramaturgia ooperi dramaturgiaga, mil- 
lest järeldub, et lavastaja eesmärk on 
anda lavaline elu ooperi libretole!* 
Muusika ja visuaalse külje vastasti- 
kune mõju lavastuses — see ongi ooperi 
dramatiseerimise, sisedünaamika taba- 
mise vahend. A. Petrovi «Boriss Godu- 
novi» lavastuses on määravaks Borissi 
draama ja rahva draama vastandumine, 
tegevus keskendub nende kahe alge sise- 
misele liikumisele, katkematule vastas- 
mõjule. Misanstseenid on üles ehitatud 
kahe vastandi kõrvutamistena: lava- 
sügavus seostub rahva üldistatud ku- 


jundiga, eeslava, suur plaan — isiksu- 
sega. Nii rõhutatakse Borissi eraldatust 
rahvast: tsaar eksisteerib rahvaga 


kõrvu, aga ometi ei näe teda. Koor seisab 
omaenese hingedraamasse sulgunud Bo- 
rissi selja taga, kes on kurt ja pime oma 
rahva suhtes. 

Avades dramaturgilist loogikat, mida 
sisaldab Mussorgski partituur, näitab 
lavastaja kahe misanstseeni sugulust, 

mis on Borissi-rahva liini arengus võtme- 
tähendusega: proloogi stseen, kus rahvas 
ülistab Borissi, ja stseen Vassili Blažen- 
nõi kiriku juures (rahvas neab tsaari 
Jurodivõi suu läbi). Sel kombel misan- 
stseene mõttekaarega ühendades toob 
lavastaja esile nende kontrastsuse ja sa- 
mal ajal tingituse teineteisest. «JKnBn 
n 3APaBCTByÄ, Hapb Hall, ÕaTiolika!» ase- 
mel kuuleb Boriss siin, kiriku juures, 
meeleheitlik «Xne6a! Xsye6a! Hai 
rostiogHEerM!» See pole ainult viletsuses 
vaevleva rahva süüdistus Borissile. Siit 
võib välja lugeda ka teise mõtte, millele 
viitab misanstseeni peaaegu muutmatu 
kordamine: poleks olnud proloogis Bo- 
rissi ülistavat koori, poleks olnud ka 
laostunute meeleheitlikku koori Blažen- 
nõi kiriku juures. Rahva saatuse tra- 
göödiat on veelgi selgemini näidatud 
finaalis: samal poodiumil, samade sõna- 
dega tervitatakse nüüd juba uut tsaari: 
«Kusn n supascrsyä, Jlnmurpnä MBa- 
HoBMu!> 

See rahvastseenide omavahelise suhte 
sisemine dünaamika organiseerib drama- 
turgiliselt etenduse tegevust nagu koor 
antiiktragöödias (mitte asjata ei aseta 
lavastaja koori amfiteatriga sarnane- 
vale poodiumile). A. Petrov loobub konk- 
reetsest-kirjeldavast lähenemisest ning 
tõlgitseb rahvast üldistatud, eepilise 
kujundina. Kooristseenide väline staati- 
lisus viis kriitikud segadusse. N. Tšer- 
nova näiteks nägi massistseenides vaid 
staatilist kontsertlikkust.” Ka A. Medve- 
devi arvates ei jätku lavastuses sisemist 
dünaamikat." 

Sedasama sisemist dünaamikat on 
küllalt heade tulemustega püüeldud 
«Padaemanda» lavastuses Leningradi 
Väikeses Ooperi- ja Balletiteatris. Ooperi 
introduktsiooni on lavastaja S. Gauda- 
sinski teatraliseerinud: ta laseb tege- 
lastel kohtudes juba siin tunnetada saa- 
tuse süngeid kavatsusi. Kuid samas ta- 
kerdub lavastaja mõte illustratiivsesse 
lihtsustamisse: kui orkestris kõlab Krah- 
vinna teema, ilmub Krahvinna ise tõllas 
Hermanni ette, armastuse teemaga kaas- 
neb idas roosatav koit ning Hermanni 
osatäitja unistav-romantiline, paatoslik 
mäng. 


* A. Hepuosa. Oxnsiuaa myaiika. «Ilpasna» 
1. XII 1984. 

Stsenograafia põhielemendiks on 
Suveaia võre (kunstnik S. Pastuhh), mil- 
lest saab lavastuse leitmotiiv. See läbib 
kogu etendust kui täitumatute lootuste, 
teostumatu õnne, võimetuse saatusele 
vastu seista sümbol. Kohati lausa ülearu 
visalt rõhutatakse Liisa ja Hermanni 
võrega eraldatust. 

Väikese Teatri lavastus on üks neid, 
kus lavastaja on saanud peategelaseks, 
kus on leitud klassikalise ooperi iseseisev 
lavaline lahendus. Kuid vaatajad lahku- 
vad teatrist, saamata seda vapustust, 
mida Tšaikovski «Padaemand» on võime- 
line esile kutsuma. Segab paljugi, enne- 
kõike aga muusikaline lahendus, mis 
dirigent V. Kožini käe all kõlab nagu 
halvasti esitatud Leoncavallo: võlts pa- 
teetika, afekteeritud tunded, melodra- 
maatika... 


Tallinna «Jevgeni Onegini» etenduse 
esituskultuur on küll kõrgem ja visuaal- 
ne poolus peenekoelisem kui Väikese 
Teatri «Padaemandal», siiski tekkisid 
paralleelid nende kahe etenduse vahel. 
Sarnaselt S. Gaudasinski lavastusele, on 
ka tallinlastel oma — stsenograafiline 
juhtkujund — sügisese lehestiku kullas 
kased (kunstnik E. Renter). Algul näib, 
et lihtsad maalitud kasesaludega deko- 
ratsioonid, varjamatult butafoorsed 
puud laval on tahtlik kunstiline taotlus, 
mis sobib hästi Larinite naiivselt loomu- 
liku, armsalt vanamoelise provintsielu- 
õhustiku edasiandmiseks. Külastseeni- 
des kasvab kujund orgaaniliselt välja 
muusikast, veidi vananenud teat- 
raalne stiil mõjub sisuka kunstilise võt- 
tena. 

Kuid see mulje hajub etenduse lõpuks. 
Raske on seletada, miks Peterburi-vaa- 
tus, mis on muusikaliselt hoopis midagi 
muud, kulgeb nendesamade külakaskede 
vahel. Kui kohmakas valss Larinite ballil 
lubas veel viia tegevuse majast õue, kas- 
kede keskele, siis pealinna ballil ei saa 
seda võtet muusikaliselt kuidagi õigus- 
tada. Suursugune, hiilgav polonees on 
kuulamiseks (ja vaatamiseks) suursugu- 
ses lossiinterjööris, aga mitte aias keset 
tagasihoidlikke kaskesid. Tallinna lavas- 
tuse juhtkujund on sama ühetähendus- 
lik, vahel ka pealetükkiv nagu Suveaia 
võre Leningradi «Padaemandas». 

Niisama veenev näide, et mitmetähen- 

rikub kujundi, on S. Gaudasinski lavas- 
tuse kolme kaardi teemaga seotud ku- 
jund. Iga kord, kui Hermanni teadvusse 
tuleb see teema, ilmub rõduuksele kolm 
pead raputavat nukku-viirastust. See on 
tõepoolest naljakas ja vaatajad reageeri- 
vad ka vastavalt. Aga kolme kaardi tee- 
ma on ju ooperi intonatsiooniline tuum, 
millest kasvavad välja kõik ooperi täht- 
samad teemad. Selle tähendus on võrdle- 
matult laiem kui Hermanni hukatuslik 
kirg kaardimängu vastu. 

Kui Väikese Teatri «Padaemanda» 
ebaõnnestumine tulenes lavastaja fan- 
taasiavaesusest ja dirigent ei tulnud 
partituuriga päriselt toime, siis Kirovi- 
nim teatris alahindas lavastaja J. Temir- 
kanov lavastuslikke võimalusi. Lavastus 
laguneb üksikuteks elementideks, mis 
moodustavad võtete summa, aga mitte 
sünteesi. Iga kord, kui tõuseb eesriie, 
kõlab aplaus — dekoratsioonid on tõe- 
poolest efektsed. Aplausiga tervitatakse 
ka «tähtede» lavaleilmumist. Kas ei 


P. Tšaikovski, «Jevgeni Onegin». (RAT +«Esto- 
nia», 1986, lavastaja N. Kuningas, dirigent 
V. Pähn, kujundus E. Renter.) Tatjana — Mare 
Jõgeva, Onegin — Samsons Izjumovs Riiast. 


näita just see dramaatilise pinge puudu- 
mist saali ja lava vahel? J. Temirkanov 
on etenduse kõlalise poolusega peenimat 
tööd teinud ja saavutanud tõeliselt traa- 
gilise pinevuse. Kuid laval nähtav para- 
ku rikub selle mõju. Naiivselt on lavas- 
tajal lahendatud näiteks nii mitmetähen- 
duslik stseen nagu Krahvinna viirastuse 
ilmumine Hermannile: Krahvinna saa- 
bub neoonjuhtmega kaunistatud ratas- 
toolis elektriliste välguimitatsioonide 
foonil, mis peab Hermannile ja vaata- 
jale sisendama hauataguse maailma 
õudust. 

Alahinnates lavastaja rolli, lootis 
J. Temirkanov oma tugevale dirigendi- 
intuitsioonile, kuid muusika ja lava veen- 
va ühtepõimumiseni ei jõudnud. Prae- 
gune ooperiteatripraktika viib järeldu- 
sele, et ooperilava vajab tingimata 
lavastajat-interpreeti. 

Sünteesi, ooperi muusikalise ja lava- 
lise pooluse ühismõju probleem on prae- 
gu teadvustatud kui üks teravamaid. 


Kui aga lugeda ooperiarvustusi, häm- 
mastab iga kord, kuidas kriitikud ei 
taha näha ooperis sünteetilist kunsti, 
kuidas hindamisel puuduvad ühtsed kri- 
kriitika 


teeriumid. Enamasti lihtsalt 


Stseen RAT «Estonia» «Jevgeni Oneginist». 
Tatjana — Mare Jõgeva, 

Onegin — Väino Puura, Tatjana — Maarja Haa- 
mer. 


H. Saarne fotod 


lahutab etenduse nähtavaks ja kuulda- 
vaks, vaatemänguks ja muusikaks, et 
siis lavastuse eri osasid järgemööda ana- 
lüüsida. Nii konstateerivad ka J. Temir- 
kanovi väljatoodud «Padaemanda» la- 
vastuse arvustused selle erinevate koos- 
tisosade märkimisväärset edu, küsimata, 
kas nendest sündis süntees või ei. Nii 
et juba kriitikud ise suhtuvad ooperisse 
kui kostüümides kontserdisse. Pole siis 
imestada, et Tbilisi «Boriss Godunovi» 
lavastus ei leidnud üldse tõsisemat ana- 
lüüsi, kriitika lihtsalt eitas seda kui tava- 
päratut. Tõepoolest, seda etendust on 
raske koostisosadeks lahutada. 

Inertse mõtlemise all kannatavad 
kriitikud, kannatab ka publik: ooperit 
võetakse kui ilusat muusikaga vaate- 
mängu, mille nautimisel pole vajadust 
aktiivse mõtlemise järele. 


Kas tulevad homme ooperiteatrisse 
need noored, kes täna ta üle kohut mõis- 
tavad? Sest «Ooperit armastada pole ju 
lihtne. Kui kunstiliiki, ja kui selle konk- 
reetset kehastust laval.»'! 


MARINA KORNAKOVA lõpetas Leningradi 
Teatri, Kinematograafia ja Muusika Insti- 
tuudi 1986. aastal teatriteaduse erialal. 


" 0. Crpenep. Tearp una moaneü. M., 1984, 
e. 167, 


51 


Päevapiltnik J. Pääsuke ja reisiseltsiline H. Volter reisi algul, Üles võetud Vaivaras. 
14. juuni 1913 


Johannes Pääsukese 


märkmed 1913. aasta suviselt matkalt 1 


Esimene eestlasest filmitegija Johannes Pää- 
suke (1892—1918) pildistas aastatel 1912— 
1913 Eesti Rahva Muuseumile mitu fotosee- 
riat: Setumaast, Tartu linnast, selle ümbru- 
sest jm; 1913. aasta juunis-juulis sai muuseu- 
mi lähetusel teoks reis põhjarannikule, Lääne- 
Eestisse ja saartele. Tõenäoliselt kõigil reidi- 
del pidas Pääsuke n-ö ekspeditsioonipäevi- 
kut, kuid praeguseni on nendest alal hoidunud 
vaid üks — märkmed foto- ja filmimatkast 
Tallinnamaale ja saartele. 

Märkmevihik kujutab endast kolmeteist- 
kümmend 110X173 mm mõõdus ruudulist le- 
hekest, mis täidetud tiheda, ilma taaneteta 
pliiatsikirjaga. Pääsukese tekstile on keegi 
hiljem teinud musta tindiga parandusi (eksi- 
tavaidki: näiteks Saka parandatud Sakuks), 
allakriipsutusi, taandemärke. 

Oma matkapäevikut on Pääsuke pidanud 
mõistagi rutuliselt (paiguti vahest pealiskaud- 


52 seltki); laused on pika hooga kirjutatud, punk- 


te-komasid pandud juhuslikult, tähed on teine- 
kord ilma diakriitiliste märkideta, siin-seal on 
mõni täht või silp ära jäänud. Kuupäevi on 
autor tekstile hiljem vahele kirjutanud, mõ- 
nel juhul erinevad pildistamispäevad märk- 
meis Etnograafiamuuseumi fondides olevate 
fotode taga antuist. Siinses tekstis on selge- 
muse huvides parandatud Pääsukese inter- 
punktsiooni ning eristatud laused, siiski või- 
malikult kinni pidades esialgsest kirjapildist: 
ärajäänud tähti-silpe on kaldkriipsude vahel 
abiks kirjutatud, paigutine w ühtluse pärast 
asendatud v-ga. Pildiallkirjad on püütud anda 
nii, nagu muuseumifotode taga kirjas, täien- 
dused eristatud kaldkriipsudega. 

Tekst kõneleb enda eest isegi. Paljusid pil- 
te, mille tegemist märkmete autor mainib, Et- 
nograafiamuuseumi kogus praegu ei leidu (ol- 
gu või fotot 1862. aastast Keila mõisa teeotsas 
seisnud Martin Lutheri ausambast, mida jääd- 
vustama reisilised kiirustasid), ka ülesvõetud 


filmilõikudest puudub (seni?) igasugune infor- 
matsioon. Üldse on sellelt matkalt Etnograa- 
fiamuuseumis hoiul 317 klaasnegatiivi for- 
maadis 13X18 cm (fotod nr 214:1—317). 

Johannes Pääsukese loominguloo ja elukäi- 
gu põhjalikum käsitlemine seisab alles ees; 
tema hõimkondsete valduses on peale käesole- 
vate märkmete säilinud veel kirju ning tas- 
kuraamat sissekannetega 1915.—1916. aas- 
tast — rindepäevilt. = Viieteistkümneaasta- 
selt päevapildistamist alustanud fotomehe pil- 
divara pole muidugi üksnes oluloolise, vaid 
ka fotokunstilise tähtsusega, praegu avalda- 
tavatest piltidest viitab sellele kas või Joa ves- 
ki talutoa ülesvõte. 

Kõne all olev reis algas Tartust 10. juunil 
1913 (vkj) ning lõppes 28. juulil sõiduga Haap- 
salust Tallinna poole. Paraku on kaotsis märk- 
mevihiku esimene (arvult siis 14.) leht ning 
sellest on säilinud ainult ärakirja katkend, 
mille on teinud Mart Kollom — tema valduses 
on need üleskirjutused põliselt olnudki; J. Pää- 
suke oli tema vanaisa vend. Sellelt esilehelt 
oleks küllap üht-teist selgunud reisialguse 
seikadest ning ka Pääsukese teekaaslasest, 
Tartu Ülikooli arstitudengist Harri Volte- 
rist (tema isik peabki esiotsa hämaraks 
jääma). 

M. Kollomi ärakirjas seisab: 

Ilm oli suurepärane, jõudsime Volteriga 
kella 2 ajal öösel Narva, kus mere-vaksalis 
teed juues kuni kella 5-ni aega veetsime, siis 
võtsime kompsud selga, nimelt: kinoaparaadi 
jalg, kinoaparaat, päevapildi aparaat, plaadi- 
kast 12 tosina plaadiga ja reisipaun, ning 
sammusime Kreenholmi, et Joala koske üles 
võtta. Väraval pidas meid linnavaht kinni: 
sisse ei lastud enne kui kella 6 ajal... Huvi 
pakkus Kreenholmi vabriku tööliste ametis- 
setulek — neid voolas terve tund aega nagu 
murdu. Suure sekeldamise järel saime loa 
koske üles võtta... 


Nagu pea märgata, erineb ärakirja keele- 
pruuk pisut Pääsukese enda omast. Kahe poo- 
lega lehekülje mahtu tekstist pole säilinud 
katkendisse võetud kuigi palju. 

9. L. 


-.. kalju otsas oli ka rannavahtide maja. 
Pääle ülesvõtmist tegime proovi suplema min- 
na, kuid külm vesi ei lasknud meil rohkem 
kui suurt varvast märjaks kasta. Säält edasi 
minnes algas kole kaljuline rand, mis kõrgelt 
allalangenud kivi tükidest koos seisis, mõ- 
nestkohast pidime koguni teed läbi tegema, 
sest kuini vee pinnani oli sääl puid ja oksa 
täis. Enne aga saime veel kanget pikse vihma, 
mis meid koguni läbi märjaks tegi, õhtuks ar- 
vasime Oru lossi juure jõuda, kuid pime tuli 
kätte ning pidime lahtise kalameeste putka 
oma hotelliks valima, kus ka rohkesti vanu 
kasukaid meil siidipatjade asemel saada oli. 


Teise hommiku äratasivad meid kalamehed 
üles ning pärisivad järele, mis mehed me ole- 
me. Viimaks sõime hommikut lähedal olevas 
talus ja marsisime Oru lossi poole, kuhu ainult 
3 versta oli, kuid paljude juhatajate taga- 
järjel eksisime teepäält ära, nii et viimaks 
ainult lõunaks sinna jõudsime. Oli huvitav ta- 
lu ees, tegime mõned päevapildid ning saime 
ka lahke rahva käest süüa, mille eest maksu ei 
võetud, päälegi anti mõned vanad rahad ühes, 
et museumi viia. Vaivarast Päite poole min- 
nes saatsin esime/se/d kirjad Tartu. 14 Jun. 
Kirjakast oli metsas puu küljes. Oru ümbru- 
sest meie midagi huvitavat ülesvõtta ei saa- 
nud, marsisime edasi ja jõudsime kella 5 ajal 
Toila külasse. Et me halva tee pärast väega vä- 
sinud olime, siis jäime sii/n/ öömajale, enne oli 
aga otsimist, kui öömaja saime. Kõige enam 
vihastas mind söögimaja pidaja, kes meid ha- 
leliku väljanägemise järele kööki saatis sööma, 
viimaks saime ka uulitsa äärde laua ning par- 
kisime kõhud täis. 15. Isand Volteriga juhtus 
järgmine lugu Prinkmanni poodis: kui ta limo- 
nadi läks tooma ja eestikeeli nõutud kaupa 
küsis, hakkasivad poodipidaja tütred saksa- 
keeli märkusi tegema tema haleda ülikonna 
üle, (si/e/ht er aber schmutzig aus, das 
gesicht hat er von der sonne ganz verbran/n/t 
und wassersti/e/fel hat er an*). Selleüle vi- 
hastas minu seltsiline nii, et ta neile saksakeeli 
tublisti ninapääle andis ning tuli uksi kinni- 
lüües välja. Öömajal magasime toredasti, anti 
meile koguni säng ning ise läksivad kuuri või 
pööningule, maksu selle eest midagi ei võetud. 
Hommikul kella 9 ajal läksime jälle teele, Vol- 
ter tegi suplemise katse ära, kuna mul tege- 
mist oli parajat kartulikoobast otsida, kus 
plattesid ümber vahetada, siit läksime Martsi 
poole edasi. Siinpool on tee hirmus halb, sel- 
ged kaljud ja ümargused kivid nagu erned, 
ning kaldalt maha langenud puud teevad eda- 
sisaamise mõneskohas koguni võematuks. Pü- 
hapäeva lõunaks jõudsime Valaste randa, ku- 
hu treppi mööda ülesronimine nagu taeva näis 
minema. Olen küll mägede otsa roninud, kuid 
sarnasest äkilisest seinast ülesminek on küm- 
me korda raskem. Niipea kui meie mäe pääle 
jõudsime, et puhkama jääda, oli meil kari nei- 
dusid ümber, kes ülesvõtta tahtsivad, tegime 
neist ülesvõtted ära ning makseti kõige posti- 
kuluga otsekohe ära. Säält läksime Valaste kü- 
lasse, et öömaja paluda, käisime mitu peret lä- 
bi, kuid kuskil ei tahetud lubada, viimaks 
saime ühe rikkama taluperemehe juure, keda 
jälle üks vihane poodipidaja juhatas. Säält an- 
ti meile hästi süüa ning lubati ka öömaja. 
Õhtul käisime mererannas vee kuristiku vaa- 
tamas ja sammusime aparadide järele, et neid 
oma öömaja juure viia (enne poodiminekut 
jätsime ühte talusse nad sisse). Säält minnes 
* Küll see on aga räpane, nägu päikesest põlenud 
ja veesaapad jalas. — M. Kollom 

Kivirist Purtse Kõrkhkülas, püstitatud rootslaste poolt 1590 Rootsi teenistuses olnud vene 
bojaari Vassili Rosladini mälestuseks. 19. juuni 1913./ 


tuli meile kooliõpetaja külameestega vastu, 
kes meid oma juure tulla palus, sääl magasime 
hästi välja ning käsksime endid kella 5 ajal 
üles ajada, et kalameeste maaletulekut üles- 
võtta. 17. Pärast reisisime jälle edasi läbi Sa- 
ka mõisa ning peatasime rannavahtide majas, 
kes endid ülesvõtta lasksivad ja minu kitsad 
sääresaapad 2.75 K/op./ ära ostsivad. Sääl 
olime senikaua, kui vihm üle jäi, ning kõm- 
pisime edasi kuni ühe kalame/he/majani, ku- 
hu meie õhtu k/ella/ 10 a!jal/ jõudsime. Sääl 
anti meile hästi süüa ja öömaja. Siinpool nu- 
kas on rahvas väega uudishimulised ülesvõt- 
mise pääle ning usaldavad ka raha otsekohe 
ettemaksta. Meri oli neil päivil väega tormili- 
ne ning vihma saame iga päev. Kõrge mere 
katlas lõppes Aa mõisa ümbruses ära, ainult 
paiguti tuleb teda veel ette. Lõunaajaks pea- 
tasime Purtsi jõesuus, kus me natuke puhkasi- 
me, ka kõht näpistas tublisti, kuid süüa meile 
siiski ei antud, ehk meil küll suu vett jooksis, 
kui pererahvas erne suppi sõi, viimaks andis 
meile keegi Tallina tööline omaltpoolt võilei- 
ba, mis neelates nahka läks. Siis viidi meid 
parvega üle Purtse jõe, keda saarlane tokiga 
üle lükkas. Raha söögi kui ka parve eest ei võe- 

saanud, Kohe pääle minemahakkamist tuli ko- 
le suur müristamise vihm, nii et me sunnitud 
gardoni maja räästa äll peatama, oli aga ka 
vihm, sadas ligi kolm tundi, nii et meil lõua 
luud juba lõdisema hakasivad külma tuule 
tõttu, mis mere poolt puhus, ka välku lõi nii 
tihti ja paarsada sammu meist eemalt, et kõik 
meie ümbrus lilla tule sehes oli, päälegi olime 
ise hirmul ja ootasime, kuna see pauk meie pih- 
ta tuleb. Viimaks jäi vihm kella 8 a õhtu järele 
ning meie võisime jälle oma teekonda alata, 
läksime üle heinamaade, nii et vesi pladises, 
kuni ühe vana kõrtsi juure öömaja saime. 19. 
Hommikul kell 11 sammusime jälle edasi 
maanteed mööda, kus me ühe rootsi aegse kivi- 
risti ülesvõtsime, edasijõudes ostsime kõrtsist 
ja Kõrküla poest söögikraami, kus ka Museumi 
vanavarakorjajad olivad olnud. Siin saime ka 
ajalehti üle pika aja lugeda, säält läksime 
lõuna ajal jälle teele, mis kuuma ilma tõttu 
väega vaevane oli. Olime mõlemad nagu mahla 
kased higised, teeääres võttis meid keegi lahke 
taluperemees pääle, kes meid kuni Pada linna- 
mägedeni sõidutas. Vaatasime linnamäe läbi, 
suuremat huvitust ta ei pakkunud, oli suur 
liiva mägi orudega ümberpiiratud ja muud mi- 
dagi, tegime siiski tast ülesvõtte ja kolisime 


Tallinnamaa rannamehed laeva ehitamas. /16.—20. (?) juuni 1913. 


edasi. Varsti jõudsime «Vana veski» juure, 
mis õige vanuselist laadi välja nägi. Säält 
saime ka haput piima ja võileiba, mida meie 
kõhud kaunis hääks tunnistasivad. Siit tegi- 
me ka laialt pilta ja jälle edasi Maarja kiriku 
varemete juure. Siit saime ka hõlpsasti Viru 
Nigula alevisse, kus me Päevapiltnik Türn'i 
käest hulk huvitavaid negativisi museumi 
jaoks kingituseks saime, see lahke mees kaup- 
les meile ka möödamineva ossi/?/ pool vangert 
aparatide jaoks ja nii saime siis kaunis hõlp- 
sasti Kunda. Jäime ööd sellesama sõidutaja 
juure, kus hirmus ale magamine oli, meid 
aeti ühte kuuri, kus juba ligi 6 inimest palja 
maa pääl magasivad, saime siiski suure häda- 
ga natuke õlgi pää alla ja — hääd ööd — pean 
ka juurelisama, et siin kirpudega lahingu löö- 
mist oli. 20. hommiku kella 5 ajal võtsime 
kompsud selga ja traavisime Kunda vabrikust 
läbi, et alevit otsida, kuid meie imestuseks 
polnud siin rohkem majasid kui kõigevähe- 
mas külas. Suurehädaga saime poodist natu- 
ke leiba ja saia, mis õhtuse ja hommikuse 
söömataoleku järele nagu mesi maitses. Siis te- 
gime nõuuks Toolse varemetele minna, mis 7 
versta eemal olivad. Oli aga see veel minek, 
kange kuum ilm nii nagu praadiks meid panni 


pääl, üle mägede ja heinamaade saime siiski 
kaua igatsetud varemete juure, kus kuulus 
surnukeller pidi olema, kuid siin seletas minu 
reisiseltsiline, et ta mulle seda kõik ette oli 
puhunud. Mind vihastas see hirmsasti, kuidas 
inimene nii palju luisata võis, eemal olles 
seletas ta, et siin tema enne tõesti olnud, kuid 
kuid pääle maa/a/luste käikude otsimist, mi- 
da me muidugi ei leidnud, seletas ta, et siia 
tema jalg pole saanudki. Varemed olid kaunis 
huvitavad, tegime kino kui ka teisi pilta ja ru- 
tasime Kunda, et õigeks ajaks rongile pääle 
saada. Kui meie juba vagunisse astumisel 
olime, tõrjuti meid tagasi, sest et selle raud- 
teega eraisikutel sõitmine lubatud ei ole, küll 
oli meil hale meel, kui teised rongiga ära sõit- 
sivad, kuid parata polnud midagi. Lonkisime 
vabriku õues kuni õhtuni, viimaks laskis meid 
keegi lahke konduktor siiski Rakvere sõita. Oli 
kaunis tore kaubavaguni pera pääl olla, mud- 
kui jalad olivad mul väega halvas korras: 
üleni villis liiga palju käimisest, määrisin 
glycerin /iga/ sisse, nii et teine päev jälle häda- 
pärast edasi minna võis. Rakveres ootasime 4 
tundi ja 21. kell 7 hommiku karjus 
konduktor «Cm. Keõep», kolisime siis jälle väl- 

Tallinnamaa Valaste küla. /16 


Kui kõik korras oli, läksime kooliõp/etaja / 
Vilbergi poole, keda aga koju ei olnud, siiski an- 
dis meile tema lahke teenija hommikusöögi ja 
tarvilisi teateid, nii et k 12 ajal Jägala poole edasi 
hakkasime minema, kuhu umbes 16 v/ersta/ 
Kehralt sai. Kõige higistamise ja vaeva pääle 
vaatamata olime k 5 Jägala +«rünkale». 
Imestamisväärt tore on see kosk, ehk ta küll 
suur ei ole. Vesi kukub koselt allatulles kal- 
just niipalju eemal, et alt kuivalt läbi minna 
võib, pääleselle on siinsamas ümbruses veski 
tammi kõrval kena väheldane kosk, mida me 
muidugi ülesvõtmata ei jätnud, siin oli jälte 
lahke mölder, andis meile tublisti süüa ja lu- 
bas ka öömajale jääda. Hommikul, 22. Jun 
Ppöörasime tüüri Piirita poole, kuhu me alles 
õhtuks jõudsime. Sinna sai Jõelähtmelt ligi 25 
versta. Enne sinnasaamist saime jälle vihma. 
Piirita klooster kui ka ümbrus on väega kena, 
all jõgi kõrgete kallastega ja varemed tema 
kaldal. Ööd magasime talu lakkas, mis meile 
kauase otsimise tagajärjel kättesaadavaks sai 
Täna on parajasti Jaani laupäev, linnalised 
on hästi riides, keda motorpadid siia vea- 
vad, kuna meie nagu vanderid oma kompsu- 
dega ümberhulgume, paljud pakuvad 2 kop.. 
et laske oma leierkasti lugu lahti, kuid kõiki 
de imeks ei tee meie nende soovidest väljagi 
Et meil aega oli, siis läksime Saha kabeli vare- 
meid vaatama, sinna sai umbes 10 versta sai, 
õhtuks saime säält tagasi, peenike oli Jaani- 
õhtu tuli. Piirita jõesuus põlesid tuled mit- 

juuni TIITS. 


did olivad valitud, ka ilututlesid ja rakettisi 
lasti nii palju, et silmad otse kirjuks tegi. 
Ööd magasime veel säälsamas talu lakkas ja 
hommikul 24. J. sõitsime motorpadiga Talli- 
na, kus me Riia hotellis aset võtsime. Siin oli 
meil Jaanipäeval tegemist vähä, hulkusime 
mööda linna, sõime söögimajas kõhud täis ja 
läksime aegsasti magama, et eeloleva reisi vas- 
tu väljapuhata. Hommikut ruttasime hoolega 
sadama poole, et laevast mitte maha jääda. 
Aurulaev Virumaa sõidutas meid õhtu kella 
1/2 8 ajaks Võsule, kuhu ka ööseks jäime. Võ- 
sul vaatasime tähtsamad kohad läbi, käisime 
ka Käsmu külas, tulime jäile Võsule tagasi, 
kus filmisid ja plattesid vahetasime, säält rut- 
tasime Palmsi mõisa, kus suurepäraline kosk 
pidi olema oma mitmejärgulise kukkumise 
poolest, kuid nägime ära, et ta ülesvõtmise 
väärt ei olegi. Palmsi puiestik ja park on mui- 
du väega kena, õhtul kella 9 aeg läksime säält 
minema, kuni viimaks tee arule jõudsime, kust 
edasi ega tagasi minna ei teadnud. Ootasime 
sääl ligi pool tundi, kuri viimaks keegi edasi- 
mineja teed näitas, umbes k 11 ajal õhtu olime 
külas, kus suure seletuste järele öömaja saime, 
ka söögist ei olnud puudu, hommiku tüürisime 
jälle Nõmme veski kose poole, kuhu ka viimaks 
jõudsime. Kosk on ütlemata ilus, justkui mõ- 
nel Italia mägestiku jõel, supelsime ka, sest 
et vesi soe oli ja et palavus võljakannatama- 
taks sai. Muidugi võtsime ka üles. Kui viimaks 
kõigega valmis saime, hakkas vihma sadama, 
mida me just igapäevaseks uudiseks loeme. 


«Nõmme kurat» 
Püstitatud 1901—1902 (kõrgus u 8 m), hävitatud 1915, I maailmasõja algul. Kuju jalamil oli 
tekst: Kalevipoeg on mu nimi ja hind. aga lollid kutsuvad kuradiks mind 


«Kalevipoeg» 


Umbes kella 3 ajal võtsime kompsud turjale ja 
sammusime Loksa poole, et laevaga teisel 
päeval Tallina sõita. Kui meie juba 3 versta 
edasi olime saanud, seletas keegi teekäija, et 
laev täna õhtu kell 8 lähäb, meil hakkasivad 
püksid kohed püülid sõeluma, sest kui täna 
minna ei saa, lähäb meil ligi 3 päeva kaotsi. 
Säält hakkasime aga ajama, mida pool jooks- 
miseks tuleb lugeda, oli aga ka umbes 7 versta 
veel Loksale, kõigi meie ähkimiste ja higista- 
mise pääle vaatamata jäime hiljaks, umbes 2 
versta Loksalt eemal saime kuulda, et laev 
ammu juba ära läinud. Küll vandusime, aga 
parata polnud kedagi, viskasime pikali heina- 
maale maha ja puhkasime natuke väsimust, 
pärast läksime Loksale theemajasse, jõime 
theed, käisime suplemas ja heitsime kohe 
magama. 28. hommikul jälle edasi Tsitre poo- 
le, kuhu me laupäevase laevale vastu tahtsime 
minna. Õhtupooleks jõudsime Tsitresse, kus ka 
mõned ülesvõtted tegime. Laup. lõunaajal tor- 
mas laev Tallina poole, meri oli seekord kau- 
nis tormiline, nii et minu sisikonna pööritama 
pani. Õhtuks olimegi Tallinas. Hulkusime 
Kadriorus ja mujal, et aega surnuks lüüa, mi- 
da meil seekord küllalt oli. Öömaja oli meil 
vanaaegsete müüride all oleval pingil, sest et 
me raha hotelli jaoks, mis ööpäeva eest 150 k 
välja teeb, kotist väheneda ei tahtnud lasta. 
Hommikul käisime postkontoris /...? 

paki väljavõtmas, mis Museumi poolt oli saa- 


Tallinna ligidal Nõmmel Glehni lossi pargis. /1. juuli 1913.) 


detud, kuid vana passi pärast meile teda kätte 
ei antud ehk mull küll teisa isikutunnistusi 
laialt oli. Sõitsime siis raudteega Nõmmele, 
kus kuulus Nõmme kurat või Kalevipoeg pidi 
olema, saimegi temaga viimaks kokku, ütlesi- 
me tere ja tegime ilma temakäest lubaküsi- 
mata päevapildi. Säält kolisime jälle Keilas- 
se, läksime ka söögimajasse, sest et ülevalolev 
silt sinnapoole tõmbas, üle mõne aja mekkis 
supp, kottletid ja maasikasöök ülitoredasti, 
kuid maksis ka 80 cop üle kahe. Kohe pääle kõ- 
hukinnitamist tõttasime Keila Joa poole, kuhu 
13 versta sai, enne aga eksisime teel ära, nii et 
ring veel 3 versta pikem sai, ka on siinpool 
rahvas nii loll, et ta teed hästi ära ei seleta. 
Õhtuks saime siiski Joa lähedale mõisasse, ku- 
hu aga (juhatatud) öömaja ei antud. Kõmpi- 
sime siis Joani, kuhu kella 10 ajaks saime, 
ümberkaudu talusid siin ei olnud ning mõte tu- 
li jälle pähe, kuidas öömaja saada, juba mi- 
nevane öö Tallinas pengipääl magamine tüü- 
tas nii ära, et seekord väevõimuga arvasime 
kuhugile laka pääle tormi jooksta. Küsisin Joa 
mõisavalitsejalt nõuu ja see juhatas Vana 
Möldre kalamehemaja juurde mereäärde, et 
me sinnaminnes mõisa parkis ära eksisime, 
siis võtsime nõuuks parkis olevasse lusthoo- 
nesse magama jääda. Kui juba 4 tundi ära 
olime maganud, hakkas mul nii külm, et lõua 
luud värisema pani, sest mere poolt ajas 
kanget auru meile kaela, mis ka märjaks tegi. 

Kalamees Pärtel Ribin, 76-aastane. Muumasaare /Mummassaare/ rannas. 
14. juuni 1913. 


Haapsalu lossi varemed. /Esiplaanil paremal võõrastemaja «St. Peterburg», kus J. Pääsuke 
ja HR. Volter peatusid./ 2. juuli 1913 


Nüüd sai meil hing täis, mõtlesime maksku 
mis maksab, et paremat öömaja peame tin- 
gimata saama, kui muidu siis lähme kas või 
Grofi lossi. Viimaks nägime siiski teinepool 
jõge oleva kalamehemaja ära ja läksime ilma 
lubaküsimata pööningule, kus auduja kana 
mind oma kraaksumisega pimedas ära ehma- 
tas, magamine oli siin nüüd hoopis teisem, et 
küll heinu ei olnud, siiski täitsivad õled nende 
aset. Hommikul umbes k 11 ajal äratas meid 
keegi perenane üles, kes lakas mune läks too- 
ma ja imestas väega kahte vanderit oma lak- 
kas nähes, kui meie oma loo ära seletasime, ei 
olnud ta pahane sugugi. Kui kõigega valmis 
olime, läksime mõisa parki, et tarvilisi üles- 
võtteid ära teha. Vanad mõisavaremed, mis 
parkis jõe kalda pääl olid, ei kõlbanud meie 
platte jaoks, küll aga kosk, mis väega peenike 
välja nägi, kahjuks aga et väha vett jões kuu- 
made ilmade tõttu oli. Pean ka nimetama, et 
Joa mõisa park üks neist peenematest on, mi- 
da ma senini näinud olen. Teed on toredasti 
ära kruusitud ja kõiksugu lehtmajad ja peene- 
maitselised raud pengid ehivad teda, päälegi 
on loss suurepäralise mäekingu otsas, kust 
vaade kose pääle nõiduslik kena on. Teel Keila 
poole võtsin jälle tellimuse päeva piltide pääle 
ühelt marjanaeselt vastu, kes mulle ka toop 
mustikaid hinnata andis. Et kõht eilase lõuna- 
söögi järele kurri hakkas lööma, siis pöörasime 
teeäres olevasse talusse sisse, kust rõõska ja 
haput piima saime. Umbes kell 1/2 5 ajaks 
jõudsime Keila tagasi, et rong aga kell 6 Hap- 
salu poole edasi lähab, siis oli meil hirmus 
ajamine, et Lutheri auusantmast enne üles- 
võtta, käisime selle maa poole tunniga ära, 
umbes 4 v ja aega jäi rongi minekuni ülegi. 
Õhtuks olimegi Hapsalus, sõitsime voorime- 
hega hotell Peterburki, sest et öömaja meil 
mujal saadaval ei olnud. Öömaja eest võeti 
1 rbl. ja õh/t/u portsjon 75, mis imestamise- 
väärt kallis väikse linna kohta on. Kui los- 
sist ülesvõtted valmis olid ja telegramm, kir- 
jad, pakk ja bagas ära oli saadetud, hakka- 
sime kohe jalgu Lihula poole säädima, enne 
aga lasksime endid ülesvõtta ja käisime Hap- 
salu rahvamajas söömas, sest et mujal hirmus 
kallis oli, siingi maksime 2 portsjoni eest 
60 cop. — Kui juba teel olime, norisime maa- 
mestele pääle, kuid ükski ei teinud väljagi, 
siunasime küll järele, kuid mis se kõik aitab, 
mudkui tiri oma õlal. Päevaloojakuks saime 
Karila mõisa möldrite juures süüa ja magada, 
ka kuulsime, et hommikul k 6 piimamees 
Aesgu mõisast seie meiereisse piimadega tu- 
leb, meil oli kohe nõuu küps temaga hommikul 
juttu teha. Äratati meid 1/2 6 üles, sõime ja 
olime valmis, et piimapoisiga edasi saada, see 
aga ei tahtnud tegemistki teha. Mis meil nüüd 
teha, arvasime kõige paremaks vägisi pääle 
minna, mis hea tagajärjega oli, andsime talle 
meeleheaks paberosse ja 15 cop. raha ja nii sai- 
me 12 versta edasi nagu kapsti, siis läksime 


paar versta jalgsi kuni Matsalu laheni, kus 
keegi meid suure nurumise järele 5 v 
laiuselt kohalt purjelootsikuga üle viis ja selle 
eest 70 k võttis. Laht, kus me üle tulime, on 
üleni umbes 1 jalg sügav, ainult ühest kohast 
teeb ta sügavus 10 jalani välja. Siit kõm/p/isi- 
me jalgsi jälle läbi Matsalu mõisa ja metsa- 
teesid mööda Lihula poole, kuhu 17 v. sai. Mui- 
du oleks me suu/r/teed mööda ligi 70 versta 
ära käima, kui mitte Matsalu lahest läbi tulla, 
teepääl leidsime ühe algupäralise vanaaegse 
suitsumaja, milles sehest kui väljastpoolt 8 
ülesv. tegime. Säält kohe Lihula varemetele, 
kuhu k 5 ajal saime. Varemed midagi huvita- 
vat ei paku, harilik linnamägi, mõni keller, 
veekraav ja kivihunik, see on kõik. Tegime siis- 
ki ülesvõtteid mälestuseks. Edasiminnes käisi- 
me veel päeva loojaminekuni umbes 7 versta 
ära, kuni viimaks väsinud jalad enam sõna ei 
kuulnud ja keerasime talule siisse. Siin päriti 
enne hoolega järele, mis mehed me oleme, õh- 
tuks saime sinki, mune ja tanguputru süüa, 
mis meie kõhule nagu rusik silma pääle passis. 
Magasime tallis hommiku kella 8ni. Jõime 
kohvi ja jälle marsak edasi Virtsu poole, söögi 
eest karjamõisas raha ei võetud. Sinna jõudsi- 
me lõunaajaks, et aega küllalt oli, hulkusime 
ümber, tegime ka Virtsu vanalinna vareme- 
test pilta. Pärast oli laialt ülesvõtmist rand- 
rüütlite majas. Sääl kauplesime Kuivaste 
rüütlitega, et nad meid üle lahe viiks, sest et 
teine paat enne teist hommikut ei sõida, pee- 
nike sõit oli see üle mere purjepaadiga, meri 
kiigutas parasjagu ja päikeseloojaminek nägi 
suurepäraline välja. Kell 1/2 12 öösi astusime 
kauaoodatud Muhu pinna pääle. 

Liina Reiman ja Pärnu 


KATKENDEID MÄLESTUSTERAAMATUST «RAMBIVALGUS SÜTTIB» 


L. Koidula nim Pärnu Draamateatri (1911—1953 «Endla») juubeliks avaldame põgu- 
sa kaleidoskoobi 75 aastat kestnud kutselise teatri saavutuste- ja näitlejaterohkest 
ajaloost ning peatume pikemalt perioodil, millest nii südamlikult on kirjutanud Liina 


Reiman. 


Väike rong keerutab agaralt piki kit- 
said rööpmeid ... Vahel ta vilistab rõõm- 
salt, on kiire, on kiire, ainult edasi! Üles- 
mäge minnes ta ähib, puhib, lõõtsutab. 
Reisijad hüppavad vahepeal rongilt naer- 
des maha, jooksevad sellega võidu, tee- 
seldes, nagu aitaksid nad seda «tillu- 
kest», kuni rong saab jälle hoo sisse. Too 
kitsarööpmeline rongike on lausa liigu- 
tav nähtus. Selle hüüdnimeks oli «sus- 
la». 


* 


Pikk rõõmus vilistus, huuüü...iit! 
Rong läheneb Pärnule. Pöörak mereran- 
na poole, põiklemine risti-rästi ja piki 
tänavaid, siis peatus. Siin ma siis nüüd 
olen! 

* 

Lõpmatutena tunduvad puiesteed olid 
Pärnu omapäraks. Kaskede, kastanite, 
siberi kuuskede ja tavaliste kuuskede al- 
leed algavad kõik suurest rannapargist. 
Nad keerlevad piki mereranda ja risti- 
rästi roheliste väljakute vahel läbi kogu 
linna. Sirelid, akaatsiad ja arvukad 
"Md põõsad andsid linnale looduslikku 
ilu. 

* 

Raudteejaamast minnes, mis oli taga- 
sihoidlik puuehitis, asus vasakul pool 
«Endla» teater... Kirik, tütarlaste güm- 
naasium ja «Endla» olid keskuse täht- 
samad ehitised. 

Puiestikuteed viisid keskusest mere- 
randa. Selles suunas laius ulatuslik villa- 
de rajoon. Suvilad olid suured, vene stii- 
lis, dekoratiivsete tornide, nikerduste ja 
rõdudega. Igaüht neist ümbritses lokkav 
aed... 


* 


Jõetagune linnaosa meenutas rohkem 
alevikku kui linna. Väikesed puumajad 
kükitasid tagasihoidlikena aedade kes- 
kel. Selle keskuses asus lai väljak, mis 
oli Pärnus traditsiooniliste kolmenäda- 


62 laste aastalaatade paigaks. 


* 


Lõbustusi pakuti laadal laialt. Tsir- 
kus, palaganid, karussellid ja muud. Oli 
õnne ja rõõmu lastele ja lusti ja lõbu ka 
täiskasvanutele. Minagi sõitsin mõni- 
kord... karussellil ja imetlesin kunst- 
tükkide tegijaid, siugnaisi, magavaid ilu- 
dusi ja arusaamatut, mis tõmbas vastu- 
panematult enda poole. Leierkastimäng, 
kaupmeeste hüüded, noorte lärm ja kõik 
muu kohin sulasid ühte seesuguseks ter- 
vikuks, mis võlus ja tõmbas kaasa. 


* 


Pärnu kultuurilises tegevuses juhti- 
val kohal olnud «Endla» selts oli just eel- 
misel sügisel valmis saanud oma ilusa, 
stiilipuhta teatri- ja kontserdimaja, mille 
olid kavandanud arhitektid G. Hellat ja 
E. Wolffeldt. Fuajees oli üks sein moo- 
dustatud akendest, mis avanesid siis veel 
pooleli olevasse aeda. Alakorral olev ilus 
restoran oli avar ja valge, seda kaunista- 
sid palmid, loorberipuud, väätkasvud ja 
muud lõunamaiselt lopsakad taimed. 

«Endla» maja tuletas «Vanemuiset» 
meelde, kuigi oli igapidi lihtsam ja vähe- 
nõudlikum. Kogu «Endlat» valitsesid 
avarus ja valgus. Maja asus lisaks veel 
üksikuna avaral platsil, mille äärest uh- 
kelt valitses ümbruskonda. Kõigele li- 
saks oli hoone siis veel täiesti uus, puhas 
ja ootav. 

Selle uue teatri esimeseks juhiks oli 
«Vanemuisest» oma kodulinna tagasi 
kutsutud Aleksander Teetsov. Meid oli 
majas minu sinna jõudes kuus kutselist 
näitlejat: direktor ise, Olga Västrik- 
Teetsov, Anna Karzeva (Tamm), Eduard 
Türk, Ella Uuehendrik ja mina noorima- 
na. Vanast «Endlast» olid kaasas võime- 
kad amatöörnäitlejad Paula Andrekson, 
proua Pavelson, Voldemar Toffer, Mani- 
vald Mitt, August Reiman ja Ferdinand 
Pettai, kes oli tulnud Valgast, ja veel tei- 
i ..$ 


Etendusi anti kaks, mõnikord kolm 
korda nädalas ja vahetevahel tehti ka 
ringreise lähemasse ümbrusse. Kavasse 
kuuluvad näidendid olid «Vanemuise» 
soliidsest repertuaarist. Vahelduseks esi- 
tati kergemaid laulumänge. Ka perekon- 
naõhtud, kus esitati deklamatsioone, 
laulu jm. ning mõni väikenäidend ja kus 
lõpuks oli tants, kuulusid selle aja kombe 
kohaselt teatri kavva. Neil oli rohkem pi- 
dude kui teatriõhtute ilme ja nende üheks 
tagamõtteks oli noorsoo teatrisse meeli- 
tamine. 


* 


«Endla» tundus olevat Pärnu eesti 
seltskonna lemmiklaps. Väärikad selts- 
konnadaamid korraldasid usinalt ja suu- 
re innuga noore teatri toetamiseks väl- 
jamüüke ja muid üritusi. Peamiseks tõu- 
kejõuks selles harrastuses oli rahvuslik 
vaim ning ind. Pärnulased olid uhked 
oma teatrimajale, sest oli see ju Eesti tei- 
ne teatrimaja. Tallinna tore «Estonia» 
hoone avati alles hiljem. 


* 


Hooaja lõpp' lähenes. Ka meie reisi- 
sime paar nädalat Pärnu ja Viljandi maa- 
konnas ringi. Eriti head mälestused jäid 
Abja alevikust, mida naljatades kutsuti 
«Mulgimaa pealinnaks» .. 

Enne etenduse algust sõitsid mulgid 
pidulikult ja uhkelt oma toredate hobus- 
te ja ilusate vaipadega kaunistatud vank- 
ritega rahvamaja õue. Suurem osa mees- 
test olid riietunud rahvariidesse. Iseloo- 
mulikud sellele on pikk, must, punaste 
ilustistega kaunistatud vammus ja laia- 
ääreline kübar. Ilma habemeteta ja vur- 
rudeta, nägu siledaks aetud, kuid pik- 
kade juustega, meenutasid nad kunstnik- 
ke. 

Kassaproua oli juba aegsasti varunud 
rohkesti peenraha, sest mulk viskas meel- 
sasti laia liigutusega viie- või kümne- 
rublalise kuldrubla letile, kuigi ta oleks 
ainult ostnud kasvõi kahekümneviieko- 
pikalise pileti. Saalis olid nad jutukad. 
Keset etendust avaldasid oma arvamu- 
si — poolt ja vastu —, mis oli omal kom- 
bel lõbus kaasaelamine, kuigi segavalt 
mõjuv. Kui näidend oli lõppenud, aplo- 
deerisid nad siiski rahulolevatena ja vai- 
mustatult. 

Peale etendust istusid mõned pereme- 
hed rahvamaja restoranis ja kui meie, 


näitlejad, läksime õhtust sööma, vaadati 


meid ainiti ja kriitiliselt. Kui mõnele sel- 
lisele rikkale peremehele mõni näitleja 
oli meeldinud, siis kutsus ta seda vääri- 


' 1913. a. kevad. 

List Lindau Pärnu vEndla» näitlejana, 1928— 
1931. 


A. Kitzberg, «Libahunt», 1936. (Lavastaja K. 
Hansen.) Tiina — Hilda Sooper. 

G. Verdi, «Traviata». 1935. (Lavastaja E. Lem- 
miste.) Violetta — Marina Mikk-Murakin, Alfre- 
do — Hugo Maimsten. 


L. Koidula, »Kosjaviinad» 1953. (Lavastaja 
K. Ird.) 
Molišre, «Ihnus», 1950, (Lavastaja A. Sikkel.) 


Cleante — Hanaes Kelder, Harpagon — Arnold 
Sikkel, Merianne — Herta Elviste. 


kalt ja kõva häälega oma lauda: «Tule 
siia, noormees!» või «Tule siia, preili! > 

Keda kutsuti, see pidi ka minema, sest 
ei sobinud haavata nende kombeid. Siis 
tellis mulk hiiglasuure portsjoni, kasvõi 
terve kilo viini vorste koos hapukapsaste 
ja likööriga, kui ta külaliseks oli naine. 
Kui see oli aga mees, siis tõmbas ta tas- 
kust salapärase tumeda vedelikuga täi- 
detud pudeli ja ulatas külalisele, kelle 
silmist käis tuli välja juba esimese lonksu 
järel. Osavõtlikult õhutas mulk: «Söö ja 
joo ja siis ajame juttul»... 

Lõbus maa oli Mulgimaa ja sealt lah- 
kuti alati heas tujus. 


ak 


Kuidas võttis «Endla» meid vastu, kui 
sõda oli puhkenud augustis 1914? 

Seekordne näitlejate kogunemispäev 
oli üsna teistsugune kui need, millega 
olime harjunud. Midagi oli õhus liikvel ja 
see tegi meid rahutuks ja ebakindlaks. 
Lisaks saabub meile uus direktor.* Mida 
ta toob tulles? 

Jutukõmin vaikis. «Uus direktor tu- 
leb,» hüüdis keegi, «kõik näitelavale! ». 
Keskmist kasvu, korpulentne, prillidega 
keskealine härra ilmus meie ette noore 
naise seltsis, kes mõjus peaaegu kooli- 
tüdrukuna. «Minu naine,» esitles ta. 

Uus direktor pidas innustava kõne. 
Näitlejaskond soojenes. Kuid siis vaikis 
näitejuht... Mis nüüd? Tal näis olevat 
raske jätkata. Siis see ometi tuli, millest 
oli keerelnud halbu kuulujutte. «Sellega 
koos pean teile teatama ... halva uudise. 
Sõja tõttu on teatri juhatus üles öelnud 
need lepingud, mis ta kevadel tegi... 
Olete vabad kas ära minema või siia jää- 
ma ja jätkama teatritööd, kuid omal 
vastutusel ja riskil. Juhatus annab teile 
küll maja vabalt kasutada, kuid mitte mi- 
dagi muud.» 

Vaba. Vaba nagu linnuke oksal! 

Kas on linnukesel muret, kust ta saab, 
mis ta sööb, kas ta nälga sureb? 

Kellele see korda läheb? Mis siis nüüd 
saab? Ei ole enam võimalusi ka teistesse 
teatritesse tööle pääseda. Teistesse? Kaks 
meil neid teisi sel ajal oligi! Ja nendesse 
meie ei pääse. Ning direktor lisas, et 
«Estonias» olevat olukord sama. 

«Ärge nüüd nii süngeks muutuge! » 
ütles direktor lõpuks. «Mina omalt poolt 
kutsun teid üles siia jääma ja alustama 
omal riisikol. Kui teil on tõelist armas- 
tust teatri vastu, siis on nüüd võimalus 
seda näidata. Peab olema valmis ka mida- 
gi ohverdama. Nüüd tuleb teha tööd 
kaks-kolm korda rohkem kui enne. Kuid 
mitte enam lepingu paragrahvide järgi, 


* Karl Jungholz. «Endla» näitejuht 1914/15. 


vaid vabast tahtest ja armastusest kunsti 
vastu. Peame nüüd omavahel kokkuleppe 
sõlmima ja seda veel täpsemalt täitma 
kui ametlikku lepingut juhatusega. Ta- 
haksin uskuda, et me saame publiku kaa- 
sa tõmmata. Mingit sundust ei ole. Iga- 
üks võib vabalt otsustada, kuid proovi- 
me! Mina jään teiega.» 

Ärkasime oma masendusest. Ta oli 
loitsinud meis esile innu, julguse ja tahte 
võidelda raskustega. «Alustame!» oli 
meie otsus in corpore. 


:k 


Karl Jungholz oli väsimatu, tõsine ja 
sügavalt lugupidamist äratav teatri- 
mees. Inimesena oli ta suur idealist ja 
veidi eluvõõras, kellel mõnikord oli ras- 
kusi tõeluses kohanemisega. Ta lavasta- 
jafantaasia oli vahel täis selliseid ime- 
likke ja kummalisi pilte, et nende teosta- 
mine käis üle jõu. Tema nõrkuste hulka 
kuulus ta suur olenevus oma meeleolu- 
dest. Ta võis tulla proovile, täis töötahet 
ja inspiratsiooni, kuid mõni väike juh- 
tum, nagu mõne näitleja hilinemine, mõ- 
ne kuulujutu kuulmine... viis ta röö- 
past välja isegi sel määral, et ta lõpetas 
proovi ja läks minema. 

Ta lõi siiski Pärnu teatris uue õhkkon- 
na ja äratas näitlejaskonnas suure töö- 
tahte ning ka põnevuse. Ta oli nõudlik 
kuni pedantsuseni. Ta nõudis põhjalikku 
süvenemist. Programm püüdis olla väär- 
tuslik, Pärnu teatrile üle jõugi käiv — 
Ibsen, Sudermann, Hauptmann ja tei- 
sed. Endisest suuremat tähelepanu ja lu- 
gupidamist osutati ka kodumaistele näi- 
denditele. 

a 


Suured ja julged üritused iseloomus- 
tasid Jungholzi tööd «Endlas». Minu 
isiklik repertuaar moodustus nende kahe 
aasta kestel, tagantjärele mõeldes, lausa 
peadpööritavaks. Mainin siin oma täht- 
samaid ja suuremaid osi: Rutoffi «Ki- 
vi» Annette, Vilde «Tabamata ime» Eva 
Marland, Hauptmanni «Elga» nimiosa, 
Sudermanni «Kodu» Magda osa, Ibseni 
«Ühiskonna tugisamba» Loona Hessel 
ja Ibseni «Nora» nimiosa, Björnsoni 
«Kui viinapuu õitseb», Needra «Maa», 
Bissoni «Tundmatu naine» Jagueline 
Fleuriot, Lengyeli «Taifuuni» Eleonore, 
Dumas* «Kameeliadaam». Lisaks mängi- 
ti mõningaid komöödiaid ja laulunäiden- 
deid, kus esitasin noori tüdrükuid ja 
noori naisi. 


* 


Hooaeg* oli tõesti sisurikas. Erilist 
huvi ja äratust niihästi publikule kui 


* 1914/1915 

L. Feuchtwanger, «Lesk Capet», 1959. (Lavastaja 
E. Toona.) Saint Just — Heikki Haravee, Marie 
Antoinette — Ellen Alaküla. 


A. H. Tammsaare, «Elu ja armastus», 1957. (La- 
vastaja Artur Ots.) Irma — Õie Maasik, Rudolf — 
Paul Ruubel. 

T. Williams, «Tramm nimega eIha»», 1972. (La- 
vastaja K. Raid.) Blanche — Tiia Kriisa. 


J. Rainis, «Puhu, tuul», 1972. (Lavastaja K. Raid.) 
Uldis — Ago Roo, Barba — Siina Üksküla, 
Ema — Lia Tarmo. 


meile, teatritegelastele, pakkus tallinlase 
Lulu Pappeli võõrusetendus «Kameelia- 
daamis». 


+ 


Lulu Pappel' oli niivõrd omapärane 
isiksus, meie oludes peaaegu ainulaadne, 
et temast ei saa mööda minna. Ta ei ol- 
nud päriselt näitleja, vaid daam meie 
seltskonnas. Teda võib järgmiselt iseloo- 
mustada: intelligentne, kultiveeritud, 
palju reisinud, valdas keeli, tundis maa- 
ilmakirjandust, austas ja harrastas kau- 
neid kunste, eriti aga näitekunsti, mida 
ta välismaal ka oli õppinud. 

Tema kodu Tallinnas kujunes n. ö. sa- 
longiks, kuhu kogunes kunstnikke kõiki- 
delt aladelt, eriti aga näitlejaid. Seal 
loeti kirjandust, deklameeriti luuletusi, 
harrastati muusikat, vahetati mõtteid, 
vaieldi ja tehti kavasid, kuid alati ikka 
kunstist. 

Lulu Pappel oli väikesekasvuline, hab- 
ras noor naine, kitsa, kahvatu näoga, 
suurte silmade ja — hallide juustega. 
Ta riietus alati erilaadselt. Ta elas oma 
jõuka õe juures, kes oli abielus. Erilaadne 
oli ka see, et ta vastuvõtud algasid tava- 
liselt kell kümme. Päeval ta magas. 

Tal oli kuus foksterrier-koera. Kui 
Lulu magas, oli kogu maja haudvaikne. 
Kuus foksterrieri valvasid truult ukse 
taga ja ootasid oma käskijanna ärka- 
mist. Kui see siis kunagi õhtupoolikul 
sündis ja toast kuuldus heledahääleline 
«Tere hommikust! », muutus olukord põ- 
nevaks. Uks avati ja kuus koera tormasid 
nagu elektrilöögist suure lärmiga ja kut- 
sikaliku rõõmuga tuppa ning ümbrit- 
sesid oma armastatud perenaist. Rasked 
kardinad tõmmati kõrvale, Lulu oli ärga- 
nud, maja hakkas elama. 

Mõned tunnid hiljem astusid juba võõ- 
rad suurde saali. Selle sisustuse hulka 
kuulus mitmest eri stiilist antiikmööb- 
leid ja suur klaver, mis seisis keset tuba. 
Maalid, muud kunstiesemed ning ulatus- 
lik raamatukogu moodustasid kauni ning 
haritud ümbruse. Pehmed vaibad põran- 
dal andsid ruumile vaikse mugavuse. 

Ta ise istus laial sohval kuskil mu- 
gavas nurgas, keset patju, alati eri viisil 
riietatuna, nii kuidas oli meeleolu, mõni- 
kord idamaises, mõnikord modernses 
riietuses... 

Siis algas selle õhtu kava. Ta ise esitas 
proosapalasid ja oma lemmikluuletusi, 
Lulu. Sünd. 1891. a. Õppis 
teatrikunsti Leipzigis, Dresdenis. Juhatas Eesti 
teatrikursusi. 1922. n. asutas Tartus teatrikooli, 
kus oli ise erialaõpetajaks. 1924. a. asutas Võ- 
rus «Marah-teatri». Tema juures on õppinud 


Hommikteatri rajaja A. Bachmann, R. Engelberg, 
R. Tarmo, K. Ader jt. 


Kitzberg VPüuppel. 


õhutas teisi esinema ja oli üks tänulike- 
maid kuulajaid. «Suurepärane, imeilus,» 
oli ta vaimustatud. Ta süleles ja õhutas 
noori algajaid, kes loomulikult nautisid 
seda tunnustust... 

Karl Jungholz kuulus tema ustava- 
mate ja lähedasemate sõprade hulka. 
Kuid ka Paul Pinna, Theodor Altermann, 
Erna Villmer ja teised suured Tallinna 
näitlejatähed võisid temaga oma ülesan- 
nete üle nõu pidada. 

Sellel taustal mõelduna oli Lulu Pap- 
pel oma väliste eelduste poolest otsekui 
loodud «Kameeliadaami» esitajaks... 

Ta liikus oma osas vabalt ja plastili- 
selt ning jättis elegantse ning veetleva 
poolilmadaami mulje. Seltskondlik ja 
kerge kõneviis muutus mõnedes tõsise- 
mates stseenides kauniks lüüriliseks dek- 
lamatsiooniks. Tema viimane vaatus oli 
otse haarav... Esietendusel oli menu ja 
arvustused olid head. Teatrisõpradel oli 
kõneainet, vaieldi, räägiti poolt ja vastu, 
kuid lõppotsusena kuuldus alati: «Huvi- 
tav...» 

Ja siis lahkus too väike diiva jälle 
Pärnust. Ta süleles südamlikult tänades 
meid kõiki ja sosistas nendele, kelledesse 
oli kiindunud: «Kui tulete Tallinna, pi- 
dage meeles, Sadama tänav nr. 9, kell 
kümme õhtul.» 


* 


Pärast õnnestunud draamasid jätka- 
sime kergema kavaga, komöödiate ja lau- 
lumängudega, mida nädal-paar ette val- 
mistati. Kulud neelasid suuri summasid 
ja pidi mõtlema kassale ning näitlejate 
elamisvõimalustele. Publiku osavõtt näi- 
tas juba vähenemist. Päästerõngana tuli 
jälle kasutada populaarseid perekonna- 
õhtuid segakava ja tantsuga. 

Ajalehed toetasid meie ettevõtet in- 
tensiivselt. Nad püüdsid eriti hea reklaa- 
miga äratada publiku huvi teatri vastu. 
Kas nad lasksid märgist mööda või mis 
siin põhjuseks oli, kuid rahvast vägisi 
teatrisse tuua ei saanud. Pahim peletaja 
on see, kui publik hakkab tundma asja 
juures heategevuse lõhna või kohuse- 
tunde koormat oma õlgadel. 

Kuid teine abinõu aitas. Seltskonna- 
daamid-teatrisõbrad korraldasid koos 
meiega suure näitemüügi. Veetlevamad 
prouad ennustasid mustlasnaistena 
suurt tulevikku rikastele härradele, kes 
veinibaari külastamise järel meelsasti 
õnge läksid. Õnnetündrid, tsirkusekunst- 
nikud, mõõganeelajad, kunsttükkide te- 
gijad, tantsulava ja muu «klimbim» pak- 
kusid oma parimat. Algus oli kell kaks 
päeval ja lõpp kunagi hommiku poole 
ööd. Oo, kuidas meiegi olime väsinud 

P. Vallak—-M. Unt, «Epp Pillarpardi Punjaba 
Potitehas», 1974. (Lavastaja K. Raid.) Epp — Hilja 
Varem, Niilas — Aarne Üksküla. 


E. Vilde, «Pisuhänd», 1976. (Lavastaja V. Rum- 
mo.) Laura — Tiia Kriisa, Piibeleht — Aarne 
Üksküla. 

E. Albee, «Kes kardab Virginia Woolfi?», 1977. 
(Lavastaja A. Šapiro.) Martha — Linda Rummo, 
George — Aarne Üksküla. 

G. Vaidla foto 
K. Saja, «Puutuvid», 1977. (Lavastaja I. Normet.) 


Terese — Lii Tedre, Leonas Labžentis — Mihkel 
Smeljanski. 


sellest lärmist ja kisast ning publiku 
lüpsmisest, kuid tulemus oli suurepä- 
rane. Meie kassa oli esialgu kindlustatud. 
Võisime oma kunstilist tegevust jätkata. 


Ed 


Jaanuarikuus” pani Jungholz pommi 
plahvatama: Ibseni «Nora»! See oli meie 
viimane trump! Nüüd kas kõik või mitte 
midagi. Ütlen pomm, sest lõpuks see 
plahvataski ja sai Pärnu «Endla» teatrile 
ja meie mõningatele näitlejatele üsna 
saatuslikuks. 

Mina sain Nora osa. Niisiis üha suure- 
mad nõudmised! Kellele muule Jungholz 
oleks seda võinudki anda. Kutsuti ju 
mind nüüd «Endla» teatri primadon- 
naks.... 

Jungholz ise mängis Thorvaldi, Nora 
mehe osa. Krogstadi esitas Kristjan Han- 
sen. Doktor Ranki, perekonnasõpra, män- 
gis härra Freiman, Fru Lindet proua 
Kreek. Sel korral otsustati ohverdada 
proovidele isegi neli nädalat aega. See 
oli sel ajal juba palju. 

Kui näidendi ilme oli leitud ja põhja- 
lik harjutusastmestik selja taga, hakkas 
ka koosmäng kujunema tihedaks, meele- 
olulisemaks ja intiimsemaks. Sattusime 
kõik taas Ibseni võluringi. See oli minu 
arvates üks Jungholzi õnnestunumaid 
töid. 

Lavapilt erines sel korral tavalisest. 
Näidendis on ette nähtud ainult üks la- 
vapilt, Nora tuba. Nüüd ei leidunud siin 
ühtki teatri kulunud mööblitest ega teat- 
raalsetest butafooridest. Ühise kava ko- 
haselt tassisime meie, näitlejad, kõik 
oma kodust siis asju nagu sipelgad pes- 
sa. Minu juurest toodi pehme mööbel, 
mõni tõi vaipu, teine eesriided, kolmas 
maale seintele jne. Kas Nora tuppa orien- 
taalne mööbel sobis, sellele ei pööranud 
keegi tähelepanu, peaasi oli ainult see, et 
saadi midagi uut, mugavat ja ilusat. 

Esietenduse päeval olin juba aegsasti 
teatris. Tundsin tugevat rambipalavik- 
ku. Kuidas täna läheb? Kui hea on val- 
mistuda etenduseks täielikus rahus! 
Milline õnn, kui on võimalik olla garde- 
roobis kas üksi või koos sellise kaaslase- 
ga, kes ei kõnele ega lobise. See on mind 
alati seganud ja ma olen selle all kanna- 
tanud. Piinlik on teisele teha märkusi... 

Nora oli valmis esinema. Esimene 
kell! Kogunesime näitelavale. Mõned 
piilusid eesriide august publikut. «Vae- 
valt veerand saali!» sosistasid mõned 
näitlejad hädaldavalt. Jungholzi näole 
laskus tume vari. 

Gong! Nukukodu neljas sein tõmmati 


1915. a. Liina Reiman eksib: tegelikult esieten- 
dus «Nora» juba 17. detsembril 1914. a. 


eest. Tühi must auk ununes peagi ja Nu- 
kukodu hakkas elama oma elu, päikese- 
paistelist ja õnnelikku. On meeleoluline 
jõuluõhtu rõõmude ja kingitustega. 
Ootamatult ilmub ähvardav, halbaen- 
nustav vari kõige selle õnne keskele. Vä- 
hehaaval hakkab kõik see kaunis kõiku- 
ma ning lõpuks variseb kokku. Hele Nu- 
kukodu muutub tühjaks ja kõledaks. No- 
ra kasvab küpseks naiseks. Ta lahkub ja 
jätab maha oma mehe ning lapsed. Üö- 
vaikuses kuuldub vaid, kuidas välisuks 
kinni klõpsatab. Neljas sein tõmmati jäl- 
le ette. 

Meie, Nukukodu elanikud, seisime 
hiirvaikselt lava taga. Vaikus valitses ka 
saalis. Akki puhkenud käteplagin äratas 
meid. «Laske eesriie olla omal kohal!» 
käsutas Jungholz ja tema hääles oli trot- 
si. Kuid saal ei andnud järele, aplaus tu- 
gevnes. Keegi tõmbas omapead ja keelust 
hoolimata eesriide lahti. Me seisime se- 
gadusse sattunult laval, pead kummaras. 

Garderoobis valitses endine vaikus, 
tundus, et midagi on veel tulemas. Ja tu- 
ligi. Saalist tormas garderoobi vaimusta- 
tud teatrisõpru: «Suurepärane! Suure- 
pärane!» Käesurved ja tänu. «Kus on di- 
rektor?» -ja nad tormasid lavale teda tä- 


nama. Hetke pärast kuuldus Jungholzi | 


hüsteeriline hüüe ««Norat» ei mängi 
me enam kordagi, kui te ka paluksite 
kas või põlvili! » ja rusikas langes vastu 
lauda. Vaimustatud sõbrad ehmusid sel- 
lest ootamatust pöördest ja kadusid. See 
polnud ju nende süü, et publikut oli tul- 
nud ainult neljandik saalitäit. 

Masendus valdas meid kõiki, sest sel- 
list lõppu polnud me osanud aimatagi. 

Oli kavatsetud ja ette valmistatud väi- 
ke koosistumine peale etendust, kasvõi 
garderoobis, selle suure näidendi esieten- 
duse puhul. Nüüd valgus see kavatsus 
iseenesest liiva. Must auk saalis rikkus 
selle. Surusime üksteise kätt ja lahkusi- 
me vaikselt. 


* 


Järgmisel hommikul lebasin kaua 
voodis. Oli hea laiselda ja mõelda. Mu 
mees tuli linnast tagasi, viskas ajalehed 
ja maiustuspakid mulle voodisse. «Loe ja 
ole rahul! » 

Rahuloluks oli tõesti põhjust. Suuri- 
ma tunnustuse sai Karl Jungholz lavas- 
tajana. Pandi imeks, kui palju ta oli suut- 


nud saavutada noorte näitlejatega nii | 


rasketes osades ja nõudlikus näidendis. .. 
Ka näitlejatele jagati rohket kiitust. 
«Nora» haripunktiks peeti teise vaatuse 


traagilist lõppu koos tarantellaga. Kuid | 
siis järgnes sellele vali noomitus publi- | 


kule, kes'oli hiilanud oma puudumisega 


PÄRNU TEATER — 75 


B. Priel, «Tõlkijad», 1984. (Lavastaja P. Pedajas.) 
Hugh — Peeter Kard, Jimmy Jack — Jüri Vlas- 
80V. 

S. Poliakoff, «Superdiskor», 1982. (Lavastaja 
[. Normet.) Susan Laine Mägi. 


V. Menduneni fotod 


esietenduselt,. Küsimus ei olnud nüüd 
mitte ainult teatri toetamisest, vaid suu- 
re kirjaniku austamisest ja kunstilisest 
elamusest. 

Nüüd on siis kõik hästi! Jungholz 
on saanud suure kunstilise tunnustuse. 
Ja kindlasti täidab ka publik järgmistel 
etendustel saali kuni viimase kohani! 

Heatujulisena läksin hiljem teatrisse. 
Põnevus oli toonud sinna teisigi, kuigi 
sellel päeval proovi ei olnud. Jungholz 
aga puudus. Läksin üksinda lavale. Nu- 
kukodu seisis seal ilusasti oma kohal. 
Istusin sohvale. Läbielatud töösilmapil- 
gud ja juhtumid kerkisid meelde. Aru- 
saamatu igatsus vaevas mu südant... 

Garderoobist kuuldus äkki Jungholzi 
hääl. Ärkasin oma mõtteist. Ta oli siiski 
tulnud. Kõik kogunesid lavale. Jungholz 
oli tõsine. «Südamlik tänu teie hoolsa töö 
ja liigutava abi eest Nukukodu ehitami- 
sel!» alustas ta südamlikult. Siis vaatas 
kurvalt enda ümber. «Kahju küll, kuid 
me peame nüüd selle lammutama. Võite 
viia kõik oma mööblid ja muud asiad koju 
tagasi. «Norat» meie enam Pärnu publi- 
kule ei mängi. Mina pean oma sõna. Ar- 


H. Ibsen, «Nora», 1914. «Endlas. Nora — Liina 
Reiman. 


vustused, tänu ja palved ei aita nüüd 
enam.» 

Istusime tummalt. Nüüd oli midagi 
katki. Kas seda saab prandada? Hakka- 
sime vähehaaval ettevaatlikult rääkima, 
et mõjustada teda otsust muutma. Miski 
ei aidanud. «Ei, ei, mina ei saa. See oli 
kui pühaduse teotus, see oli häbistav löök 
kunsti vastu. Mina ei saa...» lõpetas ta, 
pisarad silmis. « Alustame nüüd jälle tin- 
gel-tangliga ja ehk peame vastu, kevad ei 
ole enam kuigi kaugel.» 

Kummaline naeratus vilksatas ta 
näol. Ja siis ta läks. 

Jäime lavale. Meid valdas 
matusemeeleolu. 

Järgmisel päeval oli lehes kuulutus: 
«Norat» enam ei mängita. Linnas algas 
kisa ja lärm. Hämmastunult kõneldi sel- 
lest sündmusest. Ajalehtedes nõuti « No- 
ra» etenduste jätkamist. Põnevus ja 
uudishimu tõusid oma tipule. Milline ta- 
suta reklaam! Kaks-kolm täit saali oleks 
nüüd olnud garanteeritud. Meiegi, näit- 
lejad, hakkasime Jungholzi üle nurise- 
ma. «Ilusad sissetulekud jooksevad liiva. 
Meie oleme rahapuuduses, kuid sellele te- 
ma ei mõtle.» 

«Ei!» müristas Jungholz. ««Norat» 
enam ei mängita.» 

Ja «Norat» ei mängitudki. 

Kuigi Jungholzi teguviisi üle võidak- 
se praegusel ajal muiata, oli selles siiski 
midagi, mida tuleb austada. 


* 


«Nora» 


Kulud olid suured ja tulud väikesed.” 
Meie närvid hakkasid üles ütlema. Kuid 
Jungholz käis ringi heatujulisena ja sa- 
lapäraselt naeratades. Mingi muutus pi- 
di sündima ja sündiski. 

Ühel päeval kutsus Jungholz minu 
enda juurde. «Istuge, ajame juttu!» vaa- 
tas ta mind naeratades. «Noh, väike dii- 
va, mida ütleksite, kui teil tuleks võima- 
lus pääseda Tallinnasse ja otse «Esto- 
niasse»?» Mu silmad läksid pärani... 

= 


Meeleolu oli rõhuv. Siin me olime vii- 
mase aasta jooksul töötanud kui sipelgad 
ühise kodu heaks. Öösiti oli õmmeldud 
kostüüme, maalitud kulisse, kantud ko- 
dunt kraami, oli linnas isegi pileteid 
müüdud ukselt uksele käies, ja kõik see 
oli sündinud ägedate proovide vaheajal. 
Ei olnud kuulda nurinat ega vastuvaid- 
lemist, polnud tekkinud intriige, vaid 
olime üksteist julgustades jaganud mu- 
red, majanduslikud raskused ja saavu- 


* 1915. aasta kevadel ei suutnud trupp majandus- 
raskustele enam vastu panna. 


tuste rõõmud. Nüüd oli see lõppenud. 
See pere pidi nüüd laiali minema. Need, 
kes Pärnu jäid, olid kibestunud. Ärami- 
nejatel oli süüdlasetunne. 

Jungholz pidas lahkumiskõne. Kuigi 
see oli südamlik ja lohutav, ei aidanud 
see ometi. Ka temal endal polnud sel het- 
kel just hea olla. Olukord tundus ka meie, 
lahkujate arvates lootusetu. Olime koli- 
mas suurde linna ja võõrasse ümbrusse. 
Pealegi muutis sõja aeg kõik ebakind- 
laks. Suruti kätt, süleldi ja jäeti jumala- 
ga, nagu oleks lahkumine olnud igavene. 

Nagu Tartus, nii istusin siingi tühjal 
laval. Hämarust ja vaikust hoovas alt- 
saalist vastu. Hakkasin mõtlema läbiela- 
tud aegadele. Palju oli siin seda, mida 
mäletada hardumuse ja tänulikkusega. 
Need kolm aastat olid olnud uued, põne- 
vad ja elamusterikkad... Oled olnud 
minu vastu lahke käega, armulik ja rik- 
kalik oma andidega, «Endla»! Armuli- 
kum kui ma kunagi oleksin osanud unis- 
tada. Kas sa oled minuga veidigi rahul, 
«Endla»? ... Kuidas mul läheb seal tore- 
das «Estonias»? Kui läksin fuajees End- 
la- kujust mööda, peatusin hetkeks. Näge- 
miseni ja palju tänu, Endla!” 

Jätkasin rännakut piki armsaks saa- 
nud kaskede alleed ranna poole. Istusin 
pingile ja hingasin mere värsket õhku. 
Rõhuv tunne hakkas lahtuma. Midagi 
uut oli igal juhul tulemas. Elu hakkas 
jälle tunduma kaunina ja ilusana... 


Katkendid valinud 
LILIAN KIREPE 


' Liina Reiman töötas Pärnus 1912—1915. 


REDLIIK: 


Oli suur rõõm avada ajakirja «Teater. 
Muusika. Kino» juulinumber ja leida sellest 
kolleeg Evald Hermaküla artikkel.* Asusin 
selle kallale suure huviga, kuid kohe esimesel 
leheküljel tundsin tekstis ,midagi ebamäära- 
selt tuttavat. Lugesin edasi. Tunne süvenes, 
kujunedes lõpuks kindlaks veendumuseks: toi- 
me on pandud vargus! 

Lugu on äärmiselt piinlik, kuid pean oma 
kohuseks sellest avalikkusele teatada. Sel ke- 
vadel veetsin nädalakese Rakvere Teatri puh- 
kebaasis Võsu lähedal, et viimistleda üht ar- 
tiklit, mida toimetuse palvel kirjutasin aja- 
kirjale «Kehakultuur». Panin paberile mõtisk- 
lusi spordist, vastupidavusest, treeningukoor- 
mustest eri lihasgruppide arendamisel jne. 
Meenutasin aegu (mitte nii väga ammuseid!), 
mil olin vabariigi tõkkejooksjate paremikus. 
Siis otsustasin korraks Rakveres käia, et spor- 
dijuhtidega üht-teist täpsustada ja pistsin 
märkmed seniks paha aimamata Võsu küüni 
sarikate vahele, sulgedes need veel kilekotti 
«Tallinn — olümpialinn». Tagasi tulles leidsin 
sarikavahe tühjana. Süüdistasin esmalt meie 
teatri kirjandusala juhatajat, kes oma pika 
kasvu tõttu peaga sarikaid riivates võis tõesti 
koti maha tõmmata. Ent otsingud ei andnud 
tulemusi. Siis aga ilmus «TMK» juulinum- 
1 SA 

Evald Hermaküla kirjutab, et «leidis» ar- 
tikli Võsu kandis «juhuslikult» ühest küü- 
nist. Tore komme küll, nimetada «leiuks» tei- 
se inimese hoolikalt peidetud märkmelehti 
teatri puhkekodu õuel! Sel viisil võib Virumaa 
rikastest taludest oi-oi mida kõike «leida»! 

Kõige masendavam oli ajakirjast «TMK» 
lugeda, et minu spordimälestustega on ümber 
käidud solvavalt. Kuhu on kadunud neli anek- 
dooti eesti tippjooksjatest, mida treeninglaag- 
rites hoolega talletasin? Mida arvata tekstisse 
vägivaldselt poogitud segastest arutlustest 
Niels Bohri, rabide ja Krishnamurti üle? Kui- 
das on minu artiklisse sugenenud spordiga 
raskesti seostatav «Suur Ühtne Väljateooria», 
millest vaevalt teatriajakirja toimetuski sotti 
saab? 

Hoole ja usinusega ajakirjale «Kehakul- 
tuur» kirjutatud artikkel «Rohkem sportlik- 
ku vaimu!» on muutunud minule arusaama- 
tute võõrkeelsete tsitaatide ja sumbuursete 
mõlgutuste kogumiks. 


Seletust oodates 


KUIS NII, EVALD? 


MADIS KALMET 
PS Evald, kilekotti paluksin siiski tagasi. 


* «Ilmauks on irvakil, 


kõik on kuskil võimalik». TMK, 1986, nr 7. 

NSVL Kinoliidu V kongress 


KAOTATUD TÕDE OTSIDES JAAN RUUS 
MARKMEID SÕNA VOÕTTUDE AJAI - 


Viis aastat loominguliste liitude kongresside vahel on pikk, liiga pikk 
aeg, sest panemata kunstielus liigset tähendust üheleainsale koosolekule, 
peab tahes-tahtmata märkama, et organisatsiooni kui terviku töökor- 
raldust muudavad kahjuks ainult sellised suurüritused. Oleme har- 
junud, et muutused peavad olema äkilised, ega näe uskuvat vaiksesse 
evolutsiooni. 

NSVL Kinoliidu V kongressile (Moskvas 13.—15. maini 1986) oli valitud 
664 delegaati, kes esindasid 6643 kineasti. Kohale sõitis 606 delegaati, 
sealhulgas Eestist 12. Kongressi puhuks tehtud 


statistiline aruandlus 
tunnistas kineastide liidu kõige arvukamaks elukutseks režissöörid (1577), 
seejärel operaatorid (1243); kriitikute, filmiteadlaste ja toimetajate ühis- 
rühmas on 680 inimest, dramaturge on 657. Kõrgem haridus on 82 prot- 
sendil (5430), mehi on 78% (5189), naisi 22% (1454), — delegaatide hulgas 
jäi naisi järele vaid 17%. Kõige enam on NSVL Kinoliidus venelasi (3185), 
neile järgnevad juudid (721), ukrainlased (547), grusiinlased (369), armeen- 
lased (293), usbekid (190). Eestlasi on Kinoliidus 109 (EKL-is liikmeid 120), 
lätlasi 145, leedulasi 130, kasahhe 137, kirgiise 84, tadžikke 87, moldaav- 
lasi 80, tatarlasi 53 jne. 

Enamikul on aastaid üle viiekümne (3733 liikmel, s. 0. 56%). Alla kolme- 
kümneaastasi on vaid 58, vanuses 31—35 on 240 ja vanuses 36—40 565 
liiget. Kuni neljakümneste kineastide koguarv vähenes kongressidevahe- 
lisel ajal tublisti ja jõudsalt kasvasid eakate vanuserühmad. Liikmete 
keskmine vanus jäeti kongressi materjalides delikaatselt toomata. 

Mis paistis ettekannetes ja sõnavõttudes silma? 


Juhatuse aruandes 


vaatles esimene sekretär Lev Kulidžanov filmikunsti kui ühiskondliku 
teadvuse üht osa, ta tundis muret filmikunsti prestiiži pärast ja nentis 
paljude filmide mittevastavust sotsiaal-majandusliku järsu kiirendamise 
ajajärgule. Kinoliit omakorda mõjutas nõrgalt loomingulisi protsesse, 
kaitses loiult kineastide loomingulisi õigusi, leppis, et mõningaid filme 
ei lubatud aastate jooksul ekraanile subjektiivsete maitseotsustuste või 
ametkondlike huvide tõttu. Ka esines auhindade ja preemiate määramisel 
allahindlust. L. Kulidžanov märkis aruandeperioodile omast kriitika ja 
enesekriitika nõrgenemist, kuigi möönis leebivkavalalt, et neli viiendikku 
aruandeajast möödus ju enne aprillipleenumit ja enne XXVII kongressi... 

Aruandja sedastas, et dokumentaalekraani täidavad viimasel ajal 
halvad ja ilmetud tööd ning parimate multifilmide ja multiplikatsiooni 
keskmise taseme vahel püsib suur erinevus. Välisfilmide ostukomisjoni 
vaateväljalt on kadunud kunstiküpsed sotsiaalkriitilised tööd ja järjest 
enam köidavad tähelepanu meelelahutusfilmid. 

Kuni viimase ajani häbeneti ajakirjanduses avaldada teravaid kirju- 
tisi ebaõnnestunud filmide ja pakiliste filmielu probleemide kohta. See 
tõi mõnele kineastile rahulolu meeleolu, tähtsa konjunktuurse teema puhul 
jäi kunstiline lahendus kõrvaliseks. Ajakirjades «Iskusstvo Kino»+ ja 
«Sovetski Ekran» kohtame sageli amet- ja kildkondlikke väljaastumisi, 
mitte aga teravat ja asjalikku kriitikat, filmiprotsessi analüüsi. 

Oma ettekandes tõi Lev Kulidžanov vähe fakte, püüdes tõusta üldis- 
tuste tasandile; kuid hõlmatava suur maht («haaramatut ei saa haarata») 

kanne polnud ei piisavalt konkreetne, ei piisavalt analüüsiv, ei piisavalt 
üldistav ning pidi paratamatult esile kutsuma rahulolematuse. 

Revisjonikomisjoni esimees L. Nehhorošev rõhutas oma napis ja teravas 
aruandes, et Kinoliit peab aktiivselt mõjutama loomeprotsessi. Kinoliit 
selleks loodigi, et võidelda andetusega, hallusega, käsitöölislikkusega. Kuid 
sekretariaat on harva arutanud loomingulist tööd. Finantsdistsipliini 
kontrollimisel, märkis L. Nehhorošev, «jämedaid rikkumisi ei esinenud». 
Ta avaldas lootust, et järgmine koosseis kontrollib võetud otsuste täitmist 
kindlakäelisemalt. 

Sõnavõtjate (arvakem siit küll välja külalised) põhipaatos tõusis ette- 
heideteks, et 

meie filmid on tegelikkusekauged, 


et tõde jääb neist sageli välja. Sellega seoses arvustati teravalt Kinoliitu 
kui organisatsiooni ning samuti NSVL Kinokomiteed (Goskino). 

Dramaturg B. Metalnikov võttis omaks, et oleme õppinud teravaid 
nurki siluma. See töö algab juba toimetustes: arutatakse, kas puudutada 
teatavaid nähtusi või mitte, ja kui otsustatakse neid siiski käsitleda, 
kerkib uus küsimus: kas teha seda tõsiselt või on õigem seda teha vaid 
põgusalt? Sageli kuuleme toimetustes, ütles stsenarist A. Grebnev, et 
mida võib teatris, ei või kinos. Tähendab — tuhandetele üks tõde, miljo- 
nitele teine tõde. A. Grebnev küsis: kas pole me sageli omaks võtnud 
inertsust, pragmatismi ja riskikartust? Talle sekundeerisid näitleja J. Mat- 
vejev ja lavastaja V. Menšov: rahval on õigus nõuda, et talle näidataks 
kogu tõde, meie oleme aga piirdunud pooltõega. Tõe kõige hullem vaenlane 
ongi pooltõde. Peame harva avalikke diskussioone, oleme juurutanud 
termini «neprohodimost». Valgevene dokumentalist V. Dašuk hõikas kõrg- 
paatosega: kommunism on selline ühiskondlik formatsioon, kus keegi ei 
karda tõde välja öelda ja tõde kuulata. Kui sellist olukorda ei ole, siis 
kommunisni ei tule! 

Miks meil on palju ilmetuid filme, küsis Nikita Mihhalkov, ja vastas 
ise: need rahuldavad paljusid. Kuigi Gubenko ja Klimov istuvad juba 
presiidiumis, on olukord endine. Kunstniku ja bürokraadi vahel toimub 
alati võitlus ja võidab hetkel tugevam. Bürokraat aga võitleb omaenda, 
kunstnik rahva huvide eest. Halb film konjunktuursel teemal teeb halba 
enam — ta kompromiteerib tähtsat teemat. Üht petturit tavatseme nime- 
tada suliks, ent kui see pettur teeb oma tempe riigi ja rahva kulul, siis 
nimetame teda miskipärast režissööriks, ironiseeris Nikita Mihhalkov. 

Režissöör Vladimir Menšov kõrvutas ametlik-bürokraatlikke ja mitte- 
ametlikke, st siis rahva hinnanguid kunstile. V. Võssotski polnud ühegi 
loomingulise liidu liige, polnud tal ka aunimetusi. Kuid teda hindas rahvas. 
Meie aga tõstame sageli kilbile vähese kunstiväärtusega filmid. «See 
juhtus Euroopas» on halluse poolest näidisfilm. «Punastes tornikellades» 
on Lenini kuju selgelt ebaõnnestunud. Varem oleks need episoodid ümber 
võetud. Kuid nüüd kindlustas Bondartšuki autoriteet filmile riikliku pree- 
mia, kuigi kõik said aru, et Lenini kuju pole õnnestunud. Oleme inflat- 
siooni viinud ka üleliiduliste filmifestivalide auhinnad. 

Tõde, mida me ise välja ei ütle, tuleb aga meile tagasi meie ideoloogi- 
liste vaenlaste poolt moonutatult, — kes ennast ei austa, seda ei austa ka 
teised, võttis kokku Nikita Mihhalkov. 

Palju oli kongressil juttu kriitikast. Põhjalikult käsitles seda ainevalda 
«Pravda» kriitik Andrei Plahhov (sõnavõtt 1k. 78). Stsenarist A. Grebnev 
soovis, et meie filmikriitika oleks teravam. Kujuneb justkui vaikimise 
vandenõu: sina ära puuduta mind ja mina ei puuduta sind. Kardaksime 
nagu tüli majast välja viia, arvas operaator P. Lebešev irooniliselt. Filmi- 
teadlane, kunstiteaduste doktor V. Tolstõhh pidas kriitika pidevat toimi- 
mist kõigi meie edasiste ümberkorralduste aluseks. Kriitika ei sega kunagi 
head asja, segab hoopis kartus, ja komplimentaarne kriitika tekitabki 
tõekartust. 

Sageli käsitletakse filmi väärtusi väljaspool esteetilisi kategooriaid, 
ja seepärast jõutaksegi välja töödeni, mis pole enam kunst. Ühtsus ilma 
erinevusteta, mida viimastel aastatel on filmikunstis praktiliselt taot- 
letud, on filosoofiliselt seisukohalt absoluutne liikumatus. Kunsti loovad 73 


erinevad anded ja just 
andesse tuleb suhtuda kui hinnalisse väärtusse. 


See suhtumine peab saama normiks. Andesse lugupidamatu suhtumine 
pole aga muu kui eriti ulatuslik ühiskonna vara riisumine, ja nii tuleb 
seda ka hinnata, raius V. Tolstõhh saali aplausi saatel. 

Meie töös ei ole midagi rentaablimat andest, rõhutas kohe ka Dokumen- 
taalfilmide Keskstuudio uus direktor, 12 aastat sealsamas režissöörina 
tegutsenud 0. Uralov. Lavastaja R. Bõkov märkis, et mõnikord toimub 
ideoloogilise võitluse sildi all võitlus andega. Ta valgustas pikalt oma tööd 
filmi «Hernehirmutis» juures, jagades oma elu kaheks: enne ja pärast 
«Hernehirmutist». Ta sai kümneid tuhandeid kirju. «Tundsin end äkki 
keset elu nagu ei kunagi varem,» ütles R. Bõkov. Sel poleemilisel filmil 
ekraanile tulla aitasid küll pedagoogikateadlased ja isegi Haridusminis- 
teeriumi ametnikud, küll G. Tšuhrai ja A. Karaganov, kuid Kinoliidu 
ametlikku suhtumist «Hernehirmutisse» polnud. 


Kinoliit kui organisatsioon vaikis. 
Nii muutub meie loominguline liit provintslikuks, ütles nukrusega segatud 
vihaga R. Bõkov. «Kust tulevad halvad filmid?» küsis ta ja vastas ise 
Zemljanika sõnadega «Revidendist»: «See on niiviisi seatud.» Keegi pole 
andnud käskkirja halva filmi tegemiseks, kuid elu kulg ja praktika viib 
lavastaja tegema anonüümset tööd. Lõpp-produkti kvaliteeti on vaja ainult 
režissöörile ja ainult temale. 

On julgeid ameteid: tuletõrjuja, miilits, kunstijuht. Ei saa töötada neil 
kohtadel, kui kardad ebameeldivusi, ütles R. Bõkov. Vastasel juhul soovitas 
ta ümber kvalifitseeruda. Moskva dramaturg J. Grigorjev täheldas, 
et tema kunagises filmis «Viktor Tšernõšovi kolm päeva» jäid kolm 
stseeni sisse ainult tänu Lev Kulidžanovile kui kinoliidu esimesele sekre- 
tärile ja kui mehisele kunstnikule. 

Et hallus ja ebatõde pole juhuslikud, vaid lausa etteplaneeritud nähtu- 
sed, seda kurtis ka operaator P. Lebešev. Kinoliidu tööatmosfääri pidas 
nukraks, formaalseks ja uutmist vajavaks N. Mihhalkov. Olukorra üheks 
põhjuseks arvas Ukraina lavastaja M. Belikov asjaolu, et puudub reaalsete 
õigustega põhikiri, millele loominguline liit kui organisatsioon saaks 
toetuda. Kinoliidu üks ülesandeid on kaitsta autoriõigusi, rõhutas Lenin- 
gradi lavastaja G. Melnik. Just ühiskondliku organisatsioonina on kinoliit 
arg, ta petab ühiskondlikke ootusi. 

Autoriõiguste kaitsmise vajalikkusest kõnelesid mitmed sõnavõtjad. 
Režissöör J. Ozerov märkis, et 1927. aastast saadik on Vene NFSV-s filmi 
autoriõigus stuudiol, see aga viib kollektiivsele vastutamatusele. Ta tegi 
ettepaneku autoriõigused konkretiseerida elukutsete järgi: vastutagu iga- 
üks oma töö eest. 


Terava kriitika osaliseks sai üleliiduline kinokomitee (Goskino). 


Gruusia lavastaja E. Šengelaja arvustas ülemäärast tsentraliseeritust: 
pidev kooskõlastamine on viinud selleni, et kinoametnikele võib anda 
tiitli «Teeneline «Aerofloti» reisija». Oluliselt tuleb muuta üleliidulise 
komitee ja vabariiklike filmiorganisatsioonide töövahekordi ja tööjaotust, 
vabariiklikud kinokomiteed ja filmiorganid peavad saama enam õigusi. 
Lavastaja V. Dašuk kahtles Valgevene eksperimendi põhimõttes: kui vaba- 
riigis kaotatakse kinokomitee ja filmitootmist hakkab juhtima kultuuri- 
ministeerium ning kõik muu jääb samaks, pole sel eksperimendil mõtet. 

Programmiline oli V. Tolstõhhi olukorrahinnang: stuudiod teevad 
filme, Goskino aga dubleerib stuudioid, justkui arvates, et stuudiotes töö- 
tavad asjatundmatud, kogemusteta ja mitte partei joont ajavad isikud. Iga- 
päevatöös käsitab Goskino ennast kui instantsi, kus töötavad siis vasta- 
valt asjatundlikumad, kogenumad ja parteilisemad inimesed. Kuid Goskino 
ei pea ülepea mitte tegelema filmidega, vaid hoopis filmiprotsessi teadus- 
liku juhtimisega. 

Uutes ajaloolistes tingimustes peavad nii Kinokomitee kui ka Kinoliit 
ennast uuesti teadvustama, iseennast uuesti määratlema. Kinoliidu üles- 
andeks jääks kunstniku ühiskondlik teadvus, liit peab garanteerima kunst- 

all ega peal, vaid kõrvu, ühel joonel, rõhutas dramaturg B. Metalnikov. 
Goskinoga tuleb töötada ühises rakendis, hindas tulevikku dramaturg 
J. Grigorjev, kuid küsis samas: kuidas hakkab see vana Goskino elama uut 
moodi? 

Goskino stsenaariumide toimetuse kolleegiumi peatoimetaja A. Medved- 
jev (endine «Iskusstvo Kino» peatoimetaja) esines väärikalt: ta hindas 
V. Tolstõhhi ideed Goskino enesemääratluse vajalikkusest. Selleks on vaja 
möödunu selget ja kainet analüüsi. Kuid stuudiod kardavad iseseisvumist: 
alaminstants jätab alati tegutsemata, kui saab otsuse vastuvõtmise veere- 
tada järgmise instantsi kaela. Paljude hädade põhjusi nägi ta meie filmi- 
hariduse korraldamatuses ja erialade ebaõigetes proportsioonides (režis- 
sööride üleproduktsioon; nõupidamistel kipub jääma mulje, et Homo sapiens 
arenes välja just režissöörist). A. Medvedjev konstateeris režissööride 
tõkestamatut püüdu kaasautorlusele ning rõhutas ägedushoos ununema 
kippuvat tõsiasja, et kõigile muutustele vaatamata jääb meie kinemato- 
graafia riiklikuks. Kinokomitee esimehe F. Jermaši sõnavõtt oli rahulik, 
aruandeline ning jäi mulje, nagu ei tajuks esineja hoopiski mitte elevil 
ja põhimõttelist kriitikarohket kongressiõhkkonda. 

Tõekartuse, kinoliidu organisatsioonilise saamatuse ja tahtmatuse ning 
Goskino enesemugava bürokratiseerumise kõrval oli kongressil vastu- 
kaaluks 

sageli juttu usaldusest, 
sellest, et loojad vajavad seda alati. Kunstnik mõtleb alati rahvale, kunst 
ongi selleks, et kaosest kujundada selgus, et inimesele saaks selgeks ümbrit- 
sev, et ta saaks enam teada omaenda ja teiste rahvaste elulaadist ja ajaloost, 
et indiviid saaks ilmutada oma inimlikkust ja väärikust. Kunst — see 
ongi otsimine. Ma tahan öelda tõde, mida ma ei tea, kuid mida ma otsin, 
sõnastas Nikita Mihhalkov. 

Kongress oli elav ja aplausiderohke. Mõnikord tähendas pikk kestma 
jääv aplaus ka tribüünilt mahaplaksutamist. Mentorlikult püüdis lavastaja 
V. Naumov eraldada noori vanadest ja asus tegema noortele etteheiteid. 
Tekkinud kahevõitluses saaliga tuli tal sõnavõtt pooleli jätta. Tunnustus- 
aplause teenisid keskmise põlvkonna esindajad: elegantse tsentrismiga 
silma paistev N. Mihhalkov, emotsionaalselt äge V. Menšov, terav-närvlik 
S. Kuliš, komsomolilikult võitlev V. Dašuk, tasakaalukas, kuid teesiterav 
A. Plahhov, retoorikavõtteid hästi valdav J. Streišs, asjalik P. Lebešev, 
üldistav-programmiline V. Tolstõhh, elu- ja kunstitark J. Grigorjev, ja 
muidugi kõige isiklikumalt ja artistlikumalt esinenud vanameister R. Bõkov. 

Teise päeva hilisõhtuks oli esinenud 56 sõnavõtjat (enamik külalisi 
jättis ette lugemata valmis olnud esinemise ja improviseeris, motiveerides 
oma teguviisi hoogsa kongressiõhkkonnaga), jäi veel 26 soovijat. Rea- 
geerimisrohkel hääletusel otsustati need pidamata sõnavõtud liita kong- 
ressi stenogrammiga. Kolmas päev 

oli pühendatud valimistele. 


Režissöör S. Solovjovi ettepanekul otsustas kongress valida uue juhatuse 
213-liikmelisena, nagu oli vana juhatuse poolt ette pandud arv. Täiendavalt 
juurde esitatutega oli aga nimekirjas 244 kandidaati. 

Valimiste teel uuendas ja noorendas Kinoliidu kongress oma juhatust. 
Võrreldes nüüdset juhatust eelmisega, näeme, et selles pole vanema põlv- 
konna režissööre S. Bondartšukki, S. Rostotskit, V. Naumovit (said üle 
50% vastuhääli), L. Kulidžanovit, J. Ozerovi, T. Levtšukki, E. Keosajani, 
1. Talankinit, A. Kabulovit, A. Zguridit, A. Kulijevit, vanema põlvkonna 
filmiteadlasi V. Baskakovit, A. Karaganovit, G. Kapralovit, D. Orlovi, 
J. Tšerepanovit, R. Jurenjevit. Kongressi äge diskussioonilisus viis aga ka 
keskmise põlvkonna lavastajate E. Lotjanu (kõige enam vastuhääli: 599-st 
361), I. Iljenko, N. Mihhalkovi, V. Menšovi, S. Kuliši, N. Gubenko, N. Mašt- 
šenko mahahääletamiseni. Valimisvõitluses märgatakse kõigepealt tippe. 
Keda ei teata, nendest libiseb silm nimekirjade kaupa hääletamisel ikka 
üle. Uues juhatuses on rohkem kineaste rahvusvabariikidest; 60—70 aas- 
taste asemel on Kinoliidus juhtivatel ühiskondlikel kohtadel valdavalt 
40—50 aastaste põlvkond. 


Lõpuk 
iha ametlikud hinnangud. 

Eesti Kinoliidu delegaadid (pildilt puudub Rein Maran) ja Eesti NSV esindajad NSV Liidu 
Kinematografistide Liidu V kongressil Kremli Georgi saalis 14. mail 1986. 

M. Gnisjuki foto 


«Hiljuti lõppenud riigi kinematografistide V kongressi atmosfääri, siin 
toimunud loomingulise diskussiooni iseloomu määrasid rahulolematus saa- 
vutatuga, filmitootmise süsteemi ja selle juhtimise seiskunud, negatiiv- 
sete nähtuste resoluutne mitteomaksvõtt. [- --] Loominguline ja ühiskond- 
lik autoriteet tuleb raskelt, kaob aga kergelt, kui see hakkab teenima oma- 
kasupüüdlikke või rühmahuve, kunsti väärikust alandavaid, meie moraali- 
normidele vastukäivaid praktitsistlikke taotlusi. [- - -] Nagu praktika näitab, 
osutub senine dramaturgilise materjali «talutamise» süsteem kohasemaks 
mõnele käsitöölisele, kes ekspluateerib juba ära elanud skeeme, kui eba- 
tavapäraselt mõtlevale sotsiaalselt erksale kunstnikule, kes õpib tundma 
uusi elutasandeid. Näilik kollektiivne vastutus filmi saatuse eest muutub 
toimetajate, loomingukoondiste ja stuudio juhtide isiklikuks vastutamatu- 
seks. Ja pole põrmugi juhuslik, et terve hulk kunstiliselt omapäraseid sisu- 
sügavaid filme, mis on saanud ühiskondliku tunnustuse, on pidanud 
ootama vaatajakohtumist mitte ainult ühe aasta. [---JAmmu ja visalt 
koputavad meie kinematograafia uksele uuendused, mille eesmärgiks on 
vabastada loominguliste tootmisühenduste organisatsioonid väiklasest 
hooldusest, tõsta nende vastutust lõpptulemuste eest. On vaja, et selle- 
suunalist tööd tehtaks sihikindlalt ja visalt, et sel teel ei tekiks amet- 
kondlikke ummikuid ega lühinägelikku pragmaatilisust.» («Pravda» juht- 
kiri «Ekraan ja aeg», 15. VI 1986.) 

P. 8. = 

Esimesed märgid on head. Üleliiduline sekretariaat on esimestel kuudel 
väga aktiivne. Mis ja millal midagi kohapeal muutub? 


NSVL Kinoliidu esimene sekretär — Elem Klimov, sekretär Igor Lissakovski, 
sekretärid V, Abdrašitov, 0. Agišev, A. Alijev, A. Batalov, M. Belikov, R. Bõkov, 
1. Gelein, A. Gerassimov, M. Gluzski, B. Golovnja, A. Grebnev, J. Grigorjev, R. Gri- 
gorjeva, J. Gricius, V. Djomin, M. Zvirbulis, R. Ibragimbekov, K. Kalantar, K. Kiisk, 
K. Lavrentjev, J. Lapšin, P. Lebešev, V. Lissakovitš, V. Melnikov, B. Metalnikov, 
K. Muhhamedžanov, H. Narlijev, V. Nahhabtsev, V. Nikiforov, J. Norštein, 
T. Okejev, G. Panfilov, V. Petrov, A. Plahhov, S. Solovjov, E. Taškov, V. Tihhonov, 
M. Uljanov, 0. Uralov, J. Heifits, F. Hitruk, D. Hudonazarov, V. Tšernõhh, V. Tšurja, 
G. Tšuhrai, K. Sahnazarov, E. Šengelaja; revisjonikomisjoni esimees taas L. Nehho- 
rošev. 


ALEKSEI BATALOV 

Sündinud 1928. Vene näitleja ja režissöör. 
Lõpetas Moskva Kunstikateedri = stuudio 
(1950). Esimene filmiroll — noor tööline Alek- 
sei («Suur perekond», 1954). Mänginud filmi- 
des «Rumjantsevi lugu» (1956), «Ema» (1956), 
«Kured lendavad» (1957), «Ühe aasta üheksa 
päeva» (1962), «Põgenemine» (1971), «Moskva 
pisaraid ei usu» (1980) jpt. Teinud klassika- 
ekraniseeringuid. Professor Üleliidulises Kine- 
12 Viidi NSVL rahvakunstnik 

). 


Ma proovin rääkida tõtt. 

See on esiteks raske, sest oleme harjunud 
elama, nagu elame. Teiseks on see lihtsalt eba- 
meeldiv, kuna tuleb puudutada väga valusaid 
küsimusi. Ja viimaseks nõuavad sellest tõest 
lähtuvad ettepanekud tuhandete seadustatud, 
kinnitatud, tembeldatud, juurde kõidetud ning 
sedavõrd meie ellu kinnistunud paberite revi- 
deerimist, et neid saab välja rebida ainult 
ühestükkis. 

Kui ikka tõepoolest tahetakse, et tuleva- 
sed filmid oleksid praegustest paremad, ei 
ole praegu võimalik edasi elada nii, nagu ela- 
me. Peamine on, et on vaja muuta suhtu- 
mist, mis paljude aastate kestel sisse harju- 
nud ning välja kujunenud ja mida nii head kui 
ka halvad inimesed võtavad juba loomuliku- 
na. 

Kõnelen näitlejate või täpsemalt filmi- 
osatäitjate armee nimel, kelle hulka kuulun 
ka ise, — kinematograafia kõige tühisema osa 
nimel. Ja see, et siin viibivad kindralnäitle- 
jad, ei muuda mitte midagi. (Aplaus.) 

Ma räägin nende nimel, kes peavad teosta- 
ma kõik kõige ülevamad ja kõige tobedamad 
kavatsused, kõikvõimalike filmiloojate kõik 
lugematud korraldused. 

Käsikiri — olgu see halb või hea —, seejä- 
rel režissööri näpunäited, toimetaja parandu- 
sed, operaatori palve astuda vasakule, heli- 
operaatori soovitus kõnelda valjemini jne jne. 

See osatäitjate armee on paradoksaalne. 
Mitte ükski inimene ei suuda vastata küsi- 
musele, kes on filminäitleja. Filmis esineb 
viienda klassi plika, aga samuti Nikolai 
Krjutškov. Kangelannaks võib olla niihästi 
hobune kui ka filmitäht Poolast. (Aplaus.) 

Paradoksaalsus seisneb selles, et olles täie- 
nisti, kolmekordselt alluvad, on need inimesed, 
kel tuleb seista silm silma vastu vaatajaga. 
See on kõige olulisem. 

Kuidas meie näitlejatesse ka ei suhtuks, 
tõsiasi, et just nemad puutuvad vahetult kok- 
ku inimestega, paneb mind igasse osatäitjas- 
se uskuma ning talle kaasa tundma. 

Järgmine paradoks on see, et tulles filmi 
päevilistena, ei kuulu need inimesed filmigru- 
pi koosseisu, nad kutsutakse kohale ainult 
tähtajaks, lühikeseks ajaks, näitlejat võib tel- 
lida nagu taksot, ja just see inimene väljen- 


dab lõppude lõpuks kõige ülevamaid ning 
sügavamaid ideid, kõneleb oma ajastust. Ki- 
nematograafia võib tõsta selle inimese maine 
kõrgusse, millest kõik teised filmitegijad, kes 
teda käsutavad, paistavad kaugel all ja nad ei 
saa iial tema kuulsuse ligi. Ent samuti võib 
kinematograafia hea näitleja nahka panna ja 
ära muserdada, nii et pärast filmi valmimist 
jääb temast järele üksnes vormitu nukk. 

Kõik need paradoksid tekitavad uskumatu 
hulga probleeme. Kui ma tõsiselt võtaksin ette 
nende üleslugemise, ei jätkuks lubatud küm- 
nest minutist. Loodan, et mu seltsimehed kõne- 
levad veel eraldi Filminäitlejate Teatri prob- 
leemidest, noore näitleja probleemist jne. Ma 
tahan üksnes osutada peamisele, mis mulle 
praegu tundub kõige tähtsam, — näitleja 
statuudile ja positsioonile meie filminduses. 

Kui võtate kätte töölepingu, paistab, et 
selle võib olla kirjutanud Hašek: mitte mi- 
dagi sellega sarnanevat seadusandluses ei lei- 
du. 

Teie näiteks värvisite seina, aga see sein va- 
rises kokku — mitte teie süü tõttu, vaid liht- 
salt režissöör nõjatus kogemata ning see vajus 
ümber, teie aga olete kohustatud värvima 
uuesti teist seina, tasuta ja tont teab mis ajal. 
Või peab teil olema oma osa stsenaariumist 
peas, aga lavastaja toob otse võtteplatsile, 
viis minutit enne vahetuse algust uue, hoopis 
teise teksti. Või filmilint, millest siin kõneldi: 
kui Sostkas on midagi segi aetud ja filmi 
asemel toodetud jalanartsu ja kui selle nartsu 
peale on filmitud mõni stseen, siis teie peate 
tasuta, mingil teadmata ajal osalema ümber- 
võtetes. Miks? Mis leping see siis on? Kui 
tähtajad on ületatud, peate teie ikkagi edasi 
töötama, mis sest, et tähtajast pole kinni pee- 
tud. 

Kõik see oleks kena, kui meie režissöörid ja 
stsenaristid vääriksid oma usurpaatorlikku 
võimu, kõik oleks õige — lõppude lõpuks on 
määrav ju film. (Aplaus.) 

Kunagi ütles Faina Ranevskaja: «Ma pean 
ise oma filmile režissööri kinnitama.» (Ap- 
laus.) Ja tal oli õigus. 

Ma ei kavatse ega looda teie meelt härdaks 
teha: olete karastatud inimesed. Tahaks ainult 
kutsuda teid mitte unustama südametunnis- 
tust, ning kasutama mõistust. Kui Shakes- 
peare'il on õigus, et näitleja on oma ajastu 
peegel, siis kutsun teid lihtsalt kaine vaimuga 
hoolt kandma selle peegli eest. See peegel peab 
täpselt ja põhjalikult näitama seda, mis meid 
reaalses elus ümbritseb. Inimesed, kes tule- 
vad ekraanile, peavad sarnanema inimeste- 
ga. (Aplaus.) Kõik seadused, mis asetavad 
näitleja alluva seisundisse, on toonud kaasa 
selle, et lõvi osa mängima kutsutakse nüüd 
jaanalind. Aga grimeerige palju tahes, pea 
pistab ta ikka liiva sisse. Midagi pole parata. 
Kui tahate, et ekraanil oleks isiksus, siis peab 
ka olema isiksus. (Aplaus.) 

Mõistagi on sada korda käepärasem ja kuu- 
lekam orinäitleja või robotnäitleja. Muidugi. 
Kuid robot ei saa olla elav inimene, aga filmi- 
kunst ja eriti mängufilm ei saa läbi elava 
inimeseta. Et selgitada, kas inimene oskab 
ratsutada, tuleb ta panna hea hobuse selga. 
Kui annate setuka, siis sellega sõidab igaüks 
ainult mõne sammu. Aga setukas paistab ka 
ekraanilt. Ta võib isegi filmi lõpuni vedada, 
aga sellegipoolest ei muutu ta viimaks noo- 
reks kõrviks täkuks. 

Et suurendada meie filmide kunstijõudu, 
on tingimata tarvis ühiste pingutustega taas- 
tada see, ilma milleta näitleja eksisteerida ei 
saa. Näitleja ei saa töötada ilma proovita, ette- 
valmistuseta, tõsise suhtumiseta oma rollisse, 
ilma õigeaegse kinnituseta, kõige selleta, mis 
annaks talle võimaluse kujutada oma aega 
ning inimesi, kellega kõrvuti ta elab. (Ap- 
laus.) 

Ma ei nimetanud Shakespeare'i ainult sel- 
lepärast, et näidata oma õpetatust, vaid ka 
meenutamaks näitleja missiooni ja osa, kunsti 
maagilise peegli vägevust, mis oma sügavuse 
ja jõuga peab peegeldama meie aega ja elu, 
meie ehtsaid kannatusi, muresid ning ihalusi, 
aga mitte eilsete mõtteskeemide ämblikuvõr- 
kudes katusealust või ühepäevalavastaja no- 
rakil nägu. 


ANDREI PLAHHOV 

Kogu nõukogude filmikunsti ajalugu an- 
nab kindlalt tunnistust, et tema traditsioonid 
on tugevnenud ning edenenud, kui neid rikas- 
tas otsingu- ja uuendusvaim, innustas koda- 
nikutunne, suurte isiksuste anne ja energia. 
Seda kinnitab Nõukogude filmi suhteliselt hil- 
jutinegi minevik. 

Väljapaistvaid isiksusi leidub ka praegu, 
ent miks ei tee nad täna ilma? Miks on alla 
käinud kinematograafia üldine kultuur ja hu- 
manistlik tundehoog, miks on sageli ilmetu 
tema moraalne ning ühiskondlik pale? Miks 
paljudes filmides, mida Nõukogude filmistuu- 
diotes vähendatakse, pole mitte üksnes süga- 
vat filosoofilist mõtet, vaid neis puuduvad 
elementaarsedki märgid reaalsest elust, ühis- 
kondlikust ning rahvuslikust koloriidist (kui 
viimaseks mitte arvestada välist eksootikat)? 
Mitte asjatult ei kõnelda ärevusega sellest, et 
meie kinematograafia hakkab muutuma pro- 
vintslikuks. 

Kongressi eel esilinastus Moskva Kinoma- 


jas režissöör Nikolai Burljajevi tema enda 
stsenaariumi järgi lavastatud mängufilm Ler- 
montovist. Autor, kes esineb ka peaosas, kin- 
nitas linastuse eel, et tal oli suure kirjaniku 
elulugu ekraanile kandes üksainus ere siht: 
tuua tänapäeva vaataja ette oma rahva vaim- 
suse ja kultuuri lätted. Ent filmil ei ole mingit 
seost ei vaimsuse ega kultuuriga, sest drama- 
turgia ja režii abitus asetab selle töö väljapoo- 
le neid mõisteid. Maotu ilutsemisega seltsivad 
vulgaarsotsioloogilised stambid, faktograafi- 
lised totrused on kõrvu illustratiivsusega. 
Kistud õpipoisilikkus on tuntav peaaegu igas 
kaadris. Esimeste Lumišre'ide filmilõikudega 
sarnanev staatilisus esineb kõrvuti «Melišsi 
laadis» naiivsete föerie'dega. Mitte just kõige 
paremaid vanu ajaloolis-biograafilisi filme 
meelde tuletama sundiv otsesõnalisus ning 
sealsamas kõrval halvasti omandatud ja see- 
tõttu koomiliselt mõjuvad poeetilise filmi võt- 
ted... 

Ma ei hakka siin filmi analüüsima. Praegu 
on olulisem muu: see, missuguse suurelisusega 
heitis autor kõrvale Aleksandr Tšervinski an- 
deka stsenaariumi Lermontovist, mis oli kir- 
jutatud ammu enne teda. (Aplaus.) Ja mis- 
sugune suurejooneline reklaam eelnes sellele 
filmile, mis sarnaneb igati perekondliku üri- 
tusega: kaasa tegid vaat et kõik režissööri su- 
gulased. (Aplaus.) Ja viimaks, kuidas autor ei 
unustanud Kinomaja külastajatele teatamast, 
et varasematel näitamistel võeti film vastu 
pisarate ja ovatsioonidega. 

Nii on lood. Loominguline vaesus ja kuns- 
tinõudlikkuse madaldumine on tihedasti seo- 
tud muudegi sümptomitega, meie loomekesk- 
konna kõlbelise õhustiku halvenemisega. Pro- 
tektsionism ning perekondlikkus on muutunud 
lausa kõmuliseks, kui räägitakse kõrgkooli- 
dest, mis valmistavad ette tulevasi kineaste. 
Nende kõrgkoolide vaimset õhkkonda kujun- 
davad auväärsed meistrid. Ent olgem avameel- 
sed. Mõnedki neist, olles minevikus loonud 
tähtsaid teoseid, elavad praegu möödunud aas- 
tate moraalse pärandi arvel ega õigusta neile 
pandud ootust ei oma uute tööde kunstilise 
sügavuse ega ka vaatajamenuga. (Aplaus.) 

Muide, ka delegaatide valimine käesolevale 
kongressile osutas, et paljude alles hiljuti ül- 
diselt tunnustatud liidrite maine on kolleegi- 
de hulgas märgatavalt langenud. (Aplaus.) 

Neid, kes juba välja kujunenud, on vae- 
valt võimalik muuta. Teine lugu on noortega. 
Mõnelgi neist jagub nii võimeid, kutseoskusi 
kui ka originaalseid mõtteid. Kuid oma ideid 
kaitsta ei õnnestu kaugeltki igaühel. Ja mõnel 
režissööril pole selleks enam tahtmistki, palju 
hõlpsam on võtta keskpärane, kuid stuudio 
poolt aegsasti ostetud stsenaarium ning lavas- 
tada see kähku, õigeks ajaks, oma vaimujõudu 
kulutamata, vaid standardseid lavastusvõt- 
teid pruukides. Niisugune on «keskmise» fil- 
mi valmistamise järeleproovitud — retsept. 


Sellest johtuvad ka paljud vead kineastide 
järelpõlve eetika ja kodanikutunde kujunda- 
misel: noored teevad kõigest oma järeldused, 
kaldudes tihtipeale elukutset võtma küünilise 
kergekäelisusega. Sellele aitab kaasa ka kine- 
matograafilise keskkonna teatav kunstlikult 
tekitatud hermeetilisus. Tundub, et ühiskon- 
naelu probleemide nägemist aitaks süvendada 
mängufilmirežissööride koolitamise süsteemi 
põhimõtteline ümberkorraldamine. Neid tuleb 
õpetada töötama dokumentaalfilmis ja sela- 
vas» televisioonis ning samuti videoga. See 
mitte üksnes ei suurendaks nende kutsemeis- 
terlikkust ning mobiilsust, vaid soodustaks ka 
aktiivse, loova mõtlemise kujundamist — ma 
arvan, et mitte vähem kui komandeering 
tööstusettevõttesse. 

Ilmselt ei saaks me praegu nii konstruk- 
tiivselt kõnelda meie filminduse pinevatest 
küsimustest, kui kriitika ei oleks ära teinud 
tõsiselt võetavat eeltööd. Ent tunnistagem, see 
töö oleks pidanud algama palju varem ja 
praegu kulgema sihipärasemalt. Nagu õigla- 
selt märgiti aruandekõnes, pole me paljutki 
märganud, palju oleksime võinud eos ära hoi- 
da. Ka praegu sedastab kriitika sagedamini 
pigem kinematograafia üldist «südamepuudu- 
likkust», kui taotleb täpset diagnoosi, või veel 
enamat — eluohtlikel juhtudel ka kirurgilist 
vahelesegamist. 

Mäletan, et kunagi vaieldi selle üle, kas 
ikka tasub avaldada filmikriitilisi följetone ja 
pamflette. Pole tarvis, arvas keegi, sest iga 
Nõukogude film väärib austavat suhtumist, 
fõljetonlik vorm aga solvab, see on mõistagi 
ebameeldiv. See jutt meenutab anekdootlikku 
juhist, mille rajooni haridusosakond saatis üh- 
te kooli: ühiskonnaõpetuses mitte panna kah- 
tesid, iga õpilane on ära teeninud vähemalt 
kolme ainuüksi sellega, et on Nõukogude ko- 
danik. (Naer saalis. Aplaus.) 

Nüüd, kui mõnes väljaandes üritatakse ra- 
kendada n-ö hinnetesüsteemi (nimekad kriiti- 
kud panevad jooksva repertuaari filmidele 
hindeid viie palli süsteemis), kostab taas hää- 
li: kas see ei ole liiga subjektiivne, kas «kaks» 
või «üks» järsku ei haava auväärset 
kunstnikku? 

Kuid seadkem küsimus teisiti: kas pole 
auväärsete kunstnike suhtumine kriitikasse 
a priori lugupidamatu ja suureline? Paljudel 
kriitikutel, kellel on terav sulg, on tulnud 
korduvalt maitsta oma avameelsuse vilju. Ma 
ei kõnele subjektiivsetest kõrvalekaldumistest, 
vaid täiesti asjatundlikest ja tõsikavatsusli- 
kest arvustustest. Needsamad inimesed, kes 
sõnades kutsuvad meid üles kirjutama julge- 
malt ja teravamalt, sageli pidurdavad tege- 
likku kriitikat. Kaebused mitmesugustesse 
ametiasutustesse, intriigid, mõnikord ka äh- 
vardused — selle kõigega on tulnud mu kollee- 
gidel tegemist teha, nad on omal nahal tunda 
saanud, et «puutumatu» rollis võivad esineda 


väga paljud ja nende ring on märksa laiem 
kui tavaliselt arvatakse. (Aplaus.) 

Ent ma ei kõnele kaugeltki äärmustest, 
kus kriitik ühelt poolt esineb kartmatu tõe- 
kuulutajana ja teiselt poolt on oma kartma- 
tuse süütu ohver. Paraku on kriitikud kül- 
lalt sageli esinenud printsiibitu komplimen- 
taarsusega, mitte ürituse, vaid isikute teenis- 
tuses — pole tähtis, kas isikuks lugeda mõju- 
kat kineasti või tervet ametkonda. Eetika 
seisukohalt pole siin vahet, kumba poolt krii- 
tik esindab. Filmiloojate telefonikõned toime- 
tustesse ja koju on igapäevane asi. Alanud 
peene komplimendiga («Vaadake mu film ära, 
just teie arvamust on ikka huvitav teada.») 
jõuab helistaja tavaliselt väärika otsekohesu- 
sega, mis nõuaks küll paremat kasutamist, se- 
damaid asja tumeda tuumani. Kohe selgub, 
et a) filmi ei võeta vastu ja see pannakse riiu- 
lile; b) film tehti eriti raskes olukorras ja seda 
on tõsiselt kahjustanud toimetuse parandu- 
sed; c) vastupidi, filmile on andnud mitte- 
ametliku, kuid kõrge hinnangu mingid mõju- 
kad isikud; d) juhul, kui helistatakse «režis- 
sööri kaitseks», on ta «tore poiss», pealegi 
ainelises kimbatuses... Järeldus sõnastatak- 
se alati ühtviisi: filmi «tuleb toetada» trüki- 
sõnas; ning muuseas, piisab kahest-kolmest 
sellisest toetusavaldusest ja ennäe, autoritele 
määratakse kõrgem tasustamiskategooria. 

Kinoliidu Moskva kriitikasektsioon taastab 
praegu uudisfilmide ühisarutelude tradit- 
siooni. Ja selgub, et režissööride ning kriiti- 
kute väär suhtlemisstiil on tekitanud palju eel- 
arvamusi ja isegi niisugune elementaarne 
ühistöövorm ei ole kuigi kergesti teostatav. 

On tarvis mõlema poole jõupingutusi, et 
kriitikas ei nähtaks lihtsalt teenindajat, vaid 
olulist mõjurit loominguprotsessi suunamisel. 
Toonitan: selleks on tarvis nii kriitikute kui 
ka loovkineastide jõupingutusi. 

Kriitiline mõte ei saa areneda ilma teo- 
reetilise aluse ja praktilise avaldamisvõimalu- 
seta. Nii ühe kui ka teisega on meil suuri 
raskusi. Meie silmapaistvad ja huvitavad 
kriitikud ei saa kuigi sageli avaldada oma 
mõtteid neid erutavatel teemadel. 1953. aasta- 
ni, mil loodi ühtne Kultuuriministeerium, oli 
olemas «Goskinoizdat». Kümme aastat hiljem, 
kui Kinokomitee Kultuuriministeeriumist taas 
eraldati, jäi filmikirjanduse toimetus endist 
viisi ühendkirjastusse «Iskusstvo». See on 
praegu ainuke paik, kus saab avaldada mahu- 
kat ja tõsist filmiraamatut, kuid ilmselt ei 
piisa toimetusel jõudu ega võimsust. Peale 
Propagandabüroo kirjastuse, mille võimalusi 
piirab brošüüride väike maht, ei ole Kinoliidul 
oma kirjastust. Võrdluseks: Heliloojate Liidul 
on kolm kirjastust, kuid meie räägime kõige 
massilisema levikuga kunstist — filmist! (Ap- 
laus.) 

Veel imelikum on see, et meie liidul pole 

«Sovetski Ekran» on ühtaegu Kinokomitee 
häälekandjad, mis oluliselt raskendab nor- 
maalset kriitikategevust. (Aplaus.) 

Need väljaanded on paratamatult amet- 
kondliku orientatsiooniga, ent kriitiku seisu- 
kohad, kes on kutsutud koondama ühiskonna 
tähelepanu ning esteetiliselt mõtestama fil- 
mindusprotsessi, ei tohi alati kokku langeda 
filmi tootvate organisatsioonide hinnangute- 
ga. (Olgu sulgudes märgitud, et veel viletsam 
on olukord telefilmide kriitikas, seda ei vil- 
jelda praktiliselt üheski väljaandes.) On tar- 
vis otsustavalt ja juba praegu arutada, kas 
mitte muuta üks neist ajakirjadest — pigem 
siis teoreetilise kallakuga «Iskusstvo Kino» — 
ainuüksi NSVL Kinoliidu häälekandjaks. 
(Aplaus.) 

Sama ilmselgelt nõuab otsustamist filmi- 
ajalehe loomine, mis samuti peab olema Ki- 
noliidu häälekandja. (Aplaus.) Muide, omal 
ajal, isegi mitte eriti ammu, võeti kõrgel ta- 
semel vastu otsus niisuguse ajalehe loomi- 
seks, ent sinnapaika asi jäigi, ehkki nimetatud 
otsus on endiselt jõus. Miks on Kirjanike Lii- 
dul eri ühiskonnakihtide hulgas väga popu- 
laarne ajaleht «Literaturnaja Gazeta» ning 
mitmed ajakirjad, aga meil ei ole midagi niisu- 
gust? See on läbi-läbi vale ning ajakohatu. 

Viimasel ajal on nii kriitikud kui ka kõik 
tegevkineastid hakanud rohkem arvestama fil- 
mipubliku hulgas valitsevat õhkkonda ning 
vaatajaeelistusi. See ongi õige, siin väljendub 
taotlus mitte sulguda kitsalt professionaalsete 
huvide ringi, püüd siduda filmindusprotsessi 
eluvooluga ulatuslikumas tähenduses, st ühis- 
kondliku eluga. Viimases avalduvad tendent- 
sid, vaatamata nende eriilmelisusele, annavad 
tunnistust sellest, et terved ja loovad alged 
ühiskonnas aktiviseeruvad, et ei rahulduta ru- 
tiinse, rituaalse ja inertse eksistentsiga. Kuid 
ometi nii populaarne «vaatajaprobleem» pa- 
kub tihti võimalusi mitmesugusteks speku- 
latsioonideks ning see kujutab tõsist ohtu. 
Niigi on ettevaatlik toimetajapilk praegu 
kõigel, mis harjumatu kinematograafilise la- 
hendusega; toimetaja vaatab justkui «lihtsa 
vaataja seisukohalt» : sellest ei saada aru, seda 
mõistetakse nuripidi... Kõige parem, kui ei 
olegi millestki aru saada, kui ekraanil valit- 
seb üksnes lame lõbustus. Laveerides temaati- 
lise plaani nõuete, autori pretensioonide ning 
publiku köitmise, lihtsamini öeldult lõbusta- 
mise vahemail, lõpetavad kineastid oma filmi 
tihtilugu pankrotiga. Nagu ütles ühes oma vii- 
mastest intervjuudest «Nedeljas» S. Gerassi- 
mov: «Kasum on niikuinii väga väike, aga 
hingele tehtud kahju kui suur...» 

Mõistagi on tänapäeva filmivaataja, kes 
on muide märgatavalt noorenenud, oluliselt 
muutunud. Mõjub infoplahvatus, kiirenev elu- 
rütm ja närvipinge kasv, ning üldse ku- 
jundab vaatajat arvukalt tegureid, mida siin 

ise jääb siiski üheks olulisemaks teguriks ning 
see asetab filmile noore põlvkonna kasvata- 
misel erilise vastutuse. Kui me praegu keel- 
dume ekraanile kandmast tõsiseid kõlbelise 
kasvatusega seotud probleeme, raiume oksa, 
millel ise istume, varastame oma laste ja ise- 
enda seljatagant, muudame iseend eetiliselt 
vaesemaks. Praeguse filmindusprotsessi kõik 
lülid peavad keskenduma tõsiste vaimsete ja 
kõlbeliste väärtuste otsingule, kõik, kes selles 
protsessis osalevad — loojast vaatajani. 

Kinematograafia on XX sajandi kultuuri 
lahutamatu osa, kõigi aegade kultuuri jä- 
reltulija. Sotsialistlikus ühiskonnas ei ole fil- 
mikunst mitte ainult kollektiivne töö, vaid ko- 
guni ühiskondlik üritus. Nimelt sellepärast 
peab loomingulise otsingu võimalus olema 
programmeeritud juba tema enda struktuuri 
ja see ei pea jääma režissööridest filmiloo- 
jate eraasjaks. Esmajärgulist aktiivsust peab 
selles suhtes üles näitama Kinoliit. Me peame 
tegema kõik, et teisi ühiskonna- ja vaimuelu 
sfääre puudutavad uuendused jõuaksid ka Ki- 
noliidu töösse. Uuelt juhatuselt ootamegi töö- 
viiside ja -meetodite uuendamist ning vabane- 
mist rutiinist ja välistest rituaalidest. 


JÄNIS STREICS 


Sündinud 1936. Läti filmirežissöör. Lõpetas 
Läti konservatooriumi teatriosakonna (1963). 
Esimene lavastus — «Kapten Enrico kell» 
(1968, koos E. Läcisega). Viimaseid filme: 
«Valge öö värvi limusiin» (1981), «Mäletada 
või unustada» (1982), «Võõrad kired» (1983). 
«Kohtumine Linnuteel» (1985). Läti NSV tee- 
neline kunstitegelane (1976). Läti komsomoli- 
preemia (1976) laureaat. 

dJ. Streišs saatis toimetuse palvel TMK-le oma 
sõnavõtu valmiskirjutatud teksti, mis erineb 
üksikuis nüanssides tema kongressil peetud 
ettekandest. Sõnavõtu kommentaarid on sa- 
muti temalt. 


Lev Kulidžanovi aruandekõnet kuulates ta- 
basin end mõttelt: küll on kahju, et ma ei ole 
muinasjutuvestja. Muidu oleksin teinud juttu 
sellest, kuidas ühes riigis lõid ettevõtlikud 
inimesed müstifitseeritud +päikeseteenistu- 
se». Nad oskasid nii kuningat kui ka kogu 
ausameelset rahvast veenda, et koidik ja loo- 
jang, uus päev ja päeva pikkuski sõltuvad 
ainuüksi nende tahtest. Tasuks selle eest sai 
neile osaks au, lugupidamine ja kõrge seisund 
õukonnas. Ja mis peamine, rahva usk, et ne- 
mad käsutavad päikest. Ning rahvas ei tead- 
nud, et päike liigub omasoodu. 

Samuti omasoodu, ilma kinoliidu abita 
areneb ja püüab edasi meie filmikunstki. (Ap- 
laus.) Jah, ilma kinoliidu abita! Film on ju 
ikkagi üksnes töö tulemus. Aga kogu filmi- 
kunsti liikumist ja arengut tuleks vaadelda 
protsessina, mis põhineb kindlal ideelis-kuns- 


tilisel programmil, strateegial ja taktikal, ak- 
tiivsel tegevusel, mis sihitud selle programmi 
ellurakendamisele idee sünnihetkest kuni ek- 
raanil avaldumiseni. Midagi niisugust ei toi- 
mu. Võtke kas või Rolan Bõkovi näide.' 

Järelikult: kas meil on õigus lõigata vilja, 
mida me ise pole külvanud? 

Võib vastu vaielda: me kõik oleme liidu 
liikmed ja see, mida teeme meie, on ka liidu 
tehtud. Õigus! Ent kui meie põhiliseks tööks 
kujuneb tehtud töö analüüsimine, jääb meist 
üpris imelik mulje. Kujutlege inimest, kes 
kõnnib, selg ees, ja kobab jalgadega teed, see 
koht õieli, mille peal ta tavatseb istuda. Kui 
kukub — viga ei saa. Niisugune näeb välja 
meie liidu juhatuse ja sekretariaadi profiil 
või habitus. (Aplaus.) 

Põhiettekandja tunnistab, et ei ole leitud 
õiget moodust loominguprotsessi mõjutami- 
seks. Pärast veerand sajandit kestnud tege- 
vust?! (Aplaus.) Julge ülestunnistus! Julge 
oma haavamatuses ning süütuses. Meil, rea- 
töötajatel, kes me tahame midagi ära teha, sel- 
lise ülestunnistuse mõjul tarretuvad karvad 
soontes, nagu ütleks Viktor Djomin.* Aga teie, 
Lev Aleksandrovitš, olete nii rahulik, et mul 
hakkab õudne. Õudne nende aastate pärast, 
mis ma loodan veel filminduses töötada. 

Kui Suvorov ütles, et kuld on kallis, ini- 
mene veel kallim, aga kõige kallim on aeg, siis 
meie päevil on just aeg kõige väärtusetum. Et 
mitte otsida näidet ülearu kaugelt, meenuta- 
gem Eldar Šengelaja filmi «Sinimäed» — see 
on meie kergemeelsuse või pigem hullumeel- 
suse mudel. 

Oelge, kui kaua võib «uurida» valusaid 
küsimusi? Kui palju aastaid veel võib kuulda 
tribüünilt rahulikku peremehetooni: «Asja 
uuritakse» ?! 

Nüüd räägime inimmõjurist. Kuid inimene 
tähendab tema elupäevi maa peal. Hoolimatus 
aja suhtes tähendab hoolimatust inimese suh- 
tes — hoolimatust selle riigi poliitika suhtes, 
kus kõik on inimese jaoks, kõik inimese hü- 
vanguks. 

Meie ühiskonna õnnetuseks on bürokraa- 
tia. Tõeline elu ja töö asendatakse rituaali- 
dega, mille seesama bürokraatia on iseenda 
tarbeks loonud. Kuid häda ja mure on enam, 
kui mõistlikud inimesed võtavad neid rituaale 
tõsiselt, ei hakka neile vastu, vaid taluvad 
alandlikult. 

Meie loomeliidult on võetud võimalus te- 


| R. Bökov kõneles raskustest filmi «Hernehir- 
mutis» tegemisel, kus kinoliit ei osutanud talle 
mingit abi, ehkki ta oli seda korduvalt palunud. — 
PARA 


? Kongressi stenogrammis on ütlus küll paran- 
datud: «tarretub veri», ent Djomin lausus just 
need sõnad, mis ülal lugeda. Võib-olla öelnuks ta 
«veri kohub»? — J.S. 


gutseda. Õigus on kolleeg Vitali Melnikovil.* 
Samast asjast kõnelesime ka oma kongressil 
Riias. Meil ei ole tegusat põhikirja. Põhi- 
kiri üksnes kindlustab võimaluse mängida 
kinoliitu, annab võimaluse osaleda mitmesu- 
gustes rituaalides, mille käigus me muud ei 
teegi, kui anname hinnangu läbikäidud teele. 
Me elame, tundes ja kandes mineviku taaka, 
ent meil puudub strateegia ja taktika tulevi- 
kuks. Meie osalemine protsessis on «soodus- 
tamine». Lugege tähelepanelikumalt. Põhikiri 
on kavalalt koostatud. See teos väärib, et olla 
mälestusmärk kultuurile, kus töö ja tegevus 
on asendatud rituaaliga. 

Ma ei hakka raiskama aega selgitustele. 
Uskuge Vitali Melnikovi ja meid, riialasi. Ju- 
hin teie tähelepanu ainult režissööri autori- 
õigustele. 

Kallid kolleegid, kas teile ei tundu, et meil 
on palju kaasautoreid, aga lõpuks, kui film 
valmis, kirjutatakse tiitritesse üksnes meie ni- 
med? Aga kaasautorid, kes soovitasid midagi 
kõrvaldada, pehmendada, välja lõigata, välja 
visata, jäävad kaadri taha. (Aplaus.) See pole 
õiglane! Tuleb nad tiitritesse panna, ütleme, 
et «viimase lihvi andis see ja see». (Aplaus.) 
Kaasautorid peavad kandma vastutust koos 
minuga. Vastutust vaataja ja kriitika ees, aga 
muidu me jääme üksi. 

Me ei räägi kunagi produtsendist. Ent nii- 
sugune tootmislüli on ometi olemas, sest ilma 
rahata filmi ei tehta. Meie produtsent on just 
nagu porutšik Kiže,' too saladuslik ilma näota 
persoon, aga meie oma on mitmenäoline ning 
istub paljudel toolidel, ainult et nime tal ei 
ole. Siin nimetati teda s«üleüldiseks vastuta- 
matuseks». Jah, seda ta on! Kinoliidu ülesan- 
ne on see produtsent avalikustada, konkreti- 
seerida, leida temaga ühine keel ning muuta 
ta meie filmiprotsessi koosseisuliseks osali- 
seks. Meie filmid on samasugused, nagu on 
meie tootmissüsteem. 

Paljud kolleegid palusid mul siit kõnetoo- 
list anda kongressile edasi palve teha kõik, et 
filmindustöötajate töötasu tõuseks samale ta- 
semele kas või bussijuhtide palgaga. Kui juba 
kord «kõigist kunstidest meie jaoks tähtsaim 
on film». Või muidu jooksevad inimesed laiali. 
Keskmine lüli on nõrk koht igas stuudios. Ja 
see on üleliiduline probleem. 

Veel üks probleem või mõistatus. Kus on 


3 Leningradi režissöör V. Melnikov kõneles sel- 
lest, et kinoliidu põhikiri ei kindlusta tööprot- 
sessis aktiivse osalemise võimalust. Põhikirjas lei- 
duvad tegusõnad viitavad ainult kaudselt tegutse- 
misele: võimaldada, soodustada jne. Eriti juhtis 
V. Melnikov tähelepanu vajadusele täpsustada ki- 
neastide autoriõigusi. — J.S. 


* 3. 8. peab silmas nimitegelast Juri Tõnjanovi 
jutustusest «Alamporutšik Kiže» (1928, eesti k. 
1964 kogumikus «Vahakuju»). — Toim. 

seda nähtud, et ülikonna mõõt võetakse ja 
õmblustöö tehakse ühe inimese järgi, aga kan- 
da antakse see teisele? 

Filminduses! Filmi laseb käiku üks ins- 
tants, aga levi eest vastutab hoopis teine. 
Stuudio toimetuskolleegiumil on ühed huvid, 
filmilaenutusel teised. Laenutusvõrgu huvid 
on arusaadavad — rohkem vaatajaid. Aga toi- 
metuse huvid? Tõesõna, töötanud filminduses 
rõhkem kui kakskümmend aastat, ei ole ma 
siiamaani suutnud mõista, mis eluline otstarve 
on toimetuskolleegiumil. Tean ainult üht — 
nad kardavad ühtepuhku. Õudne töö. 

Hiljaaegu viidi läbi uuendus: esimese li- 
nastuskategooria saanud filmi toimetajat pre- 
meeritakse suure rahasummaga. Ja ennäe, nad 
muutusid sõakamaks, praegu käituvad juba 
lausa kangelaslikult. 

Kuid mis siis, kui ligimesearmastuse mär- 
giks üldse kehtestada niisugune kord, et ka 
palka ja preemiat saaksid nad sõltuvalt 
filmi levist? Kujutleda vaid, kui palju inimesi 
me õnnelikuks teeksime, vabastaksime nad 
hirmust, jättes ainult ühe mure: hoolitseda 
meie filmide värskuse, aktuaalsuse, julguse ja 
haaravuse eest. 

Seda on ju nii lihtne korda saata. 

Kui tegutseda, mitte võtta meetmeid. 

Selleks oleks vaja justkui üsna vähe — 
ainult ausust ja avameelsust. Aga just nimelt 
ausust ja avameelsust meie filmide levitamisel 
ei esine. Võib-olla on filmilevi salastatud? Aga 
miks meie eest? Režissööride, autorite, stuu- 
diodirektorite eest? Me ei tea midagi oma 
filmide ekraanisaatusest. Välismaale müügist 
ei maksa rääkidagi. Ilmselt sellepärast, et po- 
leks tarvis teha valuutaarveldusi stuudiole? 

See, mida nimetame vaatajate arvuks aas- 
tas ja mis on üldiselt käibel, see on kõige eht- 
sam valskus! Sellest valest solvatud autorina 
teen kõige kõvemat häält ega saa sellega leppi- 
da. Minu filmi tunnustasid kriitikud kogu 
Nõukogude Liidus, ka festivalil. Aga meie 
kongressi tribüünilt kuulen: film on hea, aga 
ei käida vaatamas. Lasin juba pea norgu ka 
järgmise filmi üleandmisel, aga üks sotsioloog, 
kes viibib ka siin saalis, küsis: kas see ja see on 
ka teie film? Mina vastasin, et jah. «Ilusasti 
lähevad,» ütles ta, «ainult kahjuks on vähe 
koopiaid.» 

Andestage, et kõnelen endast, kuid olen 
kindel, et mulle osaks saanud solvangut ja- 
gab enamik. Ma ei usu, et filmi «Minu sõber 
Ivan Lapšin» vaadatakse vähe (nagu siin eile 
öeldi), sest pole teada, kui palju koopiaid sel- 
lest teosest tehti. 

Kas pole aeg endale aru anda, et nn ülelii- 
duliste esilinastuste buumid pole midagi 
muud kui ebamajanduslikkus. (Aplaus.) Ja 
kuidas oleks võimalik tõestada selle ürituse 


$ Jutt on filmidest «Meenutada või unustada» 


82 (1981) ja «Võõrad kired» (1983). — J. S. 


ideelist tulu? Üksnes demagoogiaga. (Aplaus.) 
Niisama hõlpsalt saaks kõike seda ka ümber 
lükata. Seda enam, et üha sagedamini tõste- 
takse selle buumiga kilbile mitte anne, vaid 
teemaspekulatsioon. Tohutu arv filmikoopiaid 
jääb pärast kasutult vedelema, aga kõrge 
ideelis-kunstilise tasemega filmide jaoks ei 
jätku linti. 

Ja veel üks asi on mõistetamatu. Me poeme 
nahast välja, et õigel ajal, päev või kaks enne 
tähtaega film üle anda, ja seejärel need fil- 
mid, suurepärased filmid, mis võeti vastu esi- 
mese kategooriaga, kaovad jäljetult. Iseäranis 
Kesktelevisioonis. Ootame aasta, poolteist. Ei 
kippu ega kõppu. 

Kesktelevisiooniga seoses on küsimus eriti 
terav. Vaevalt siin aitavad isegi muudatused 
Kinoliidu põhikirjas. Kui keegi suisa häbema- 
tult sülitab režissöörile kui autorile ja stuudio 
kunstinõukogule, siis on need KTV esindajad. 
Nad dikteerivad meile isegi seda, missuguseid 
näitlejaid valida. Jevgeni Doga kõneles äsja 
täiesti uskumatust seigast, kuidas Moldaavias 
KTV naisesindaja sundis režissööri sõlmima 
lepingut «heliloojaga», kes ei tundnud nooti. 
Mida enamat! 

Hämmastav, kui paljud sellest kõnetoolist 
kuulutavad, et alles nüüd, pärast partei 
XXVII kongressi on saanud selgeks, kuidas 
peab tööd tegema. Vapustav uudis! Meie stuu- 
dios on see juba ammu selge. (Aplaus.) Ma ei 
usu neid, kellele alles nüüd sai selgeks, kui- 
das tegutseda. Kongress tuli meie jaoks ühis- 
konna arengu seaduspärasusena, mitte kui oota- 
matus. (Aplaus.) Sellepärast, et juba ammu 
oleme püüdnud ja tahtnud töötada loovalt ko- 
gu filmitegemisel. Sotsialistlik ühiskond peab 
kõrvaldama bürokraatia poolt peale surutud 
Prokrustese sängi, millesse valimatult pressi- 
takse kõik stsenaariumid ja kõik loojaisiksu- 
sed. 

Aga kohe selgub, kui raske on sellest va- 
baneda, kuna seda teenindab terve aparaat, 
koosseisud. (Kestev aplaus.) Kõige naeruväär- 
sem on, et seda Prokrustese sängi peavad kõr- 
valdama need, kellele see annab nii leiva, lei- 
vakõrvase kui ka ühiskondliku positsiooni. 
(Kestev aplaus. Naer saalis.) Seepärast pole 
imeks panna, et «asja uuritakse». (Aplaus.) 

Otsustada, kuidas töötada, laske neil, kes 
teevad tööd, aga mitte neil, kes töötamist ta- 
kistavad! 

Esindan rahvusstuudiot. Olen Lätist. Selt- 
simees Kulidžanov, Läti pealinn on Riia, mitte 
Kaunas, mitte Vilnius, Druskininkai ega Tal- 
linn. Vaid Riia. Riias töötavad režissöörid 
Frank ja Seleckis. Nad on läti režissöörid, 
mitte leedu, nagu oli öeldud aruandekõnes. 
(Naer saalis. Kestev aplaus.) Riias tehakse nii 
tõsielu-, mängu- kui ka nukufilme. Nende hul- 
gas leidub isegi häid ja väga häid filme, mida 
on tunnustatud festivalidel, on ka NSV Liidu 
riikliku preemia laureaate veel käesolevast 


viisaastakust. Tõsi küll, need on telemängu- 
filmi autorid. Põhiettekandja arvas meie ki- 
nematograafia nõukogude filmikunstist välja. 
Ei! See pole sõnalapsus. Seda, kuidas meie 
liidu juhid ajavad segamini Kesk-Aasia vaba- 
riikide pealinnad Frunze, Dušanbe, Taškendi, 
kuulsime eile. See on sümptomaatiline 
nähtus. 

Näiteks minu kolleegi Günars Piesise film 
«Pöialpoiss», mis tehti koostöös tšehhidega, 
saadeti Gottwaldovi festivalile. Aga filmiga 
koos ei sõitnud festivalile mitte autor Riiast, 
vaid tema asemel seltsimehed Kotov ja Gram- 
matikov M. Gorki nimelisest filmistuudiost. 
(Aplaus.) Tean, et sellised asendamised 
toimuvad küllalt sageli ja mitte üksnes riialas- 
tega. 

Või veel üks fakt. Sellest on palunud rääki- 
da mitte ainult läti kineastid. Asi on selles, et 
Dubultis toimus esmakordselt juba kümme 
aastat tagasi tore üritus. Sinna kogunevad 
Nõukogude liiduvabariikide ja sõbralike de- 
mokraatlike riikide dokumentalistid. Vaada- 
takse filme, arutletakse, vaieldakse. Konve- 
rentsid — aga neid on toimunud juba viis — 
on saanud möödapääsmatult vajalikuks meie 
filmikunsti arengule. Ent seda üritust ei ole 
senini suudetud muuta seaduspäraseks, tradit- 
siooniliseks. Kinoliidu juhatus ikka veel kar- 
dab midagi. Mida? Kardab ka seda tunnistada. 
Puhtolmelisest küljest võib teist aru saada — 
olete siin justkui tsentrumis. Käe-jala juures 
on hõlpsam organiseerida, kindlam ka. Meie 
asume ääremaal, perifeerias. 

Aga kas te pole mõelnud, et see perifeeria 
ja tsentrumi vastuolu omandab mõnikord po- 
liitilise iseloomu? Sest me ei ole perifeeria ja 
provints, vaid liiduvabariik. Ma arvan, et pal- 
judele pole saladus, et Baltikumis on ideoloogi- 
lise diversiooni küsimus üpris aktuaalne. Eriti 
rahvusküsimuses. Leidub inimesi, kes tsentru- 
mi ja perifeeria vastuolu muudavad poliitili- 
seks. Näiteks filmi «Puhu, tuul!» kohta kirju- 
tasid läti emigrandid: «See on bolševistlik 
propagandafilm! Niisugune külluslik ja ele- 
gantne elu ei ole Lätis võimalik. On antud va- 
hendid veenmaks meid, et Lätis eksisteerib 
loominguvabadus ja rahvuslik kunst.» 

Aga on võimalik. Ja mitte üksnes Lätis, 
vaid mis tahes liiduvabariigis. Võimalik tänu 
leninliku rahvuspoliitika ellurakendamisele. 
(Aplaus.) Ärge seda oma «istungite palavi- 
kus», nagu öelnuks Majakovski, unustage! Ja 
sellest küsimusest ettekandes vaikida on an- 
destamatu! 

Lõpuks eksprompt sotsioloogia vallast: 
inimgruppide elus, nagu füüsikaski, esineb 
nähtus, mida võiks nimetada kriitiliseks mas- 
siks. See on isiksuste koosluse ja nende suhete 
summa, mis teatud hetkel kasvab uueks kvali- 
teediks. See on kas hukutav või kasutoov. 
Meie liidu juhatus oma suhetes Kinokomitee- 
ga on saavutanud selle «kriitilise massi». 


Resultaadid on silmanähtavad. Piisab üksnes 
ülestunnistusest: «Ei ole leitud mooduseid 
loominguprotsessi mõjutamiseks» Ülejäänu, 
nagu loos Napoleoniga, pole enam tähtis. Selle 
kriitilise olukorra peab lahendama kongress. 
Muidugi eeldusel, kui tõepoolest tahetakse 
tööd teha, kõigest hingest ja jäägitult. Tööta- 
da ja mitte täita rituaali, mis kindlustab ka- 
suliku äraelamise mõningatele valitutele. 
Õjars Väcietis kirjutas: 


Kui sa oled inimene, 
siis oled sa noot; 

sellest kohast, kus asud, 
sõltub, 

millest laulavad lapsed, 
linnud 

ja suurtükid. 


da igal noodil 
iga sajandi partituuris 
on üksainuke, 
üksainus koht. 


Sina üksi, 

nagu ka ainuke noot, 
ei mängi ära 

sajandi partituri. 


Aga muusika rikkuda võid 
iseendal 

ja teistel, 

rikkuda võid kogu sajandi 
muusika.* (Kestev aplaus.) 


KALJO KIISK 


Armsad sõbrad! Kolleegid! 

Mul on raske rääkida, kuna tahaksin kõ- 
nelda väga keerulisest asjast lihtsalt. Õieti 
teeb mind rahutuks üksainus seik. Kui me 
sellest üle saame, muutub meie töö palju kir- 
kamaks, palju konkreetsemaks. 

Pean silmas sõna ja teo ühtsust. Ilmselt 
on kõik märganud, et sageli rikume seda püha 
elureeglit. Minu arvates tuleneb sellest ka fil- 
mide hallus ja filmiloojate hingetus. Siit saa- 
vad alguse trafaretsed, odavad ja tühjad fraa- 
sidki, mida vaataja on tüdinud kuulmast, mi- 
da vaataja kuulda ei taha. Minu meelest on 
tegemist väga ohtliku nähtusega, olgugi et se- 
ni on see avaldunud vähesel määral. 

Te teate, et me jälgime väga tähelepaneli- 
kult seda, kuidas võtteplatsil tööd tehakse. 
Ja nii võime avastada, et me üksnes imiteeri- 
me loomingut. Väga tihti toimub loomingu- 
protsess mängult. See kõik tuleb tollest valest, 
saab alguse sõna ja teo mittevastavusest. 
Ent kui side sõna ja teo vahel veelgi nõrgeneb, 
mis saab siis kultuurist, millest meie, kineas- 
tid, oleme üks osa, — kultuurist, mis peaks ole- 
ma meie igapäevane leib. 


* Läti keelest tõlkinud Ita Saks 

Küllap olete märganud, ja ka mina olen 
märganud, et oleme hakanud kultuurist rää- 
kima kuidagi väga dekoratiivselt. Riietame 
kultuuri mõiste mingisse ballikleiti ja kaunis- 
tame teda, samal ajal kui tegelik kultuurilooja 
peab kandma töörõivaid, sest see ongi keeruli- 
ne ja raske töö, selles keskkonnas kujunda- 
megi uut inimest. See keskkond, kultuurikesk- 
kond, meie töökeskkond aga peab olema kris- 
tallpuhas, sest väikseimgi viga, vähimgi eksi- 
samm teeb siin tuhat korda rohkem kahju 
kui suurim maavärin. Eksimine kultuuris on 
mõõdetamatu viga. Et inimene saaks läbi ilma 
pudeli viinata, on tarvis 10—15 aastat tööd 
teha. Et hakkaksid sündima terved lapsed, ku- 
lub palju aastaid. Et perekond oleks terve ja 
tugev, on tarvis enam kulutusi kui mis tahes 
maavärisemise korral. 

Seepärast, kallid kolleegid, kutsun teid üles 
kooskõlastama iga päev oma tegusid sõnade- 
ga, vastasel korral tõepoolest levib meie elus 
mingi ebamäärane bürokratismi õhkkond. 

Ma ei kõnele harilikust bürokraatiast. 
Räägin tänapäeva kvaliteetsest bürokraa- 
dist. Seda inimest ei ole lihtne läbi näha, ta ei 
kõnni ringi, pakk pabereid kaenlas ning kuul- 
sulepea rinnataskus. Ta naerab koos meiega, 
noogutab koos meiega, vihastab koos meiega. 
Ent teda iseloomustab vaimse eesmärgi täielik 
puudumine. 

Tahaksin, et meie liidus ei kujuneks kunagi 
säherdust olukorda. Minu arvates on see väga 
tähtis. 

Kõik uus nõuab väga palju julgust ning 
originaalsust, väga tugevaid karaktereid ja 
söakaid otsuseid. Ent, kallid seltsimehed, uus 
ei kannata iialgi anarhiat. 

Kõik. 

Tänan tähelepanu eest. (Aplaus.) 


KONGRESSI OTSUS 


moodustas pärast arvukaid parandusi selle 
esialgses projektis üheksaleheküljelise vihiku, 
sisaldades konkreetseid soovitusi, üldsõna- 
lisust on temas vähe. 

Preambulas nenditakse edusamme ja teata- 
va kogemuse saamist tänapäeva ja ajalugu 
käsitlevate filmide loomisel. Kuid «juhatus 
ja sekretariaat pole leidnud mõjusaid vorme 
loomeprotsessi mõjutamiseks, küllalt ener- 
giliselt pole võideldud halluse ja ideelis- 
esteetilise praagi vastu filmikunstis. [---] 
Liidu organisatsioonid pole tõsiselt tegelnud 
filmilevi probleemidega. [- --] Liidu juhtkond 
ei ilmutanud initsiatiivi ja energiat ette- 
panekute tegemisel filmindusprotsessi ümber- 
korraldamiseks. [---] Liidu organisatsioonid 
pole küllaldaselt aidanud loomingulist noor- 
sugu, mõjutanud tema ideelis-loomingulist 
kasvu, kaasamist aktiivsesse ühiskondlikku 
tegevusse.» 

Uut juhatust kohustatakse tarvitusele 
võtma abinõud kogu Kinoliidu organisat- 
sioonilise töö otsustavaks uuendamiseks. Liit 
peab aktiivselt toetama tõeliselt avastuslikku 
kunstis, ilmutama põhimõttekindlust mis 
tahes suurusjärgu filmimeistri loomingu hin- 
damisel. Koos Üleliidulise Kinokomiteega 
(Goskinoga) peab sekretariaat välja töötama 
filmiprotsessi ümberkorraldamise konkreetsed 
tingimused. 

1986. aasta jooksul peab sekretariaat koos 
Goskinoga arutama 
— stsenaristidele riiklike tellimuste andmist; 
— filmiloojate autoriõigusi; 

— filminäitlejate töötingimuste parandamist; 
— filmikunstnike töötingimuste paranda- 
mist; 
— nn keskmise lüli töötingimuste ja töö 
tasustamise parandamist; 
— filmimeistrite töö tasustamist filmide- 
vahelisel ajavahemikul; 
vabariiklike ja regionaalsete videoteekide 
organiseerimist; 
videokassettide tootmist ja filmiautorite 
tasustamist seoses sellega; 
Valgevene eksperimenti: filmisüsteemi 
ühendamist kultuuriministeeriumiga; 
moraalsete ja materiaalsete stiimulite 
rakendamist filmilevi töötajatele tervik- 
liku kinoeeskava koostamise eest, kus eelis- 
kohal oleksid nõukogude mängu-, doku- 
mentaal- ja populaarteaduslikud filmid. 
Sekretariaat peab suunama tähelepanu 
loometingimuste parandamisele liiduvabarii- 
kides, olema operatiivsem kohalike stuudiote 
tööde aruteludel. Sekretariaadil tuleb kaaluda 
ettepanekuid luua Kinoliidu Moskva osa- 
kond ning asutada aastapreemiad parima töö 
eest kõigi filmielukutsete esindajatele. 

Kinoliidu organisatsioonidel tuleb aru- 
tada filme, mida ühel või teisel põhjusel 
ekraanile ei lubatud, ja anda Goskino jaoks 
igale sellisele filmile argumenteeritud soovi- 
tus. Otsus taotleb, et Goskino ja vabariiklikud 
kinokomiteed võtaksid neid soovitusi arvesse 
käsitletavate filmide levisaatuse määramisel, 

Otsuses rõhutatakse vajadust anda ande- 
katele noortele teha iseseisev film ja prakti- 


seerida liiduvabariikides rohkem noorte kine- 
astide pidevalt tegutsevate loomerühmade 
kujundamist. 

Ilmset ümberkorraldamist vajab ajakir- 
jade «Iskusstvo Kino» ja «Sovetski Ekran» 
toimetuskolleegiumide töö, et kindlustada 
printsipiaalne, nõudlik, kompetentne filmi- 
kriitika ja tugevdada võitlust halluse, idee- 
tuse, esteetilise vähenõudlikkuse ja maitse- 
tusega. Enam tähelepanu nõuab telefilm. 
Juhatus peab otsima võimalusi anda välja 
rohkem filmi- ja televisioonialast kirjandust 
ning uuesti käima panema filmiajalehe. 

Mitmed otsuse sätted käsitlevad stuudiote 
tehnilist moderniseerimist ning kindlusta- 
mist kvaliteetse, nõutaval tänapäevasel tase- 
mel filmilindiga. 

Tuleb luua üleliiduline filmisõprade ühing, 
ed annaks abi filmiklubidele ja harrasta- 
jatele. 

Otsuses peetakse vajalikuks laiendada 
rahvusvahelisi sidemeid. Rahvusvahelistele 
filmifestivalidele tuleb saata sellised Nõu- 
kogude filmid, mis suurendaksid nõukogude 
filmikunsti mõju ja prestiiži. 

Uus juhatus peab tegema ka muudatused 
põhikirjas, eesmärgiks uuendada regulaarselt 
juhatust ja sekretariaati ning vahetada liidu 
organisatsioonide juhte, samuti täiendada 
liitu vastuvõtu eeskirju — loomingulise 
noorsoo aktiivsemaks kaasamiseks. 


J. R. 


— ÕNNIMEMELI 


6. oktoober — LUDMILLA HUSSAR, 
RAT «Vanemuise» kaua- 
aegne kooriartist — 70 


15. oktoober — OSKAR LIIGAND, 

| Nukuteatri näitleja, Eesti 

| NSV teeneline kunstnik — 
75 | 


17. oktoober — MARIKA RINK, | 
teatrikriitik, G. Otsa nim 
Muusikakooli õpetaja — 
50 | 


23. oktoober — MATI PÕLDRE, | 
«Eesti Telefilmi» — režis- 

| söör-operaator, Eesti NSV 
teeneline kultuuritegela- 
ne — 50 

' 28. oktoober — VEERA NELUS, 

| RAT «Estonia» kauaaeg- 
ne ooperisolist, Eesti NSV 
rahvakunstnik — 70 


| 30. oktoober — MARGARITA VOITES, 


RAT «Estonia» solist, 
NSV Liidu rahva- 
kunstnik — 50 


31. oktoober — LINDA KRIGUL, 
teatriloolane — 80 


E OT E E E 5 = 
Algus TMK nr 8 


Heino Elleri kirju Emil Ruberile II 


11. 
/Ümbrikul postitempel: Tartu, 1. II 1935/ 

Armas Emil! Partituuri sain kätte", mille eest suur tänu. Erilist midagi teha ei 
saa, ainult paaris kohas kavatsen väikesed kupüürid märkida ja ka selle koha, millest 
Bierdiajew tähendas, seadsin korda. 

Kõige selle kontserdiga tegin Sulle palju sekeldusi ja ühenduses sellega kõiksugu- 
seid väljaminekuid. Tänan Sind veel korra kõige hoole eest. Mis puutub väljaminekute 
kohta, siis edaspidi, kui teeme lõpuarve, õiendame kõik mõistlikult ära. 

Bierdiajew nagu rääkis, et sõidab esmaspäeva hommikul välja, nii et ma teda lõu- 
nase rongi tulekul Tartus näen ja ühtlasi partituuri kaasa annan. Kas tema võtab ka 
minu «Ööhüüete» orkestrimaterjali ligi või see saadetakse hiljem järele? Muidugi 
mind huvitab see, kas temal korda läheb minu asju Varssavi Filharmoonias läbi viia. 
Igatahes tundus nii, et tema minu vastu hästi suhtub. 

Kuidas lähevad harjutused?°* Mis uudist? Palun kirjuta mulle paari sõnaga, kunas 
Bierdiajew välja sõidab, kas ikka esmaspäeval, või on tema oma sõiduplaani muut- 
nud. Siis ka nootide kohta." 

Tervita minu poolt Bierdiajewit ja ole ise südamlikult tervitatud. 


Sinu Heino E. 


12. 
Tartus, 22. veebr. 1935 
Kallis Emil! 


Aasta tagasi viibisime koos. Oli ilus aeg. Eriti mälestused ühenduses Sinu sünni- 
päevaga ei unune.”* Sinu armsad kolleegid avaldasid sel korral nii palju temperamenti 
ja ansamblit — laulus kui ka koosviibimises, et tõesti hää meel seda kõike meelde 
tuletada. Selle päeva puhul soovin Sulle jälle kõige paremat tervist ja õnne tulevikus. 
Loodan, et ka sel korral üks ühine «ansambel» "on koos, siis palun ka Sinu armsatele 
kolleegidele minu parimaid tervitusi üle anda. 

Mul oli hää meel teada saada, et Sa jälle Helikunsti Sihtkapitali Valitsuse liikmeks 
edasi valitud oled. Koguni sel aastal on Sul üks suurem koht, vist ka rohkem tegemist 
ja vastutust. 

Bierdiajew ei ole mulle veel senini midagi teatanud. Väga võimalik, et tema sel 
pühapäeval juhatab meie asju Varssavis.” Loodan seda teada saada laupäeval raadio- 
lehest. Filharmoonia orkestri kontserdi küsimus on muidugi teine asi. Arvan siiski, 
kui temal õnnestub saada loodetav arv kontserte, siis ehk peab oma sõna ja juhatab ka 
minu asja. Veel ühenduses juhatamisega väljastpoolt /Eestit/ tahaks Sinult nõu küsi- 
da minu Eleegia kohta. Mul on kavatsus seda asja esitada Helikunsti Sihtkapitali 
Valitsusele müümiseks ja nimelt sel kevadel. Partituur, nagu Sa tead, on Vaszy 
käes.* Võib-olla ehk esitan mustendi, ehk siis palume temalt tagasi. Siin ma arvan 
küll, et Vaszy juhatamiseks vähe lootusi on, õigemini ütelda — lootuseta.”* Mõtlen ka 
seda, et egas temal Budapestis just palju ütelda pole, on ju veel noor ja algaja dirigent. 


Südamlikult tervitan veel kord, 
Sinu Heino E. 


13. 
/Tartu, ajavahemikust 14.—20. aprill 1935/ 
Kallis Emil! 


Tahaks muidugi jälle midagi esitada EKHS-le müümiseks, kuid ei tea, mis õieti 
sel korral otstarbekohasem oleks. Nagu ma ennem Sulle kirjutasin,” minu Eleegia 
võib-olla oleks kohane, aga kahjuks minu partituur on alles ikkagi Vaszy käes, ehk 

86 küll oma ema kaudu palusin Salmele teatada, mis ta ka tegi, aga vastust selle kohta 


mul ei ole, sest Salme olevat haige ja mine tea, kunas ma partituuri kätte saan. Võib- 
olla saab ehk ilma selle partituurita esitada, tähendades, et partituur on Ungaris, ja 
lisades juurde mustendi (pliiatsiga kirjutatud). Mis Sa arvad selle kohta?*' Pääle 
muu, mind huvitab veel see, miks Kull ei juhatanud minu Eleegiat mineva-pühapäe- 
vasel sümfooniakontserdil. Raadio kavas oli /see/ tähendatud, aga, nagu näha, viima- 
sel momendil asendas /selle/ Aaviku keelpillide-Andante'ga.** Võib-olla minu mus- 
tendpartituur ei olnud temale kohane, igatahes küsi temalt selle põhjusi. Ma võiks ju 
veel midagi muud esitada, näit. II keelpillidekvarteti, aga see on juba palju kallim, 
ütleme 750 krooni; kas on võimalik ja soovitav niisuguse summa nõudmine? Kahju, et 
ma ei ole kursis, mis kõik sel korral esitatud on, kas summad on väikesed ehk on ka 
suuremaid juures.*? Kui Sa neid palvekirju sorid, siis teata mulle selle kohta. Et kuni 
1. maini tarvis sellekohane palvekiri saata, siis ole nii hää ja teata oma arvamist selles 
küsimuses aegsamalt. Soovin Sulle häid pühi ja ole terve. 


Sinu Heino E., 
proualt samuti tervisi ja häid pühi. 


14. 
/Tartu,/ 9. juuni 1935 
Kallis Emil! 


See on väga armas, et jälle pikemalt Narva-Jõesuus teineteist näeme. Hää meelega 
tahaks puhata, ja vahest ehk katsume õnne õngitsemisega — võib-olla veab meil see- 
kord paremini. 

Sõidame siit ära, nagu see meil harilikult kombeks, umbes 20-nda paiku. Selleks 
ajaks mõtlen oma asjad ja ka rahad korda seadida. Esiteks, loodan kooli palga saada, 
teiseks ka Kultuurkapitalist, kuid kui palju ma sealt võin loota, seda ma muidugi ei 
tea. Kui Sulle raskust ei tee, siis päri järgi, missuguse summaga ma võin arvestada sel 
korral ja siis kunas. See oleks mulle õige tähtis. 

Sel suvel mõtleme ligemale merele asuda ja võib-olla üürime paar tuba ainult. 
Nimelt arvame, et nüüd Narva-Jõesuus on kõik kallim. Eks näe muidugi, kui jõuame 
kohale. Peaasi, et oleks hää suvi — tahan ikka loota. 

Muidu siin mul midagi uudist pole. Nägin Tubinit, kes mulle Sinu kirja sisust 
rääkis.“ Huvitav, kas temal saab õnne olema selle koori juhatajaks saada, millest Sa 
teatasid, igatahes tema sellest ei loobuks ja hää meelega võtaks vastu. Muidugi, 
esialgu ma sellest kellegile ei ole rääkinud; kui asi juba kindel, siis on teine lugu. 
Tubin rääkis veel, et Kull loobub «Estoniast»."* Vist jääb tema/le/ Ringhääling — 
ainult, aga kes teda asendab ja keda kutsutakse, see oleks huvitav. Võib-olla oled 
Sina sellest midagi kuulnud? Tubin kavatseb sel teisipäeval Tallinna sõita ja mina 
lähen neljapäeval tema poole, eks siis kuule. 


«1 Südamlikult tervitan, 


Sinu Heino E. 
Tervisi proualt. 


15. 
/Postkaart; postitempel: Tartu, 16. XII 1935/ 
Armas Emil! Kuidas läheb? Kuidas oma kontserdiga rahule jäid? Kuulsin, et 
A.L/emba/ tegi Tubina ballaadi maha... Vana asi, ei maksa selle pääle rõhku panna. 
Huvitav oleks Sinu arvamist teada saada ja ka üldiselt kõige kohta. Nägin eile 
Rootsi, tunneb, nagu näha, ennast päris hästi. Pääle muu, kuidas tema mängis minu 
pala?*' Mul oli jälle tegemist Michelsoniga oma Eleegia asjus." Saatsin temale teate 
selle asja kohta, nii nagu Sa mulle teatasid.** Tahan loota, et Vaszy õige pea selle parti- 
tuuri kohale saadab. — Mind huvitab veel järgmine asi. Nimelt, kui palju võin ma 
loota Kultuurkapitali /HS/ Valitsuselt? Kas võib-olla sellepärast, et minu Eleegia 
partituur ei ole kohal, peetakse mulle kuuluv raha kinni.”* Katsu siiski minu asja 
kaitsta, ehk niimoodi: et milleks need Kultuurkapitali /HS/ Valitsuse noodid seisavad, 
kui nendest keegi huvi ei tunne ja /nad/ oma otstarvet ei täida jne. Kuidas on lugu 
minu Neeniaga, mis ma sel semestril esitasin? Kas on see vastu võetud või mitte ehk 
edasi lükatud??' Teata ka mulle selle kohta. — Kahju, et mul ei ole põhjust Tallinna 
sõita, oleks päris mõnus Sinuga juttu teha ja ka muidu vaheldust. Võib-olla Sina ehk 
jõuluks siia sõidad? 
Hellitan lootust, et õige pea mulle vastuse saadad, 


Südamlikult tervitan, 
Sinu Heino E. 87 


16. 
/Postkaart; postitempel: Tartu — Vaksal, 8. IV 1936/ 


Armas Emil! Väga rõõmustav, et sõidad mind külastama. Meeleolu on viimasel 
ajal õige melankoolne, nii et saaks juttu vesta ja meelt parandada. Praegu oli minu 
juures Tubin, ka tema meeleolu ei paistnud just hiilgav olevat, kaebas palju töö peale 
jne. Palusin Tubinit ka minu poole 1. püha õhtul, nii et ajame siis üldist juttu. Ei tea 
nüüd täpselt, kunas Sa Tartu jõuad, muidu läheks Sulle vastu. 


Jään Sind ootama, Sinu Heino. 


17. 
Tartus, 28. okt. 1936 
Kallis Emil! 


Mul oli kavatsus oma «Viirastused» maha müüa EKHS-le. Aga ma ei tea, kas see on 
praegu sobiv. Sina vast oled rohkem kursis ja võiks ehk sellepärast mulle teatada selle 
kohta. Tahaks oma asja eest 750—800 krooni. Hää oleks muidugi, kui Sa mulle, enne 
kui ma sooviavalduse saadan, teataks oma arvamist kohe pääle minu kirja saamist. 

Vahepääl olen oma Valss-Fantaasia Kulli tungival soovil müünud alalise ettekande 
õigusega (autoriõigused jäävad mulle) Ringhäälingule 150 krooni eest.”* 

Mis Heljo S/epasse/ puutub, siis /Ringhäälingu/ programm-komitee on nõus reser- 
veerima tema jaoks novembri teisel poolel (enne Sinu koori esinemist) umbes 30 minu- 
tit. Päev ei ole mul veel teada, kunas Heljo mängib, sest pühapäeval alles saatsime 
kava. Arvatavasti päeva kohta teade tuleb hiljem. 

Tema kava oleks järgmine: Chopin: a) Etude F-dur, b) Valse brillante As-dur, 
c) Tarantelle; Liszt: a) Etude Des-duur, b) Rigoletto-Paraphrase.”? 

Kui tema Sinu koori kontserdil esineb, siis väga võimalik, et tulevad veel mõned 
teised palad, nii et kava siis muutuks.”* 

Pääle muu, kuulasime raadios ühte L/emba juures/ lõpetanud Konservatooriumi 
õpilast Kägu”? ja imestasime, kuivõrra (hoolimata /sellest/, et temas tundub koguni 
musikaalsust) tema raske käega, valede nootidega ja määrdunult mängis — midagi 
pöörast. Samuti T. L/emba/ esines minu 2 prelüüdiga”* (ehk kuulsid). See oli alles 
«canoxcnuk» — nii ei ole mulle veel keegi õpilane mänginud. 


Tervitan, Sinu Heino E. 
Anna Aleksandrovna tervitab. 


18. 
/Tartu,/ 30. märts 19377 
Kallis Emil! 


Kavatsesin täna juba sõita Tallinna. Et aga vahepääl sain teate, et minu sümfoonia 
esimene harjutus saab olema 1. aprillil kell 10 hommikul, sellepärast sõidan homme 
(kolmapäeval) kella 3-se rongiga p. l.* 

Oleks olnud ju hää kõik materjal varem kohale toimetada, et mõni ehk oma 
partii läbi vaataks; mõtlesin aga, arvestades pühade meeleoluga, ka osalt suure mater- 
jali kohale toimetamise tõttu, et vähe oleks leidunud neid, kes oma partii läbi vaataks, 
ja teiseks, mine tea, /seoses/ pühade ajal saatmisega posti kaudu — äkki ei tule õigel 
ajal kohale ehk koguni läheb midagi kaduma. Nii et otsustasin ise kõik selle materjali 
ligi võtta. Materjal on kontrollitud ja tahan loota, et kõik on paremas korras. 

Nüüd on küsimus, kuidas ma Bierdiajewiga kokku saan ja kuskohal. Nimelt 
palus tema, et mina temaga enne esimest harjutust kokku saaks.”* Sellepärast ole nii 
hää ja küsi telefoni kaudu «Estoniast» järele, kunas Bierdiajew jõuab kohale ja tee 
võimalikuks meie kokkusaamine juba kolmapäeva õhtul. 

Anna Aleksandrovna ja minu poolt Sulle hääd pühade lõppu soovides, 

Sinu Heino E. 


19. 
/Tartu,/ 20. veebr. 1938 


Kallis Emil! 
Neil päevil tuli A. Kapp'i juubeliaktuse kutse 28. veebruariks.” Nagu ma varem 


kirjutasin, kavatsen selleks puhuks Tallinna sõita. Koguni võib-olla mõned päevad 
88 enne, sest koolitöö lõpeb 23. veebruaril ja olen vaba kuni esmaspäevani. 


Nagu kuulda, kavatseb meie kool ühiselt /Tartu/ Helikunsti Seltsiga ühe auaad- 
ressi Kapp'ile üle anda. Kes seda ette loeb ja üle annab, seda ma veel ei tea, võimalik, 
et ka mina pean selle juures viibima. Peale kontserti, nagu Sa tead, on ette nähtud 
ühine koosviibimine «Estonia» valges saalis, mille osavõtumaks 3 krooni. Kas sellest 
soovist ka teatada Tallinna Konservatooriumi? Meil harilikult küll seda moodust 
pole, et väljastpoolt külalised ka maksavad. Noh, egas see muret tee. Kui tarvis, siis 
teata, palun, et ka mina soovin Kapp'iga peale kontserti koos olla, küll ma siis tarbe 
korral hiljem õiendan. 

Bsläkdk 

Vahepeal, nii umbes nädal tagasi, saabus Ella Ilbak'ult teade, et ma kiires korras 
temale oma orkestrimuusikat saadaks Müncheni, kus temal arvatavasti ülesastumine 
saab olema.*' Nimelt tema tahab seda muusikat tarvitada alguses sissejuhatuseks ja 
ka vahepaladena, s. 0. mitte tantsimiseks. 

Helistasin Tallinna Konservatooriumi, kus lubati kõik korraldada. Palusin saata 3 
pala: «Ööhüüded», Scherzo ja Eleegia keelpillidele. Nagu härra Madar”* teatas, läk- 
sid noodid välisministeeriumi kaudu Müncheni konsulaati. Siiski arvan, et see asi nii 
kiires korras ei läinud, kui seda tarvis oli, ja lõpuks tulevad noodid kasutamata 
tagasi. Tegin ma seda peamiselt ainult sellepärast, et hiljem etteheiteid ei saaks, nagu 
see juba vahest on olnud. 

Et Sinu sünnipäev on tulemas ja et Sa sel päeval ei ole Tallinnas, luba Sulle kõi- 
gest südamest soovida juba nüüd kõige paremat elus ja tervise suhtes.” 


Sinu Heino E. 
Mis sa arvad, kunas (missugusel päeval) on sobivam Tallinna sõita? Ehk teatad 
mulle sellest. Kunas ja missuguse rongiga sõidad Riiga? Võib-olla saan selleks ajaks 
jaama tulla. 
Anna Aleksandrovna poolt palju tervisi. 


20. 
/Tartu,/ 12. jaan. 1939 


Armas Emil! 


Sellest on kõigest mõni päev tagasi, kui saatsin Kultuurkapitalile vastuse oma 
sümfoonia kohta.** Nagu ka Sulle teada, otsustasin nõustuda 1000 krooniga, aga üht- 
lasi tegin ettepaneku, et Kultuurkapitali /HS/ Valitsus ostaks minu sümfoonia orkest- 
rihääled mulle omale maksmaläinud 180 krooni /eest/. 

Täna saabus vastus, kus härra Madar esimehe ülesandel teatab, et helitööde 
omandamise ja kirjastamise kodukorra järgi ei saavat Kultuurkapital orkestri hääle- 
materjali eest eraldi maksta. Ühtlasi on saadetud mulle 2 eksemplaris leping, mille 
ma nõusolekul pean alla kirjutama ja ühe neist tagasi saatma tempelmaksustatult 
0,5 % sümfoonia hinnast (1000 krooni), 8. 0. 5 krooni. 

Ma küll täpselt ei tea neid paragrahve kodukorrast, aga mõtlen, mis puutub 
orkestrihäälte kohta, et see osa /mul/ puudub. Minul kahjuks kodus on ainult väl- 
javõte sellest osast, mis käsitleb müümist ja kirjastamist, nende /kohta/ lepingu sõl- 
mimist. Üldse on see siiski õige tähtis küsimus ka edaspidiseks. 

Kui nüüd mõelda, et partituuri ja orkestrihäälte ümberkirjutamine, siis veel pise- 
mad asjad: paber, köide jne. — kõik läks /maksma/ umbes ligi 250 krooni (täpselt ei 
mäleta), siis on ikkagi päris väike raha, mida mina saan. Huvitav on ka see asjaolu, et 
hoolimata sellest, et ma vähema summa saan, tuleb mul siiski tululehe täitmisel täie- 
liku summaga arvestada. Kuidas toimib näit. niisugusel korral mõni kujur oma tööga? 
Kas arvestatakse ainult puhas sissetulek või ka materjal ja muud sinna kuuluvad 
kulud, näit. raiumine jne.? Ehkki kõrvalised küsimused, siiski küllalt olulised, et neist 
ka juttu teha. 

Nüüd on küsimus, kas leping kohe mul alla kirjutada või veel vähe viivitada? 

Pöördun Sinu poole sellepärast, et minu arust peaks Sina rohkem kursis olema kui 
mina. Kas oleks midagi loota, või on see lõpuks asjata ja tuleks nõustuda. 

Kui Sulle raske ei ole, siis teata mulle paari sõnaga, mida tuleks mul teha. 

Mis muidu uudist? Kuidas on lood filharmooniaga.” Kas asi liigub? 

Palju tervist Sulle ja Veera Aleksandrovnale*, 
Sinu Heino E. 


21. 
/Narva-Jõesuu,/ 20. juuli 1940 

Armas Emill 
Esmaspäevast alates olen jälle Narva-Jõesuus. Arvasin ka Sind siin näha, aga 
kokku saades Sinu poja Juuraga””, teatas tema, et Sa sel suvel ei saa kuidagi suvitada. 
Ka minul see suvitamine hilines tublisti. Algul oli meil kavatsus sõita Kemeri ehk 
Riia randa, ja seadsime juba omad jalad sinnapoole. Heljo leeripäevaks olime kutsutud 
Koiva jõe kaldale, kus sai see sündmus eriliselt pühitsetud.* Siit aga edasisõit kuju- 
nes ootamatus olukorras küsitavaks. Nii juhtus, et sõitsime tagasi Tartu ja olime, võib 
ütelda, päris asjatult seal terve kuu. Mis meid kinni pidas, oli see, et tahtsime oma 
korterit muuta, õigemini: meil oli soov osta endale korterit. Kuid hoolimata sellest, 
et ma hoiusummad, mis ma oma helitööde müümisega Kultuurkapitalile olin aja jook- 
sul kogunud, juba välja võtsin, ei leidnud meie sobivat, nii et lõpuks viskasime, ehkki 
esialgu, selle peale käega ja koguni, võib-olla mitte praktiliselt toimides, viisin omad 


rahad hoiule tagasi. 


Mis nüüd edasi saab, muidugi ei tea, igatahes küllalt keeruline. Huvitav, kuidas 
meie muusikaga nüüd jääb? Muusikamehed millegipärast annavad enesest vähe tun- 
demärke. Kas siin ka mõned muudatused on võimalikud? 

Kuidas Sinu asjad seisavad? Juura, kes meid külastas, rääkis ühte kui teist: et 


laboratoorium peab kolima ja ühenduses sellega olevat Sul palju tegemist ja mure 


t 2° 


Kui Sul selleks aega leidub, ehk siis ka mulle teataks, kuidas Sinu asjad seisavad. 


Praegu on mul raske öelda, kui kaua meie siia jääme, tahtsime ühe kuu siin ikkagi 
olla, aga mine tea, võib-olla tuleb varem ära sõita. 
Südamlikult tervitan Sind ja Veera Aleksandrovnat, 


Aadress: Rahu tän. 18, Narva-Jõesuu. 


KOMMENTAARID 


53 Jutt on H. Elleri «VOöhüüete» partituurist. 
Teos oli kõlanud 27. I 1935 W. Bierdiajewi 
juhatusel Tallinnas ja tuli sama aasta 21. III 
ettekandele Varssavi raadios; sealses filhar- 
moonias aga seda ilmselt ei mängitud. 

5 EMO koor valmistus J. Haydni oratooriumi 
«Aastaajad» ettekandeks W. Bierdiajewi juha- 
tusel 3. II 1935. 

55 6, Ruberi vastusest H. Ellerile (2. II 1935) 
selgub, et W. Bierdiajew kavatses tõepoolest 
välja sõita esmaspäeva, 4. mai hommikul Riia 
rongiga, võttes ühtlasi kaasa «Cöhüüete» or- 
kestrihääled. 

56 E, Ruberi sünnipäev oli 22. II. 

57 H, Elleri kirjast E. Ruberile 14. III 1935 
selgub, et pühapäevaks 24. veebruariks pla- 
neeritud eesti helitööde kontsert Varssavi 
raadios jäi ära. Vt ka kommentaar nr 53. 

58 Vtkirinr 7 (TMK nr 81k 76) 

5° Vt kommentaar nr 46. 

59 Vt kiri nr 12. 

6! Vastuses (25. IV 1935) soovitab E. Ruber 
H. Elleril esitada Eleegia omandamiseks, öel- 
des: «Arvan, et partituuri mustend peaks 
esialgu rahuldama, sest lubad ju kohe puhta 
eksemplari esitada, kui see Budapestist tagasi 
jõuab.» 

? Jutt on «Estonia» IX sümfooniakontser- 
dist Raimund Kulli juhatusel. Vt: «Raadio» 
12. IV 1935 (nr 15), Ik 1. 

3 E. Ruberi kirjast H. Ellerile 25. IV 1935 
selgub, et ostusumma oli seekord 750 krooni. 
% Ilmselt tegi E. Ruber nimetatud kirjas 


90 EMO juhtkonna poolt E. Tubinale ettepaneku 


Sinu Heino E. 


asuda EMO segakoori juhiks. Hooajal 1935/36 
juhataski E. Tubin seda koori, säilitades see- 
juures alalise elu- ja töökoha Tartus. 

Š Raimund Kull jäi siiski edasi «Estonia» 
dirigendiks kuni oma surmani 1942. aastal. 

55 Jutt on EMO segakoori kontserdist E. Tubi- 
na juhatusel «Estonia» kontserdisaalis 11. XII 
1935 ja E. Tubina ballaadist «Ylermi», mille 
samal kontserdil esitasid A. Niitof ja 0. Roots. 
A. Lemba nimetas kontserdil kõlanud E. Tubi- 
na laule ja prelüüde «sisult nõrkadeks» (+Va- 
ba Maa» 12. XII 1935). 

*7 Samal kontserdil esitas 0. Roots ka H. Elleri 
«Eesti tantsu». 

55 Karl Michelson (1936. aastast Kaarel Ma- 
dar) oli 1935. aastast Tallinna Konservatooriu- 
mi sekretär-raamatupidaja ja EKHS-i asja- 
ajaja. 

** H. Elleri Eleegia puhtandeksemplar oli en- 
diselt V. Vaszy käes Ungaris. Nagu selgub 
E. Ruberi kirjast H. Ellerile 20. XI 1935, pol- 
nud V, Vaszyl novembris Tallinnas viibides 
partituuri kaasas. Selle peale avaldas H. Eller 
(postkaart 24. XI 1935) E. Ruberile soovi, et too 
paluks V. Vaszyl partituuri kohe tagasi saata, 
kusjuures viimane võiks hiljem saada sellest 
koopia. Vt ka H. Elleri kiri EKHS Valitsusele 
6. XII 1935 (TMM, MO 245:1/13, 67). 

7° K. Michelsoni kirjast H. Ellerile 7. 1 1936 
selgub, et viimasele makstakse välja Eleegia 
eest saada olev summa (90 krooni) teose parti- 
tuuri esitamisel (TMM, MO 245:1/14 2). 

71 Neenia keelpilliorkestrile kohtunik Johan- 
nes Arro mälestuseks esitas H. Eller EKHS-ile 


omandamiseks 8. X 1935. Teos otsustati oman- 


dada EKHS-i hindamiskomisjoni poolt 
18. XII 1935 100 krooni eest (TMM, M 39 ja 
MO 245:1/9, 1). 


72 Sellekohase soovi avaldas R. Kull kirjas 
H. Pllerile 30. IX 1936. 

73 H. Sepp esitas neid palu raadios 27. XI 
1936. 

74 EMO kontserdil «Estonia» kontserdisaalis 
29. XI 1936 esitas H. Sepp F. Liszti Etüüdi 
Des-duur ja «Rigoletto parafraasi». 

75 Pianist Jaan Kägu (sünd 1902) lõpetas Tal- 
linna Konservatooriumi A. Lemba klassis 
1932. aastal. 

76 Jutt on Teodor Lemba 60. sünnipäeva ja 
35-aastast muusikalist tegevust tähistavast 
klaveriõhtust «Estonia» kontserdisaalis 10. X 
1936. Arvustuste («Vaba Maa» ja «Uus Ees- 
ti» 12. X 1936) andmeil esitas T. Lemba ainult 
ühe H. Elleri prelüüdi. Võimalik, et H. Eller 
mõtles siin 2. prelüüdi (II vihik, nr 2, Fis- 
duur). 

77 Kirjas on H. Eller ekslikult märkinud kuu- 
päevaks 30. aprill. 
8 «Estonia» V sümfooniakontserdil 4. IV 
1937 kõlas W. Bierdiajewi juhatusel esiette- 
kandes H. Elleri 1. sümfoonia in modo 
mixolydio. 

79 Seda oli soovinud W. Bierdiajew oma kirjas 
H. Ellerile 5. III 1937. 


% A, Kapi juubeliaktus toimus Tallinna Kon- 
servatooriumi korraldusel 28. II 1938 «Esto- 
nia»+ kontserdisaalis. 
$! "Tantsijatar Ella Ilbak (sünd 1895) tegutses 
30. aastal põhiliselt välismaal. Kõne all olevat 
soovi avaldas ta kirjas H. Ellerile 10. 11 1938. 
5? Vt kommentaar nr 68. 
53 Vt kommentaar nr 56. E. Ruber sõitis Riiga 
EMO kooriga, kes esines seal 23. ja 24. II 1938. 
“ Vt H. Elleri kiri EKHS Valitsusele 1. süm- 
foonia müügi kohta 10. 1. 1939 (TMM, M 39). 
$5 H, Eller mõtleb siin ilmselt ettepanekut 
iseseisva filharmooniaorkestri asutamiseks 
(Ed. Visnapuu. Sümfoonilise muusika ala va- 
jab korraldamist. «Muusikaleht» 1938, nr 12). 
Veera Ruber (s 1912) — Emil Ruberi teine 
abikaasa. 
7 Georg Ruuber (s 1918), pärastine arhitekt. 
58 Heljo Sepa vanemad, kes elasid Valgas, 
olid endale sisse seadnud suvituskoha Koik- 
külas, Koiva jõe ääres (endises kõrtsis). 
89 Kirjas H. Ellerile 3. VI 1940 märgib 
E. Ruber: «Arvatavasti septembris tuleb 
mul üle kolida uude korterisse sadamas, kus 
ka laboratoorium saab olema.» Jutt on Riikli- 
kust Bakterioloogia Laboratooriumist, kus 
E. Ruber töötas. 


Valinud ja kommenteerinud 
MART HUMAL 


teoter: MUUSIKO - KIK 


TEATP. MV3bIKA. KUHO. OKTABPB 1986 
JKYPHAJI MHHHCTEPCTBA KYJIPTY PEI, 


TOCYHAPCTBEHHO[O KOMHTETA TIU 
KHHEMATOIPAPHH, COFIOBA KOMIIO3BHTOPOB, COKBA KHHEMATOIPADHCTOB H 


TEATPAJIPHOTO OBIHECTBA 3CTOHCKOH CCP. 


TEATP 


KAAPEJI KAPM «A ne 0N0Õp=10 KOMHPOMMCCBI 
B mcekyccerse» (21) 


Kaapen Kapm — kpynHHli NpeacTABMTEJIb »CTOHC- 
KOrO TeaTpa, HaponHstli apruer CCCP, FOBOPHT 
06 aAKTEPCKOM NyTH MH HAHÕONEE CYIILECTBEHHBIX 
POHAX B OTPEIBKAX, BBIÕDAHHEIX H3 FOTOBAMGÜCA 
K HeyaTu HOCBAUWLEHHOH EMy KHHTH. COCTABHTENA 
«auru Huny Taapuma MO2KHO BCTPETHTE HA 3TUX 
CTPAHULAX H B POH HWHCKycHOH MWHTEPBBOHDY- 
meä. 

Tlon5opka BbPIXEP:XeK M3 Õyayulek KHHrH CAeNAHA 
x 80-1ernio Kaapena Kapma. 


Mon cnaõocTE — pacKPEIBATE H OTKPEIBATS (34) 


B KOPDOTKOM HHTEPBL TPy3AHHCKHÄÜ perxncecep 
TeATpPA H KHHO, NIpeacezaTerb npesuanyma TearT- 
pasrknoro oõmecrsa Fpyammcxofž CCP, napoanstii 
apruer Tpysmncroit CCP, naypear TocyaapcrseH- 
noi npemuu CCCP, naypear npemni nm. Il. Pycra- 
genn m K. Mapaxanmursuaw Fpuropui Jlopaknna- 
HUASE BBICKAJBIBAET MBICJIH O CBOEM TEATDPE, 
XYAOKHHUECKOM NYyTH, O POH TEaTpA K KHHO B 
ceronHRUIHEM HE. 


XAHC X. JYHK — Boptrõa moxonoro Tamanera c 
Caranoš (40) 


PeneH3eHT cuHTaAET, 4TO «TAMAET* B HOIOJHEHHH 
CTyAEHTOB 13 BBIIlyCka KADEAPE CHEHHUECKOPO 
mekyccrsa TAJAMHCKOH KOHCEPBATODHH — NOC- 
TAHOBKA OVEHb COBDEMEHHAR, HEHTDAJIPHOL MECTO 
B KOTOPOH SAHHMAET BOIPOC CATAHHHCKOH BJACTH, 
gomromendod s Ksrasamu. Pok-My3blKka, MCIOJIb- 
HOBAHHAA B MOCTAHOBKE M O(DOPM/JEHHeE B CTHJE 
heavy aenaer oõmuü o6pas NOCTAHOBKH ONEHb 
IPMEMJEMBIM AIA MOJONOÄ Nyõsuku, «TaMMET», 
HCNOJHAEMHÜ NOA OTKPEITEIM HEÕOM, HKBIAETCR 
HHTEPDECHBIM NPOHOMKEHHEM PeKHCCEPCKOCO IYTH 
Kantswo KomnccapoBsa, 4Õo npumanle»xalkü K 110- 
KOHEHHIO COPOKANETHHX MOCTAHOBIIHK HAIGE B Ce- 
Õe MOCTATONHO ÕONPOCTH, NTOÕBI BKMTbCA B CKAAA 
NOIHAHHA MONONOTO MOKONGAHA. 


Jlmäma Peäman n Ilapuy (62) 


Hapaay cC POTOMATEPHANAMA, NOCBAILEHHEIMH 75- 
nern10 TispuHyckoro MpamaTuxeckoro Tearpa 
um. JI. Koünyna, Jilnüna Peüman, smamenuTan 
Tparennänag AKTPHCA CBOETO 7 BPEMEHH, ÕerJ1o 
BCIIOMHHAET TE BPEMEHA, KOTMA OHA ÕblNA Bexyimeit 
akrpucož 8 IlapHy. ÕTPBIBKH B34TBI W3 KHHTH 
BocnrommHmanui Jinünst PefimaH «ÕrgH pamnsi 3a- 
HTADOTCA+. 


M. KAJIMET — Penanrxa (71) 


MY3bBIKA 

A. YHT — Awepasnta Myp (15) 

CTATEA KPATKO JHAKOMHT HHTATEA C€ AHTJIMÜCKUM 
NHAHHCTOM Hxepartaom Mypom, xoTopstii AoJrme 
rObkl AKKOMIIAHUPOBAJ HA PpOoRJIE MHOTHM HBILAK- 
WHMCZ nesllaM, Havmmaa or %. llilanannma n 
koguaa JI. Dumep-nckay, a TAKXe MHCTDYMEeH- 


92 ranncram /TI. Kasansc, 4. Menyxnu n ap./. 


IK. MYP — ?ro nenerko /pyõpnra «Cokpo- 
sumnnua Meticam»/ (16) 

Bsizaolmnäca KOHILEPTMEKCTED H KaMepHelii AH- 
caMÕJHCT HAIIETO BEKA YMEN YMHO H 3AXBATBhI- 
BAIOULE IHCATB 0 CBOM Hckyccrse. B OTPEIBKAX, 
IepeBeneHHBIX H3 ero Nonyrapuoi kanru «Am I[ 
Too Loud» /+A ne CJHIIKOM FpoMKO HrpaW?»/, OH 
TOBOPHT O CKPHITBIX TOHKOCTAX HW TPYAHOCTAX 
paõoTki KoHilepTmelicTepa, OTHCBIBAET ÕONBIIYVK 
MBICJIHTEJIBHYIO PAÕOTY, KOTODYyIO MOET IIOTPe6O- 
BATb BHELIHE npocran necna lllyõepra. B non6opky 
BKJIKOHEHBI TAKKA BOCIIOMHHAHHA 0 COBMEcTrHoO 
paõore c 9. Illsapuxond, B. ne Jloc Anxenecom, 
A. Onuep-Ancrkay. 


M, KOPHAKOBA — KoHuepT B KOCTIOMAX HH 
omepa? (45) 

B cTaTse MeHHHrTPAACKOrO OTEPHOrO KPHTHKa TO- 
BOPHTCA O HPOÕJEMAX, CBAJAHHBIX C MOCTAHOB- 
koit onepuolt Kaaccnku. IIpoBoNaATca Napannesu 
Me>XAYy Iocramoskamu «Bopnca Ponynosa+, «Ilnxo- 
BO NaMbl+ W «EBreHuA OHeruHA*+ B PAJNUUHHIX , 
OTEPHBIX Tearpax Coserckoro Cowsa /B Jlenmurpa- 
ne, Pure, Tõnncu H APp./. ÄBTOP KPATKO OCTAHAB- 
NMUBAETCA H Ha rocTranoskax «Bopuca ToxyHoBa+ 
/pexunccep A. Muxrxk, anpuwep 9. Ksuac/ n 
«Esrenna Onernna» /pex. H. Kynauurac, Aupu- 
»ep B. Ilaxu/ s TAT «Jcronna». 


Ilncima Xeüno Janepa Imuaro Pyõepy II (86) 


Bropaa nonõopka THcem KomrloswTopa XeiiHo 
Jnnepa APYTY, CTDACTHOMy NWÕHTEIK MYy3BIKH 
Jmuno Pyõepy. Bonbine Bcero BHHMAHHA B 1lepe- 
HHCKE YAEIKETCA BOIPOCAM / PACNPOCTPAHEHHA 
nponssenenni X. Jnnepa, PaCKPBIBAOTCA TAKE 
HEKOTOPBIE WEPTEI JHUHOCTH KOMIIOSHTOPA, B TOM 
Hee H ero OTHOLIEHHE K NpoõnemaM My36I- 
KAJbHOH KMIHH, TBOPUECTBY KOJLTET, 


KHHO 


Orseuaer PEHH MAPAH (5) 


Becena c ONEPATOPOM H Ppe:KHCCEPOM HOKYMEHTAJIb- 
HBIX (DHJIbMOB, ABTODOM MHOTHX (HIEMOB 0 IPH- 
poae Peänom Mapanom. Pemccep BCroMHHaeT 
CBOH KOHTAKTEI C (ororpadneä H H30ÕpasuTeleb- 
HBIM MCKYCCTBOM, A TAK3KE OIIKIT PAÕOTBI HAA HAyN- 
HEIMM OÕHIEMAMH B TOT HEPHON, KOTAA OH paõoTan 
s Akanemunn mayr. Konkpernee P. Mapau roBopHT 
O paaBATHH OHJEMOB O Npapoke, TEXHHUECKHX H 
XyAOZKECTBEHHBIX BOSMOJKHOCTAX, A Take 06 
DTHAECKHX TPEÖOBAHHAX IIPH CPEMKAX NPHPOHBI. 


3amerxku Hoxannmeca Ilnascyke 0 METHEM HOXxONE 
1913 roma I (52) 

BaMeTKH MepBoro 3CTOHCKOrO KHHEMATOrpadueTa 
Hoxanmeca Ilascyxe //1892—1918/ 0 nyTemrecT- 
BHH, KOTOPOE OH COBEPHIHI NO SAHAHHIO DCTOHC- 
KOTO HAPOAHOTO My3eA B Hione H mione 1913 rona 
110 CEBEPHOMY H SANANHOMY IIOÕEPE:XLO H OCTPO- 
BAM C WEJBIO CPMOTOTPAÕHPOBATL H CHATk 3THO- 
rpabuuecknä MATEpuan. ÕuIEMBI, CHATBIE BO 


BDEMA IIYTEIHECTBAR, HE COXPAHHJIHCB, HO AO HAC 
AOLL10 0KO0 300 CTEKAAHHEIX HEPATHBOB, KOTOPEIE 
xpaudaTen B TOcyaapcTBEHHOM JTHONPADHAECKOM 
mysee Jcronckod CCP. Ilyõnnkauma MonorHena 
YHHKAJPHBIMH PDOTOTPADUAMH. 


V eresa Coxosa knuaemarorpadmncros CCCP (72) 


Uereilpe BBICTyILMEHHA HA ceesne: akrepa A. Bara- 
MoBa, kpurura A. Ilnaxosa, pexxnccepos 44. CTpeii- 
ua m K. Knücka, BBICTYVICHHA HONOJHEHBI CBE- 
AEHHAMH 0 peulennax V cbesaa KHHEMATOrPADHC- 
TOB H OÕ3OPOM paõotti ceesna kpurura 1. Pyyca. 


PA3BHOE 
E Aisa — CWOPpeann3M MO-TAHAMHCKH 
( 


Jlerom 8 Tannnme ÕiJIa OTKpeiTA +BöICTABKa 
cCIWOppearncroB «TANNMHÕHJIbPMA»», ABTOPAMH ABH- 
NHCb HEBATb XYAO?ZKHHKOB MIANIMETO NOKOJEGHHA, 
paõoTAEIILHX HA KHHOCTVAHH. BDAA JH 3AECb NOA- 
PaIYMEBANCA CWPPEAHIM B KJACCHYVECKOM CMHICIIE, 
cKopee BCerO HAJHUECTBOBAJIO MECTHOS SHAUEHHE, 
HEHUTO BpDoXe MpauHoro 1MOpa. B 0BBICTABKE 
OÕEEAHHHJIHCB C MECTHEIM OIIBITOM HECKOJIBKO Te- 
wenn HCKYCCTBA /HEONAKA, NON-HCKYCcTBO/, OTPa- 
>AIDIMHX PAIAHUHBIE ABJEHHA, OCY'KAAEMEIE B 
oõutecTse, OdopmnenHe BEICTABKH AAET OCHOBAHHE 
CUHTATE eö TIEPBHIM 3KCIIOHHPOBAHHEM Y HAC T. H. 
BBICTABOHHOM KAPHKATYPHI. 


AApec peaakUHH: 

THEATRE 


KAAREL KARM: I do not approve of compro- 
mises in art (21) 


Kaarel Karm —the grand old man of the Estonian 
theatre — People's Artist of the USSR talks about 
his stage career and his chief roles in the following 
passages which have been chosen from a book of 
portraits not yet out of print. In some paragraphs 
the compiler of the book — Inna Taarna — will 
also be met in her capacity as a skilful interviewer. 
The selection from this book-to-be has been made to 
celebrate Kaarel Karm's 80th birthday-anniver- 
sary. 


My weakness is to expose and to disclose (34) 


In a brief interview Grigori Lortkipanidze, Geor- 
gian theatre and film director, Chairman of the 
Presidium of the Georgian Theatrical Society, 
People's Artist of the Georgian SSR, the Soviet 
State Prize Winner, the Sh. Rustaveli and K. Mard- 
zanishvili Prize Winner expresses his views about 
his theatre, his artistic career, the role that 
theatre and cinema play in today's life. 


HANS H. LUIK Joung Hamlet's struggle with 
the Satan (40) N 


The reviewer finds the production of Hamlet by the 
students of the 13th-year-class of the Drama 
Department of the Tallinn State Conservatoire to 
be up-to-the-minute in which the satanic power 
personified by King Claudius has become one of the 
central issues. Rock-music used in the production 
and the setting in the style of heavy make the 
whole imagery of the production very acceptable 
to the young audiences. The open-air performance 
of Hamlet is an interesting seguence to Kalju Ko- 
missarov's work as a stage director so far because 
the director who belongs to the generation of the 
40-year-olds has found in himself enough vigour 
to get into the spirit of how the young generation 
feels. 


Liina Reiman and Pärnu (62) 


To celebrate the 75th anniversary of the founda- 
tion of the Lydia Koidula Drama Theatre of 
Pärnu we present pictorial material together 
with some brief recollections by the one-time 
famous tragedienne Liina Reiman about the times 
when she was the leading actress at Pärnu. The 
excerpts have been taken from the book of 
reminiscences by Liina Reiman The Footlights 
Go On. 


M. KALMET. A Comment (71) 


MUSIC 


A. UNT. Gerald Moore (15) 
This is a profile of Gerald Moore, English pianist 


94 who was a long-time accompanist to several great 


singers ranging from F. Shalyapin to D. Fischer- 
Dieskau as well as to some instrumentalists 
(P. Casals, Y. Menuhin, etc.). 


G. MOORE. It's not easy (in the column «The 
Treasury of Thought+) (16) 


One of the most outstanding concertmasters and 
ensemble players of this century was also able to 
write cleverly and grippingly about his art. In the 
excerpts translated from his popular book Am I 
Too Loud? he refers to hidden subtleties and 
difficulties in the concertmaster's work, describes 
the vast amount of thinking that an outwardly 
simple song by Schubert may reguire. Some of his 
recollections of how he collaborated with 
E. Schwarzkopf, V. de Los Angeles, D. Fischer- 
Dieskau have also been presented. 


M. KORNAKOVA. A concert in costumes or an 
opera? (45) 

An article by the Leningrad opera critic deals with 
the problems of producing opera classics. The 
parallels have been drawn between different 
productions of Boris Godunov, The Gueen of 
Spades and Eugene Onegin in different opera 
theatres of the Soviet Union (Leningrad, Riga, 
Tbilisi, etc.). The author also discusses briefly the 
productions of Boris Godunov (director A. Mikk, 
conductor E. Klas) and Eugene Onegin (director 
N. Kuningas, conductor V. Pähn) mounted at the 
State Academic Estonia Theatre. . 


Letters from Heino Eller to Emil Ruber II (86) 


Another pick of letters from composer Heino El- 
ler to his friend, a keen music lover Emil Ruber. 
The correspondence mostly focuses on the issues 
of publicizing H. Eller's works, at the same time 
some aspects of the composer's personality are 
revealed including his attitude to the problems of 
musical life, the work of his colleagues. 


CINEMA 


REIN MARAN answers (5) 


An interview with Rein Maran, director and 
photographer of documentaries, author of several 
wild life films. The director recalls his acguain- 
tance with photography and fine arts, also his 
experiences from the time when he worked in the 
Academy of Sciences and made scientific films. 
Maran discusses in a more detailed way the 
development of the wild life film, its technical and 
artistic potentialities, but also the ethical 
reguiremets for filming wild life. 


Notes taken by Johannes Pääsuke on the hike in 
Summer 1913 1 (52) 

Notes taken by the first Estonian cinematographer 
Johannes Pääsuke (1892—1918) on the journey 
which he made to the north and west coasts and 


the islands of Estonia in June-July 1913 being 
sent by the Estonian National Museum with the 
aim of photographing and filming the ethno- 
graphic material. The films made on the journey 
have not survived, but approximately 300 glass 
negatives have been deposited in the Estonian 
State Ethnogranhic Museum. The printed material 
is illustrated by unigue photos. 


153 Congress of the Soviet Filmmakers'* Union 
( 

Four congressional speeches: from actor A. Bata- 
lov, eritic A. Plakhov, directors Y. Streiõ and 
K. Kiisk. The speeches will be supplemented by the 
summary of the resolution adopted by the õth 
Filmmakers' Congress and a survey given by 
critic J. Ruus about the work of the congress. 


MISCELLANEOUS 


H. LIIVRAND. Surrealism ä la Tallinn (96) 


«The Exhibition of Surrealists from the Tallinn- 
film Studio» was open in Tallinn this summer 
where the work of 9 artists of the younger genera- 
tion who work as film designers in the studio was 
displayed. Surrealism in its classical sense was 
hardly the meaning, it was used as a localism or 
an idiom something like macabre humour. The 
exhibition united several styles of art representing 
socially condemned phenomena (neodada, pop art) 
with local experience. The layout of the exhibi- 
tion makes it possible to talk about the first 
display of the so-called showcase cartoon in 
Estonia. 


Editorial Office: 
200090 Tallinn 
P.0. Box 51 
Estonian SSR 


ÕIEND 


TMK nr 7 1985 artiklis «Veljo Tormis. Maarja- 
maa ballaad» on trükiviga (lk 30): RAM on «Maar- 
jamaa ballaadi» esitanud 151 korda. 

SÜRREALISM TALLINNA MOODI 


HARRY LIIVRAND 


Tantsutares oli suvel avatud ««Tallinnfilmi» sürrealistide näitus». Irriteeriva pealkir- 
jaga näitus esitas 9 kunstniku kõige mitmekesisemates tehnikates ainuloomingut ning 
kollektiivselt (rühmitusena!) valminud tõid. A. Breton defineeris sürrealismi kui pu- 
hast, psüühilist automatismi, mis väljendab mõtte tõelisi käike ilma mõistuse kontrol- 
lita ja arvestamata eetilisi, esteetilisi või muid sellesarnaseid kriteeriume, kui spontaanselt 
avalduvat ülerealismi. (Minu sõrendus — H. L.) Toodud klassikaliste piiride jä- 
rele pole tänapäeval tarvidust, pealegi tekitas nende dogmaatiline järgimine raskusi sür- 
realistidele enestelegi, ning ka Tantsutares vaevalt et ükski töö tõsimeelsesse määran- 
gusse 100-protsendiliselt mahtus ja mahtuda tahtis (v. a ürituse sümbol P. Pärna — 
L. Buüueli «Maailma esimese lendava monumendi makett»). Kuid sõna «sürrealism» on 
omandanud igapäevases suhtlemises märksa ühemõttelisema tähenduse, käibides 
sageli lõikava sarkasmi ja ärritava (ka visuaalse) intsidendi ning isikut iseloomustava 
argooväljendina: sürr asi, sürr nali, sürr mees, sürri tegema jne, harilikult üldtähendu- 
ses sünget nalja tegema. Seda sellel näitusel tehtigi, kusjuures näituse vormistamine 
annab alust seda pidada esimeseks nn näitusekarikatuuri väljapanekuks meil. 

Tantsutares oli tegemist autoritega, kes on end vähe lasknud piirata mingi stiililise 
või esteetilise kriteeriumiga. See polnud nendele omaette küsimus, väljendusvahen- 
deid leidsid nad prügimäelt (H. Volmeri «Reis läbi Soome») elutoasisustuseni (M. Küti 
võrratu «Värviteleviisor»), esinejate pillavalt särav fantaasia ei põlanud ära peletu- 
matki rauakola väljendamaks kunstnikku vallanud ideed (P. Pärna «Kihnu kuuli- 
kindel»). Kartmata, häbenemata olla ebakonventsionaalsed, naersid nad vaimukalt 
korratud käibetõdesid (rühmituse «Altpoolt tulev initsiatiiv») ja teisendasid loosun- 
geid (R. Heidmetsa «Võtab looduselt»). Vormistus kõneles lõbusast näitusest, ühtlasi 
natuke kõhklusi tekitavast näitusest, kuivõrd on ju väike meie publiku kokkupuude 
juhuslikust materjalist loodud kunstiga. Ka ei pruugi kõik loodu võrdselt naljakana 
mõjuda. Näituses ühinesid ühiskonnas taunimisväärseid nähtusi kajastava kunsti 
erinevad suunad (neodada, popkunst, underground jt) lokaalse kogemusega. See oli 
eelarvamustest vaba eneseväljendus, mis tegelikkuse kujutamiseks kasutab peamiselt 
satiirilisi hüperboolseid kujundeid, mida iseloomustab sotsiaalkriitiline vaatepunkt 
ja heale karikatuurile omane uudsete võtetega assotsiatiivne esitusviis. Selline kunst 
on ühtaegu realistlik ja imaginaarne, ning selles seisneb tinglikult tema sürreaal- 
sus. Mõningane liialdamine teema piires üksnes vihjas sotsiaalse tundlikkuse teravda- 
tusele (P. Pärna «Eriti ohtliku ajalehelugeja kinnivõtmine», H. Ernitsa seeria), hoiata- 
des vigade kordamise eest (P. Pärna «Positsiooni eelised») ka totaalse ja üldisema 
tähendusega seoste üllatusliku avamise kaudu (rühmituse «Taome mõõgad süstiku- 
teks», M. Kilgi «Väikekodanlased on väljunud tänavale»). On kommenteerimata selge, 
mille vastu selline sõnum sihitud on. Lisagem veel, et paroodia ja musta huumori, 
absurdi ja groteski kõrval ei puudunud enesestmõistetavalt puänteeritud autopa- 
roodia (H. Volmeri «Ma näen», M. Kilgi ateljeerõivad), põlvkondlik enesekriitika 
(rühmituse «Kollane submarine»). Kirovi-nimelise kalurikolhoosi karikatuurimuu- 
seum pidanuks sellelt näituselt oma fonde tingimata täiendama. Tulevane eesti mood- 
sa kunsti muuseum omandanuks kindlasti tõid, sest visuaalne kvaliteet ei jäänud pal- 
judel eksponaatidel sisulisest väärtusest maha ning puhtkunstilise külje edasiarenda- 
mine näitas mõne mehe jätkuvat potentsiaali kujutavas kunstis (M. Kilgi «settecen- 
tolikud» maalid, M. Küti pastellid, P. Pärna sõejoonistused). Sellise objektikunsti 
orgaaniline vajadus haakub silmanähtavalt nüüdiselu reaalidega, kus show-fenomeni 
defitsiit omaltki poolt kutsub esile vajaduse argiesemete lustliku segipaiskamise 
järele. Filmikunstnikena jätkasid esinejad oma filmides käsitletud aineringi «liiku- 
matute kaadritena», samasuunaliste eelkäijatena võib meenutada varasemaid kont- 
septsiooninäitusi (näiteks «Vorm. Tarbekunst. Arhitektuur») või teatrietendust 
(«Multiplitseeritud inimene»). «Tallinnfilmi» lõbusalt tõsiste kunstnike näitus jääb 
meelde kauaks, erinevalt samaaegsetest näitustest «Mis siin naerda on» ja «Tallinlane 
naerabs. 


Rühmitus TFSR. Suur perforaator, 1986. 

